ই এম আইদা আর বি আইগী কোমথোকপা : তোইনা হংবা ৱাহংশিং\nPosted On: 01 APR 2020 12:35PM by PIB Imphal\n২০২০গী মার্চ ১দগী মখল খুদিংমক্কী তার্ম লোনশিং থা অহুমগী মোরাতোরিয়ম অমা হৌখিবা চয়োলদা আর বি আইনা লাউথোক্লে ।\nতোইনা হংবা ৱাহংশিংগী পাউখুম ইন্দিয়ান বেঙ্কস এসোসিয়েসন্না পীরি ।\nৱাহং ১ : করম্বা মতমদা আর বি আইনা লাউথোকখি ?\nপাউখুম : ২০২০গী মার্চ ১দগী মখল খুদিংমক্কী তার্ম লোনশিং থা অহুমগী মোরাতোরিয়ম অমা হৌখিবা চয়োলদা আর বি আইনা লাউথোক্লে ।\nৱাহং ২ : করিগীদমক্তা আর বি আইনা রিলিফ পেকেজ লাওথোক্লিবনো?\nপাউখুম : রিজর্ব বেঙ্ক ওফ ইন্দিয়ানা কোবিদ-১৯ গী লাইচৎনা মরম ওইদুনা অপনবা ওইরকপদগী শেন্দোনগী সর্বিসিংগী পোৎলুম হন্থহন্নবা অমসুং মতিক চাবা বিজিনেস মখা তানা চৎথবা ঙম্ননবা অকক্নবা পাম্বৈ খরা লাওথোকখ্রে। অসুম্না ফাওখি মদুদি কেশ ফ্লোশিংদা মতম খরগী ওইবা অকাইবা ওইহল্লকপা য়াই, অমসুং করিগুম্বা কেস খরদা বিজিনেস/ইন্দিবিজুয়েলশিংগীদমক্তা ইনকমগী অমাংবা ওইরকপা য়াই অমসুং লৈরিবা পাম্বৈশিং অসিনা হায়রিবা বিজিনেস/ইন্দিবিজুয়েলশিংগী রিলিফ ফংহনবদা থবক তৌরি।\nৱাহং ৩ : আর বি আই কোবিদ-১৯ রেগুলেতরী পেকেজগী মখাদা কান্নবা লৌনবা করম্বা খুদোংচাবশিং মতিক চাবগে অমসুং খুদোংচাবশিং অসি বোর্দ অপুনবগী বোরোৱর পুম্নমক্তা শন্দোকপরা?\nপাউখুম : তার্ম লোন পুম্নমক (এগ্রিকলচর তার্ম লোন, রিতেল, ক্রোপ লোন অমসুং পুল পর্চেজগী মখাদা লৌবা লোন য়াওনা) অমসুং কেশ ক্রেদিৎ/ওভর্দ্রাফ অসি পেকেজ অসিগী মখাদা কান্নবা ফংনবগীদমক মতিক চাই। মসি মার্চ ১, ২০২০ ফাওবদা স্তেন্দর্দ এসেৎশিং ওইবা অসিগুম্বা একাউন্ত পুম্নমক্কীদমক ফংই। মখা তারকপদা, মথৌ তাদবা পেপরৱর্ক তোক্ননবা খুদোংচাবা অসি তার্ম লোন ইন্সতোলমেন্ত (শেন্দোই য়াওনা)গী রিপেমেন্ত তৌবা নুমিৎ 90 শাংদোকহন্দুনা বোর্দ অপুনবদা বোরোৱর পুম্নমক্তা শন্দোকই। তার্ম লোনগী ওরিজিনেল রিপেমেন্ত পেরদ অদু নুমিৎ ৯০ শাংদোক্কনি হায়বদি ইন্সতোলমেন্ত ৬০ দা রিপেয়েবল ওইবা মার্চ ১, ২০২৫দা মেচ্যুর ওইগদবা লোন অদু জুন ১, ২০২৫দা মেচ্যুর ওইরগনি।\nৱাহং ৪ : পেমেন্তশিংগী অমুক হন্না মতম লেপ্পা অসি তার্ম লোন মখল খুদিংমক্কীদমক এপ্লিকেবল ওইবরা?\nপাউখুম : মসি তার্ম লোনশিংগী সেগমেন্ত অমসুং তেনর য়েংলুবা তৌদনা সেগমেন্ত খুদিংমক্তা তার্ম লোন খুদিংমক্কীদমক এপ্লিকেবল ওই।\nৱাহং ৫ : তার্ম লোনশিংগী নৌনা মতম লেপ্পা অসি প্রিন্সিপল এমাউন্ত খক্তগীরা নত্ত্রগা ইন্তরেস্তসু য়াওবরা?\nপাউখুম : প্রিন্সিপলগী নৌনা মতম লেপ্পা অসি মার্চ ১, ২০২০ অমসুং মে ৩১, ২০২০গী মরক্তা দ্যু লৈবা থা অহুমগী মতমগীদমক তৌবা য়াই। খুদম ওইনা, তার্ম লোন অমগী অকোনবা ইন্সতোলমেন্ত অদু পেমেন্ত তৌবগী দ্যু মার্চ ১, ২০২০দা তাই হায়না লৌরসি, অদু ওইরবদি মদু জুন ১, ২০২০দা থিগনি।\nই.এম.আই. দা য়ুম্ফম ওইবা তার্ম লোনশিংগীদমক্তদি মার্চ ১, ২০২০দা অমসুং মে ৩১, ২০২০গী মরক্তা তাবা ই.এম.আই. অহুম ওইগনি অমসুং তেনর অদু থা অহুম শাংদোক্কনি অমসুং মথক্কী খুদম (২)গী মতুং ইন্না শাংদোক্লিঙৈ মনুংদা রিপেদ তৌগদবনি।\nঅতৈ তার্ম লোনশিংগীদমক্তদি, ইন্সতোলমেন্ত পুম্নমক অদু ওইগনি অমসুং পেমেন্তশিংগী তেনর য়েংলুবা তৌদনা ইন্সতোলমেন্ত অমসুং ইন্তরেস্ত অদু মতম অদুমক্তদা তাগনি খুদম ওইনা মন্থলী, ক্বাতরলী, হাল্ফ ইয়রলী, এনুএল্লী, বুলেৎ পেমেন্ত অসিনচিংবা। তার্ম লোনশিংগীদমক্তা, রিপেমেন্ত হৌদ্রিবা মফমদদি থা অহুম খক্কীদমক ইন্তরেস্তকী শরুক অদু কোনশিনবা মথৌ তাই।\nৱাহং ৬ : করিগুম্বা তার্ম লোনগী মতম অদু অপীবা মতমদগী হেন্দোক্লবা নৎত্রগা লোন পোলিসিগী মতমদগী হেন্দোক্লবদি করি ওইগনি ?\nপাউখুম : অসিগুম্বা তার্ম লোনশিংগী মতম অয়াবা লৌদ্রবসু শাংদোক্কনি ।\nৱাহং ৭ : ৱার্কিং কেপিতেলশিংদা শন্দোয় লৌবগী থবক করম্না পাংথোক্কনি ?\nপাউখুম : মার্চ ৩১, এপ্রিল ৩০ অমসুং মে ৩১, ২০২০দা লৌগদবা কেস ক্রেদিৎগী শন্দোয় লৌবা থেংথরে । অদুবু হায়রিবা শেন্দোয় অদু অপুনবা ওইনা ২০২০, জুন ৩০দা লৌগনি ।\nৱাহং ৮ : আর বি আইনা লাউথোক্লিবা অসিনা শেন পুরিবশিংদা করি কান্নবা ফংহনগনি ?\nপাউখুম : শেন শিংবা থেংবা খুদিংমক ক্রেদিদ বিউরোদা রিপোর্ত তৌই । লুপা ক্রোর ৫ অমসুং মথক্কী ললোন-ইতিকশিংগী দিউ লৈবা অদু আর বি আইদা রিপোর্ত তৌই । কোভিদ-১৯ লাইচৎনবা মরম ওইদুনা মসিগী কোমথোকপা অসিগী মতুংইন্না, ২০২০গী মার্চ ১গী মতুংদা শেন পীবশিং থা অহুমগী ওইনা ক্রেদিদ বিউরোদা রিপোর্ত তৌরোই ।\nবেঙ্কশিংদা পেনালতি ইন্তরেস্ত অমতা লৌরোই । কোভিদ-১৯গী অথিংবা অসিনা মরম ওইরবদি সেবিসু শেন শিংদবা কম্পেনিশিং ক্রেদিদ রেত্তিং এজেন্সিশিংনা খন্নরোই ।\nৱাহং ৯ : ললোন-ইতিক তৌবশিং/লনাই মীওশিং কান্নবা ফংগদরা ?\nপাউখুম : নহাক্কী শেন লাক্ত্রবদি মসিগী কান্নবা নহাক্না লৌবা য়াই । অদুবু লোনশিংগী শেন্দোয় খুদক্কী ওইনা পীদবা য়ারবসু অমসুং থা অহুম থেংথনা পীবা য়ারবসু , নহাক্কী একাউন্তগী মখা তানা পীগদবনি ।\nখুদম ওইনা, নহাক্না লুপা ১০০,০০০ লোন তোল্লি হায়না লৌরসি, অমসুং নহাক্কী লোন অদুগী নহাক্না চাদা ১২ শেন্দোয় পীরি , থা খুদিংগী নহাক্না লুপা ১,০০০ শেন্দোয় পীগদবনি । অদুবু নহাক্না থা খুদিংগী শেন্দোয় পীদ্রবদি নহাক চহিদা চাদা ১২ শেন্দোয় পীগদবনি অমসুং মসিগী মতুংইন্না নহাক অহুমশুবা থাদা লুপা ৩,০৩০.১০ পীগনি ।\nকরিগুম্বা শেন্দোয় অসি চাদা ৮ ওইরবদি , নহাক্না থা অমদা লুপা ৮৩৩ নৎত্রগা থা অহুমগী মতুংদা লুপা ২,৫২১ পীবা দরকার ওই ।\nৱাহং ১০ : করিগুম্বা বেঙ্ক স্তাফ নৎত্রগা কলেক্সন এজেন্তনা লোন শিংনবা হায়রক্লবদি ঐ করি ওইগনি ?\nপাউখুম : নহাক পাখৎলোইদবনি অমসুং কোমথোকপা অসিগী কান্নবা নহাক লৌবা পাম্মি হায়না বেঙ্ক স্তাফ নৎত্রগা কলেক্সন এজেন্তদা হায়গদবনি ।\nৱাহং ১১ : ঐগী ক্রেদিদ কার্দ দিউশিং করি তৌগনি ?\nপাউখুম : ক্রেদিদ কার্দ পেমেন্তশিং মসিগী কোমথোকপা অসিগী কান্না ফংগনি । ক্রেদিদ কার্দগী ওভরদিউ লৈবগী মতাংদা থা অহুমগী ওইনা ক্রেদিদ বিউরোদা পাউ পীরোই ।\nঅদুবু ক্রেদিদ কার্দ পায়রিবশিংনা পীথোক্তবা শেনফমগী শেন্দোয় পীগদবনি । চুম্নগী বেঙ্ক ক্রেদিদকা চাংদমনবদা ক্রেদিদ কার্দকী শেন্দোয়না হেন্না চাউই হায়বা নহাক্না নিংশিংগদবনি অমসুং মসিগী মতুংইন্না নহাক্না ৱারেপ লৌজগদবনি ।\nৱাহং ১২ : ললোন-ইতিক্কী ওইনা নন-ফন্দ বেজদগী কমদৌনা ফন্দ বেজদা হোংদোক হোংজিন তৌবা য়াগনি ?\nপাউখুম : ২০২০গী মার্চ ১দগী মে ৩১ ফাওবগী ওইনা ফন্দ বেজ শরুক্কী শন্দোয় কোমথোকপা অসিগী কান্নবা লৌবা য়াগনি । মার্চ ১দা লৈখিবা অনৌবা সেঙ্কসনগী ওইনা ফন্দ বেজদা শেন্দোয় অসি কোমথোক্কনি ।\nৱাহং ১৩ : করম্বা মওংদা ললোন-ইতিক্কী থবকশিং কান্নবা পীবগে ?\nপাউখুম : মখোয়গী শেন লাকপদা অপনবা লৈবদগী মখোয়গী ৱার্কিং কেপিতেল দরকার ওইবা অদু অমুক হন্না য়েংশিন্নবা বেঙ্কতা হায়জবা য়াই । মখোয়না এন এফ বিশিংগী মার্জিন হন্থনবা হায়জবা য়াই । মরম চানা হায়জরকপশিংগী ৱাকৎ অদুগী ৱারেপ মরি লৈনবা বেঙ্ক ব্রাঞ্জশিংনা লৌগদবনি ।\nৱাহং ১৪ : এন বি এফ সিশিং/এম এফ আইশিং/ঐচ এফ সিশিং ৱার্কিং কেপিতেল ফাইনান্সিংগী কোমথোকপা ফংবা য়াগদরা ?\nপাউখুম : হৌজিক্কী ওইনা মখোয় স্কিম অসিনা কোনশিনদে । অদুবু মখোয়গী খুদোংচা খরা পীনবা আর বি আইনা অনৌবা থৌরাং খরা হৌদোক্লে । তারগেদেত লোঙ্গর-তার্ম রিফাইনান্সিং ওপেরেসনগী মখাদা লিকুইদিদিগী মতেং পীগনি ।\nৱাহং ১৫ : আর বি আইগী পাম্বৈ পুম্নমক অসি “হন্না শেমজিল্লী” ওইনা লৌগদ্রা? প্রোবিজন্স এপ্লিকেবলগী মরমদা করি তৌগনি?\nৱাহং : কোবিদ-১৯ রেগুলেতরী পেকেজ ওইনা মার্চ ২৭, ২০২০ গী সর্কুলর মখাদা আর বি আইনা লেপখিবা পাম্বৈশিং অদু “হন্না শেমজিল্লী” অমা ওইনা লৌরোই অমসুং মরম অদুনা এসেৎ ক্লাসিফিকেসন দাউনগ্রেদ তৌবগী মরম ওইরোই। মসিগী মতুং ইন্না রিস্ত্রকচর একাউন্তশিংগী হেনগৎহল্লবা প্রোবিজনশিং অদু এপ্লাই তৌরোই।\nৱাহং ১৬ : এস.আই./ই.সি.এস./এন.এ.সি.ঐচ. গী থোংদা খোমগৎকদবা ইন্সতোলমেন্ত/ই.এম.আই.শিংগী মতাংদা করি তৌগনি? করিগুম্বা বোরোৱরনা তাল্লক্লবদি, ইন্সতোলমেন্ত/ই.এম.আই. শিংগী রিফন্দ তৌবগী মওং করম্না তৌগনি?\nপাউখুম : শেমদোক্লবা তঙাইফদবশিংগীদমক্তা চানবীদুনা অদোমগী বেঙ্ককা তানবীয়ু।\n(Release ID: 1610295) Visitor Counter : 53\nRead this release in: English , Hindi , Marathi , Assamese , Bengali , Gujarati , Odia , Tamil , Telugu , Kannada , Malayalam\n(Release ID: 1610295)


কৌব্রুগী ৱাথোক লোইশিনসি - Manipuri Mirror\nমণিপুরী মিরর 0\tএপ্রিল ২৮, ২০২১ ১০:৩৭ পূর্বাহ্ণ\n'' ... পূম্নমক ওইদুনসু মীতৈগী শেংলবা লাইফম কৌব্রুগুম্বগা মৈশা লাংলক্লবা মতমদ তম্পাক্তা নুংশি চান্ননা লৈমিন্নরিবা ফুরুপ কয়াগী পুন্সিদা করি ওইরকপা য়\nওইনাম চনা লুখোই\n” … পূম্নমক ওইদুনসু মীতৈগী শেংলবা লাইফম কৌব্রুগুম্বগা মৈশা লাংলক্লবা মতমদ তম্পাক্তা নুংশি চান্ননা লৈমিন্নরিবা ফুরুপ কয়াগী পুন্সিদা করি ওইরকপা য়াই হায়বসি খন্থনীঙাই ওই। মরম অসিনা তূংগী পোরম য়েংদনা কৌব্রু লাইফম অমদি চীংদা লৈবা মীতৈগী লাইফমশিংদা অকায়বা পীনবা শিনবসি ইশানা ইশাগী খোঙদা শিংজংনা য়ানশিঞ্জবগা চপ মান্নগনি। তশেংবা য়েলহৌমীগী হৌরকফম য়েলহৌ ৱারী থিজিনবা মতমদা কৌব্রু লাইফমলেন ঙসি য়ৈথায় থীনগায়বা পীরিবা নহাক্কীসু নখোয়গীসু হৌরক্লোনগা মরী লৈনবা চীংঙু খোইয়ুমগী লাইফম ওইরমগনি তুমিৎ য়ুরালগুম খাংঙুথক্তা পাইশিল্লকপা ওইরগদি খঙদ্রে। কৌব্রু লাইফমলেন থুগায়গনি হায়না খল্লিবা মীওই পূম্নমক তুং অমদি মাঙগী য়েংলগা খোঙফম হন্দোকপা ফৈ। … ”\nয়াম্না তোয়না লমদমসিগী য়েলহৌঙৈগা মরী লৈরক্লবা লৈশেম নোংশেমঙৈদগী লোয়নরক্লিবা লাইফমশিংদা মীতৈ নত্তবা অতোপ্পা ফুরপচাগী মীওই খুজোক খরনা য়াম্না তোয়না লাইশঙ মৈ থাবা, লাইফম থুগায়বা অসি থোক্লি। মদু করম্বা ফুরুপচাগী মীওইশিংনা থোকহনবা থৌদোক্নো হায়বসি লোয়না ইখং খংনবা ঙাক্তনি। অদুবু লৈমিন্নরিবা ঐখোয়গী মরক্তা ইমু-নাইমু তানদুনা লৈবাক্কী অচৌবা ঈরাং থোক্লক্কনি খনবদগী খঙনা খঙনা খঙশিন্নদনা, উনা-উনা উশিন্দনা লমদমসিগী য়েলহৌমীশিংগী খ্বাইদগী মীশিং য়াম্বা ফুরুপচা অমা ওইরিবা মীতৈশিং খঙদুনা লৈরকপনি। অদুবু ঙসিদি খাংবা ঙম্বগী মৈশা অদু মখোক লোইরক্লে। লোইনা খঙঙি। শেংলবা হৈঙাং চীংগী লাইফমলেন্দা করম্বা ফুরুপচাগী মীওইনা অমাং-অতা থোকহনখিবনো? অমাং-অতা থোকহল্লিবা মীথিঙ্গাইশিং অদুনা কংলৈপাক মণিপুরদা চংলক্তুনা লৈরকপা চহী কয়া শুরে? লৈঙাক্কী চৎন-কাঙলোন, হায়বদি আইনগী অয়াবা য়াওরগা চংলকপ্রা? নৎত্রগা হুরান লান্নাদা মীমৎ-মমায় খুমজিল্লগা মনীংথোংলোমদগী লোন্না চংলকপ্র হায়বসি ইখং খঙনবা ঙাক্তনি। ইন্দিয়াগী ওইনা য়েংবদা পীকখ্রবা স্টেট মণিপুরনা অঙকপা মওংদা চহী অমদা মীশিং চাদা ৩৭.৫৩ য়ৌনা হেনগৎলক্লিবা অসি মহৌশাগী য়ূম্বাল্লোন্না য়ামখৎলকপা মীশিং নত্তে। ফৌমানবীশিংনা নাকল চাবোক্তা পোকপা তুমিৎ য়ূম্বালশিংনা থোকহনবনি। মখোয়দা লৈঙাক্না লাউরিবা ফেমিলি প্লানিংগী ৱাফমসু লৈতে। মীশিং য়াম্বা পুথোকপা ঙম্বা লাবা অমোমশিংদা অখন্নবা মনা-মথুম পীদুনা ইকাই খুম্নবা ফুরুপচানি। মীতৈদি লৈঙাক্কী য়াথং ফিগাও শাদুনা চহী খরগী মমাঙদগী হকশেন লোয়শঙগী অখং অহৈশিংগা তান্নদুনা মীশিং য়ামদনবা মাঙ থাখ্রে। অঙাং য়ৈথনবা হোৎনখ্রে। মসি ঙসিদি মীতৈ মচাশিংসু খঙবা হৌরক্লে। মপান্দগী নারোলদা চংলকপা মীওইশিংনা য়েলহৌঙৈদগী লৈরক্লবা ইনাৎকা শাগোন্নবা লাইফমশিং মাঙহন তাকহন্নবা য়াম্না কন্না হোৎনরি। মসি পূম্নমক মণিপুরগী লৈঙাক্না খঙঙি। অদুবু য়াম্না থৌশাদনা লৈথোক্তুনা লাক্লি। হীরম অসিদা থোয়দোক্না পূক্নিং থীংজিন্দ্রি। অদুবু মীশি মীনা থোক্লক্লবা মতমদদি লৈঙাক্কী লুচিংবশিং নাখোক্তুনা লৈবা য়ারক্লোই। মরম অসিনা মৈরীকপিনা মৈজাও ওল্লক্ত্রিঙৈ মমাঙদা মায়কৈ খূদিংমক্কী য়েংলগা পায়খৎফম থোকপা থবক পায়খৎপা ফৈ। মালেমগী পুৱারীদা থোকখিবা থৌদোক ৱাথোক্কী লাতমশিং হাইগৎলদা নৈনবা ফৈ।\nমীতৈশিংগী শেংলবা লাইফমলেন কৌব্রুগী মতাংদা কুকিগী লুপ খরা অমদি লন্নাই ইন্টারেস্টতা লৈবা মীওই খরনা অতম্ননা হৌজিক মণিপুরদা লৈরিবা কুকিগী অচৌবা লূপশিং, লাইনীংগী অমদি পেলিটিক্সকী লুচিংবাশিংনা খামজিনবিয়ু অমদি কাঙলূপ অনীগী মরক্তা ইরাং থোক্নবা শিল্লিবা কুকি খুজোক খরগী মথক্তা খুদক্তা চুনবা থবক পায়খৎলু হায়বা মণিপুর পন্ডিত লোয়শঙনা চেরোল অমদা আপিল তৌরি। মদুদি, “…হৌজিক তুমিন্না লৈথোকপগী মতম নৎত্রে। অদুনা মখল মখা কয়াগী খোঙজং চংশিন্নবা শেম শাবা লোইরে। সনামহি লাইনীংগা মরী লৈনবা থৌরম পূম্নমক লেপ্লগা কৌব্রুদা মীৎয়েং থম্লগনি। মসিদা বাংলাদেশ, ত্রিপুরা, মায়ানমার, আসামনচিংবা মফমশিংদা খুন্দা লৈতাদুনা লৈখ্রবা মীতৈশিংদসু পাউ পীদুনা ঐখোয়গী য়েলহৌঙৈদগী লৈরক্লবা লাইফমশিং অসি কন্ননবা হোৎনরগনি। য়াম্লবা মীওই চা কয়ানা কৌব্রুদা খোমজিন্নবা থৌরাং লৈরে’’ হায়রি। লৈসু লৈরগনি। উকল লমদমসিগী ওইনদি অরায়বা লূপ অমা নত্তে।\nউকলনা মওং-মরিল নাইদনা লাই হরাওরম্বা লাইবুং কয়া চুমথোক্তুনা উমংলাই হরাওবগী পরমলোল চুমথোকখ্রে। স্টেট অসিগী ৱাংমদা খুন্দা লৈতাদুনা লৈখ্রবা মীতৈগী খুঙ্গং কয়াদা লাই হরাওবগী থৌরম পাঙথোক্তুনা লাক্লি। উমংলাই হরাওবগী ৱাংউলোন মীতৈ খক্তগী নত্তে। মালেমদা লৈরিবা মীওইচাশিংগী পুন্সিরোল য়ূম্নানলোন অমদি লাইনীং লীচৎপু অচুম্বা মায়কৈদা পুরক্তুনা পুন্সিনা পুন্সিবু খঙনবনি। অৱাং কৌব্রুগী লাইফম কনবদা ঐখোয় পূম্নমক্না থৌদাং য়াফম থোকই। খাংঙুথক্তা লিৎশিল্লকপা ফুরুপচা খরগা কৌব্রু লাইফম মুত্থৎনবা হোৎনরকপা হায়বসি লমদমসিদা লৈরিবা য়েলহৌমী পুম্নমক্কী মায়োক্তানি। মপান্দগী খাংঙুথক্তা হুমজিল্লকপা লাইনীংগী পুরেল কয়ানা থেঙ্খাং কয়ারক্তা ঐখোয়গী লাইফমশিং অমদি য়েক সলাই হৌরক্লোল মুত্থৎনবা হোৎনদুনা লাকখি। মদুগী মায়োক্তা লেপ্তুনা ইরমদমগী থৌনা ফবা লিংজেন পানবা ইপা-ইপু, ইমা-ইবেনশিংনা মশাগী ঈ কৎখি। ঙসিসু মীয়ানচাশিংনা থমায়দুনা ঐখোয়গী লাইফম কয়া কুপশিন্দুন থম্লি। কয়া অমনা মীয়ানচাগী লাইনি হায়জিন্দুনা হৈকৎ-লৈকৎ তমহল্লি।য়ূমদাংলবনা ফম্মেন ফমদুনা লাইগী মিংদা শেল তাল্লি। হন্দক কৌব্রুগী লাইফমলেনদা মৈহৈৗ লাংপোক থোকল্লিবসি ফুরুপ অমনা মীয়াম্না লৌবা ৱারেপ্তি ওইরমগদবা মান্দে। ওইরম্বা তারবদি ফুরুপচা অদু মীওইবা খুন্নাইগী মনুং চনফম থোক্তে। হৌজিক হৌজিক্কী ৱাফমদা নত্তনা চহী খরগী মমাঙদা থোকখিবা থৌদোক নীংশিংবা ফৈ। নাগা কুকিগী অকনবা ঈহৌদা কাঙলূপ অনীমক্কী মীওই কয়া পুন্সি লোমখ্রবনি। শা-ঙা হাৎপগুম শাগৈ অমগী মীওইশিংনা শাগৈ অমগী মীওই কয়া নুপী-অঙাং, নহা-অহল খাক্তনা মতুপ-মতুপ কক্লগা হাৎখ্রবনি। মীৎকপ-মীরওখোলনা চীংশাং নাপোম নীনখিবনি। খুঙ্গং কয়া তাঙ্গোয় ওনখিবনি। মতম অদুদা য়াম্লবা মীতৈশিংনা লান খামখিবনি। ফুরুপ অমগী মীচং চংবা লৈতনা লাঞ্জেল্লকপা কয়াদা মীনুংশি উৎতুনা চংজফম পীখিবনি। মসিমক চুড়াচান্দপুরগী কাঙলূপকী ঈহৌদসু লৈমিন্নরিবা ফুরুপ অমত্তদা য়েংথনিবগী মীৎয়েং থমখিদে। ময়ূম মকৈ থাদোক্তুনা লাঞ্জেনখ্রবা ইমুং কয়াগী শা-ষন মীতৈশিংনা নীংথিনা শেন্নদুনা থমখিবনি। হৌখিবা থৌদোক পূম্নমক কাউথোক্লগা মীতৈগী লাইফম থুগায়নবা হোৎনরকপা হায়বসি মীলমচৎকী ৱাখল ৱাংমদনি। স্টেট অসিগী পাক চাউবসি শরুক ১০গী মনুংদা শরুক ৯দি চীংনি। চীংদদি মীতৈনা লৌরি য়ূম্ফম লীংদুনা মশাগী মমিংদা নুপী নুপাথোক্না লৈবা নত্তে। লৈরিবা খরসি চীংগী নিংথৌ অমদি খুল্লাকপদা হায়জরগা লৈবনি। শরুক ১০গী মনুংদা শুপ্নগী অমখক ওইবা তম্পাক্কী লমদমসিদা স্টেট অসিদা লৈরিবা ফুরুপচা পূম্নমক শাইজিনগা শাইজিনগা লোন্নদুনা লৈমিন্নরি। তম্পাক্কী পীক্লবা মফমসিদা লাইনীং-লীচৎ কয়াগী লাইশিং, লাইশঙশিং লৈরি। মসিদা কনানা কনাদসু অথীংবা পীদে। পূম্নমক ওইদুনসু মীতৈগী শেংলবা লাইফম কৌব্রুগুম্বগা মৈশা লাংলক্লবা মতমদ তম্পাক্তা নুংশি চান্ননা লৈমিন্নরিবা ফুরুপ কয়াগী পুন্সিদা করি ওইরকপা য়াই হায়বসি খন্থনীঙাই ওই। মরম অসিনা তূংগী পোরম য়েংদনা কৌব্রু লাইফম অমদি চীংদা লৈবা মীতৈগী লাইফমশিংদা অকায়বা পীনবা শিনবসি ইশানা ইশাগী খোঙদা শিংজংনা য়ানশিঞ্জবগা চপ মান্নগনি। তশেংবা য়েলহৌমীগী হৌরকফম য়েলহৌ ৱারী থিজিনবা মতমদা কৌব্রু লাইফমলেন ঙসি য়ৈথায় থীনগায়বা পীরিবা নহাক্কীসু নখোয়গীসু হৌরক্লোনগা মরী লৈনবা চীংঙু খোইয়ুমগী লাইফম ওইরমগনি তুমিৎ য়ুরালগুম খাংঙুথক্তা পাইশিল্লকপা ওইরগদি খঙদ্রে। কৌব্রু লাইফমলেন থুগায়গনি হায়না খল্লিবা মীওই পূম্নমক তুং অমদি মাঙগী য়েংলগা খোঙফম হন্দোকপা ফৈ।\nঈরাংসিগী মতাংদা মণিপুর লৈঙাক্কী পুলিস ডিপার্টমেন্টকী থৌপুরোইশিংনা মীয়ামগী পূক্নিংগী ইহুল খঙনা মতম চানা লৌখৎখিবা থবক অসিমক্তি থোইদোক্না থাগৎনীংঙাইনি। থোকখিবা থৌদোক অদুগ মরী লৈননা ফারবা মীওইশিংনা খুমখিবা পাউখুম অদুমক্তি থাগৎনিংঙাই ওইদে খল্লি। মতাংসিদা হংনীংবা ৱাহংদি ইমু্ং মনুংগী ওইবা নীংঙাই শংদান্নবদা মশা মশাগী লন-থুমদদি তায়নদনা ফুরুপ অমগী লাইফমদা তায়নরিবা অদুনা করিগীনো হায়বা ৱাহংসিগী পাউখুম মীয়াম্না পাম্মী। হন্দক থোকখিবা থৌদোকসি মখা তানা অমুক হন্না থোক্লক্তবা ওইসনু। কাঙলূপ নাইবগী ৱাখল থোদোক্লগা ঐখোয় তংদু লৈতানা নুংশি চান্ননা লৈমিন্নবা ফৈ। কৌব্রুগী ৱাথোক লোইশিনসি।\nআর্টস 88 ৱাখল্লোন 29 স্ক্রলবার 304 স্লাইডার 286 ১ম_কলাম 98 অখন্নবা 231\nগৌরনগর মৈতৈ খুলদা ফিশা লোনশাগী ট্রেনিং মায় পাক্না চত্থরি।\nইউএসএ-না চহী ১২দগী ১৫ ফাওবা মনুংদা লৈবা অঙাংশিংদা ফাইজার ভেক্সিন কাপ্পগী অয়াবা পীখ্রে\nকোভিদঃ মণিপুরদা পুং ২৪গী মনুংদা খ্বাইদগী য়াম্না মী ২০ শিখ্রে


প্রধান মন্ত্রী মোদীনা নেস্নেল দিজিতেল হেলথ মিসনগী চাওখৎ থৌরাং য়েংশিন্নবা অৱাংবা থাক্কী মীফমদা সভাপতি ওইখ্রে\nএন.দি.ঐচ.এম.না মীয়ামগীদমক অনৌবা পুথোকপা অমসুং মখল কয়াগী ওইবা দিজিতেল হেলথ তেক রিবোলুসন অমা ফোংখ্রে\nএন.দি.ঐচ.এম.গী মখাদা থবক থৌরম কয়া অমা পাকথোক-চাওথোক্নবা অথুবা মতমদা খোঙথাংশিং পায়খৎলগনি: পি.এম.\nহকশেলগী থবক থৌরমশিং কয়া অমা ফংহন্নবা মীয়ামদা এন.দি.ঐচ.এম.না ইজ ওফ লিবিং পুরক্লগনি: পি.এম.\nPosted On: 27 MAY 2021 3:25PM by PIB Imphal\nপ্রধান মন্ত্রী শ্রী নরেন্দ্র মোদীনা নেস্নেল দিজিতেল হেলথ মিসন (এন.দি.ঐচ.এম.)গী চাওখৎ থৌরাং য়েংশিন্নবা অৱাংবা থাক্কী মীফমদা সভাপতি ওইখ্রে। ২০২০গী ওগস্তকী ১৫গী ইন্দিপেন্দেন্স দেগী ৱা ঙাংবদা ইকাই খুম্নরবা প্রধান মন্ত্রীনা এন.দি.ঐচ.এম. হৌদোকপগী থৌরম অসি লাওথোকখিবনি। হায়রিবা মতম অসিদগী দিজিতেল মোদ্যুলশিং অমসুং রেজিস্ত্রীশিং অসি চাওখৎলক্লি অমদি পান্দম অসি য়ুনিয়ন তেরিরোরী ৬তা পাংথোক্লি। হৌজিক ফাওবদা চাওরাক্না হেলথ আই.দি. লাখ ১১.৯ শেমখ্রে অমসুং ফম্বাক অসিদা দোক্তর ৩১০৬ অমসুং খুদোংচাবা ১৪৯০ রেজিস্তর তৌখ্রে।\nমিয়েং অম থমদুনা দিজিতেল হেলথকীদমক মীয়ামগী ওইবা আই.তি, নেতৱার্ক অমা ওইবা য়ুনিফইদ হেলথ ইন্তরফেস (য়ু.ঐচ.আই.) হৌদোকপা মথৌ তাই। হায়রিবা অসিনা পব্লিক অমসুং লনাইগী পাম্বৈ অমা ওইহল্লগনি অমসুং নেস্নেল দিজিতেল হেলথ ইকোসিস্তেমগূ শরুক অমা ওইহল্লগনি। হায়রিবা অসিনা শিজিন্নরিবা মীওইশিংনা থিবা, বুক তৌবা অমসুং তঙাইফদনা হেলকেয়রদা চংগদবা খুদম ওইনা তেলে-কন্সনতেন্তেসন নত্ত্রগা লেবোরোতরী তেস্ত ফংহগনি। সিস্তেম অসিনা হান্না খন্দোক্লবা হেলকেয়র খক্তমক ইকোসিস্তেম অসিদা য়াওবা য়াগনি। মসিনা মীয়ামগীদমক মীয়ামগীদমক অনৌবা পুথোকপা অমসুং মখল কয়াগী ওইবা দিজিতেল হেলথ তেক রিবোলুসন অমা পুথোকপা য়াগনি। অসিগুম্বা মওং অসিনা হেলকেয়র ইনফ্রাস্ত্রকচর অমসুং হুমেন রিসোর্সশিং অসি লৈবাক অসিদা হেন্ন মথৌ পাংথোকপা ঙমগনি।\nনেস্নেল পেমেন্ত কোর্পোরেসন ওফ ইন্দিয়া (এন.পি.সি.আই.)না শেমগৎপা য়ু.পি.আই. ই.-ভোচরগী ৱাখল্লোলসু খন্নখি। হায়রিবা মসিগী দিজিতেল পেমেম্তগী মওং অসিনা ফাইনান্সিএল ত্রান্সেক্সনস অসি শিজিন্নবা পাম্লিবশিংনা শিজিন্নবা য়াগনি। হায়রিবা অসিনা সরকারনা পান্দম থম্লিবা স্কীমশিং অসি পাংথোকপদা মথৌ নিংথিনা তৌগনি।\nএন.দি.ঐচ.এম.গী মখাদা থবক থৌরম কয়া অমা পাকথোক-চাওথোক্নবা অথুবা মতমদা খোঙথাংশিং পায়খৎনবা প্রধান মন্ত্রীনা য়াথং পীখ্রে। প্রধান মন্ত্রীনা হায়খি হকশেলগী থবক থৌরমশিং কয়া অমা ফংহন্নবা মীয়ামদা এন.দি.ঐচ.এম.না ইজ ওফ লিবিং পুরক্লগনি। মহাক্না হায়খি মদুদি তেক্নিকেল প্লেতফোর্ম অমসুং রেজিস্ত্রী তৌবা অসিনা তঙাইফদনা চংদবা য়াদবা মচাক অমা ওইবনা, লৈবাক অসিদা থবক থৌরমশিং ফংহন্দুনা হায়বদি দোক্তরগা তান্নবা, লেবকী থবকশিং ফংহনবা তেস্ত রিপোর্ত য়ৌহনবা নত্ত্রগা দোক্তরদা দিজিতেল ওইনা হেলথ রেকোর্দ ফংহনবা অমসুং হায়রিবা মথক্তা পিরিবা থবকশিং অসিদা দিজিতেল ওইনা ফংহনবা অসিনি। মহাক্না এন.ঐচ.এ.গা লোয়ননা হেলথ মিনিস্ত্রী অমসুং ইলেক্ত্রোনিক্স অমসুং আই.তি. মতেং পীননবা লমজিংলি।\n(Release ID: 1722258) Visitor Counter : 28\nRead this release in: Assamese , Telugu , English , Urdu , Marathi , Hindi , Bengali , Punjabi , Gujarati , Odia , Tamil , Kannada , Malayalam\n(Release ID: 1722258)


ব্লু ইকনোমীনা আত্মানির্ভর ভারতকী মরু ওইবা হৌরকফম অমা ওইরগনি: পি.এম.\nসমুদ্র খোঙবালগী চাউখৎ থৌরাং অমসুং হোৎনবা কনবা ঙামীশিংগী য়াইফ থৌরাং অসি সরকারনা মরু ওইনা লৌরিবা অমনি: পি.এম.\nPosted On: 05 JAN 2021 4:28PM by PIB Imphal\nপ্রধান মন্ত্রী নরেন্দ্র মোদীনা সমুদ্র খোঙবালগী চাউখৎ থৌরাং অমসুং হোৎনবা কনবা ঙামীশিংগী য়াইফ থৌরাং অসি সরকারনা মরু ওইনা লৌরিবা অমনি হায়না ফোঙদোকখ্রে। ব্লু ইকনোমী ওন্থোকপা, সমুদ্র খোঙবালগী ইনফ্রাস্ত্রকচর ফগৎহনবা অমসুং মেরাইন ইকোসিস্তেম ঙাকশেনবা য়াওনা সমুদ্র খোঙবালগী চাউখৎ থৌরাংগী মল্তি-প্রোঙ্গ প্লান অমা থমখি। মহাক্না ভিদিও কনফরেন্স অমগী খুত্থাংদা ঙসি জাতিদা কোচি-মেঙ্গলুরু নেচরেল গ্যাস পাইপলাইন কত্থোক্লবা মতুংদা ৱা ঙাংখিবনি।\nকেরেলা অমসুং কর্নাতকা, সমুদ্র খোঙবালগী রাজ্য অনিদা ৱা ঙাঙলদুনা প্রধান মন্ত্রীনা খোঙজেল য়াংবা অমদি খল কায়হন্দবা সমুদ্র খোঙবালগী চাউখৎ থৌরাংগী মতাংদা মহাক্কী মঙলান অদু ফোঙদোকখি। কর্নাতকা, কেরলা অমসুং অতৈ খা ভারতকী সমুদ্র খোঙবালগী রাজ্যশিংদা ব্লু ইকনোমী চাউখৎহন্নবা পুম্নমক য়াওরবা থৌরাং অমা হৌজিক পায়খৎলি হায়না মহাক্না ফোঙদোকখি। ব্লু ইকনোমী অসি আত্মনিরভর ভারতকী মরুওইবা হৌরকফম অমা ওইরগনি। হিথাংফমশিং অমসুং সমুদ্র খোঙবালগী লম্বীশিং মল্তি-মোদেল কনেক্তিভিতীদা মীৎয়েঙ থমদুনা শমজিন্নবগী থবক চঙশিল্লি। ঐখোয়গী সমুদ্র খোঙবালগী মফমশিং কোম্না হিংবগী অমদি কোম্না লল্লোন ইতিক তৌবগী ফিদম্নফম ওইরবা মফম ওইনা শেমগৎনবা ঐখোয়না থবক পায়খৎলি হায়না প্রধান মন্ত্রীনা ফোঙদোকখি।\nপ্রধান মন্ত্রীনা সমুদ্রগী লনদা তাংদুনা লৈবখক্তা নত্তনা হায়রিবা লনসিবু ঙাক শেল্লিবা সমুদ্র খোঙবালদা তারিবা ঙামী কাঙলুপকী মতাংদসু ৱাফমশিং ফোঙদোকখি। মখোয়গী মতাংদা লৈঙাক অসিনা সমুদ্র খোঙবালগী ইকোসিস্তেমবু ঙাকথোক্নবা অমদি হেন্না মশক থোকহন্নবা খোঙথাঙ কয়া লৌখৎলে। ঙামীশিংবু অরুবা সমুদ্রগী ইরোন্নুংদগী ঙা ফাবা, তোখাইবা ফিসরী দিপার্তমেন্ত, এক্বাকলচরদা থবক চঙশিল্লিবা মীওইশিংদা অরায়বা লোন অমসুং কিসান ক্রেদিত কার্ত পীবনচিংবা খোঙথাঙশিংনা ঙামী মীয়াম অমসুং ওন্তোপ্রিন্যুরশিংদা চাউনা মতেং ওইরি।\nপ্রধান মন্ত্রীনা কেরলা অমসুং কর্নাতকাগী ঙামী লাখ কয়াদা হকথেংননা কান্নবা পীগদবা হন্দক্তা হৌদোকখিবা করোর লিশিং ২০গী মতস্য সমপদ য়োজনাগী মতাঙদসু ৱা ঙাঙখি। ভারতনা ঙাগা মরী লৈনবা এক্সপোর্তকী লমদা খোঙলৈ থুনা খুমাঙ চাওশিল্লক্লি। ভারতপু ক্বালিতী প্রোসেস সী-ফুদ হব অমা ওন্থোক্নবা খোঙথাঙ পুম্নমক লৌখৎলি। সীৱীদকী হেনগৎলক্লিবা দিমান্দ অসি পীননবা লৌমীশিংদা সীৱীদ থাননবা পুক্নিং থৌগত্তুনা ভারতনা অচৌবা থৌদাং লৌবা য়াই।\n(Release ID: 1686415) Visitor Counter : 76\nRead this release in: Malayalam , Telugu , English , Urdu , Marathi , Hindi , Bengali , Assamese , Punjabi , Gujarati , Odia , Tamil , Kannada\n(Release ID: 1686415)


শেল-থুম মন্ত্রীনা আধারদা য়ুম্ফম ওইবা ই.-কে.ৱাই.সি.গী থোংদা খুদক্তা পি.এ.এন. ফংহন্নবগী খুদোংচাবা হৌদোকখ্রে\nPosted On: 28 MAY 2020 4:42PM by PIB Imphal\nকেন্দ্রগী বজেত্তা লাওথোকখিবগী মওং অমা ওইনা ফাইনান্স অমসুং কোর্পোরেৎ এফেয়র্সকী কেন্দ্র মন্ত্রী শ্রীমতী নির্মলা সিতারমন্না ঙসি ন্যু দিল্লীদা খুদক্তা পি.এ.এন. (চাওরাক্না অশেংবা মতমগা মান্ননা) ফংহন্নবগী য়ানবগী খুদোংচাবা হৌদোকখ্রে। মসিগী খুদোংচাবা অসিদা আধারগী চৎনবা য়াবা নম্বর লৈরিবা অমসুং আধারগা লিঙ্ক তৌরবা মোবাইল নম্বর অমা লৈবা এপ্লিকান্তশিংগীদমক্তা হৌজিক ফংলে। ফংহন্নবগী থবক-থৌওং অসি চে চংদে অমসুং মমল তিংদনা ইলেক্ত্রোনিক্কী পি.এ.এন. অমা ফংহল্লি। মতম ইকুই-কুইদনা শেল-থুমগী মন্ত্রী শ্রীমতী নির্মলা সিতারমন্না খুদক্তা পি.এ.এন. ফংহন্নবগী খুদোংচাবা অসি কেন্দ্রগী বজেৎ, ২০২০দা লাওথোকখি হায়বা নিংশিংহনখি। বজেৎকী ৱাফমগী পেরা ১২৯দা, শেল-থুমগী মন্ত্রীনা ফোংদোকখি, “মমাংগী বজেত্তা, ঐহাক্না পি.এ.এন. অমসুং আধার ওন্থোক-ওনশিন তৌবা হৌদোকখি, মদুগীদমক্তা মথৌ তাবা চৎন-কাংলোনশিং অদু হান্ননা খংহনখ্রে। পি.এ.এন. ফংহনবা অদুগী থবক-থৌওং অদু লায়নবা য়াম্না থুনা ঐখোয়না এপ্লিকেসন্দা দিতেলশিং ফোর্ম মেনবগী মথৌ তাহন্দনা আধারদা লিঙ্ক তৌরগা পি.এ.এন. অদু খুদক্তা ফংহন্নবা সিস্তেম অমা হৌদোক্লগনি।”\nআধারদা য়ুম্ফম ওইবা ই-কে.ৱাই.সি.দগী খুদক্তা পি.এ.এন. লৌথোকপগী খুদোংচাবা অসি নিংথিজবা মওংদা ঙসি হৌদোকখি, অদুম ওইনমক, চাংয়েং পাংথোকপা ওইনা মাগী ‘বিতা ভর্জন’ অদুদি ফেব ১২, ২০২০দা ইনকম তেক্স বিভাগকী ই-ফাইলিংগী ৱেবসাইত্তা হৌদোকখি। মদুগী মতমদুদগী মে ২৫, ২০২০ ফাওবা মথং-মথং মিনিত ১০মুক চং-চংনা খুদক্তা পি.এ.এন. ৬,৭৭,৬৮০ ফংহনখ্রে।\n25.05.2020 ফাওবদা তেক্স পেয়রশিংদা পুন্না পি.এ.এন. ক্রোর ৫০.৫২ ফংহনখ্রে, মদুগী মনুংদগী ক্রোর ৪৯.৩৯ দি মী অমমমগী ওইনা ফংহনখি অমসুং হৌজিক ফাওবদা ক্রোর ৩২.১৭দগী হেনবনা আধারগা শম্নহনখি।\nখুদক্তা পি.এ.এন. ফংহনবগী থৌওং অসি য়াম্না চম্মী। খুদক্তা পি.এ.এন. লৌথোক্কদবা এপ্লিকান্ত অদুনা মহাক্কী চৎনবা য়ারিবা আধার নম্বর ফংনবা ইনকম তেক্স বিভাগকী ই-ফাইলিং ৱেবসাইতকী মথৌ তাই অমসুং মাগী আধার রেজিস্তর তৌখিবা মোবাইল নম্বরদা ফংবা ও.তি.পি. অদু হাপচিনগদবনি। মায় পাক্না থৌওং অদু মপুং ফানা তৌরবা মতুংদা দিজিৎ-১৫ গী খংহন্নবগী নম্বর অমা থোরকই। মথৌ তারবদি, এপ্লিকান্ত অদুনা মাগী আধার নম্বর অদু হাপ্পগা মতম অমদা হেক্তা স্তেতস অদু য়েংবা য়াই অদুগা ফংনবগী থবক অদু মায় পাক্লবা মতমদা ই-পি.এ.এন. অদু দাউনলোদ তৌবা য়াই। করিগুম্বা আধারগা লিঙ্ক তৌনরবদি ই-পি.এ.এন. অদু মাগী ই-মেল আই.দি.দসু থারক্কনি।\nখুদক্তা ই-পি.এ.এন. ফংহনবগী খুদোংচাবা অসি হৌজিকফাওবদা ইনকম তেক্স বিভাগনা দিজিতেল ইন্দিয়াগী ওইবা পাংথোকখিবা থবক্কী অতোপ্পা খোংথাং অমনি, তেক্সপেয়রশিংদা মখা তানা মপুং ফানবা থবক পাংথোকপদা লায়থোকহল্লি।\n(Release ID: 1627599) Visitor Counter : 4\nRead this release in: Marathi , English , Urdu , Hindi , Bengali , Punjabi , Odia , Tamil , Telugu , Malayalam\n(Release ID: 1627599)


পি.এম.না শ্রীল ভক্তিবেদান্ত স্বামি প্রভুপাতজীগী ১২৫শুবা মপোক কুমওন থৌরমদা অখন্নবা নীংশিং শেনয়েক অমা ফোঙখ্রে\nশ্রীল ভক্তিবেদান্ত স্বামি প্রভিপাতজী অসি ভারতকী অথোইবা ভক্তা অমসু ওইরমখি: পি.এম.\nঐখোয়গী য়োগ অমসুং আয়ুর্বেদকী লৌশিংদগী মালেমদা কান্নবা ফংহনবা হায়বা অসি ঐখোয়গী ৱারেপনি: পি.এম.\nভক্তিগী মতমদা খুন্নাইগী ওইবা অওনবা পুরক্লমদবা তারবদি ভারতকী ফীভম অমসুং মওং করম তৌরমগনি হায়বা খন্থবদা অরুবা ওইগনি: পি.এম.\nশ্রীল ভক্তিবেদান্ত স্বামি প্রভিপাতজীনা ভক্তি বেদান্তাবু মালেমগী জ্ঞানগা শম্নহনখি: পি.এম.\nPosted On: 01 SEP 2021 5:36PM by PIB Imphal\nপ্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সিংগী থোংদা শ্রীল ভক্তিবেদান্ত স্বামি প্রভুপাতজীগী ১২৫শুবা মপোক কুমওনগী থৌরমদা অখন্নবা নীংশিং শেনয়েক অমা ফোঙখ্রে। কলচর, তুরিজম অমসুং অৱাং-নোংপোক থংবা লমদমগী চাউখৎ-থৌরাং (দোনর)গী কেন্দ্রগী মন্ত্রী শ্রী জি কিশন রেদ্দীনা অমসুং অতৈশিংনা থৌরম অদুদা শরুক য়াখি।\nমীতিন অদুদা ৱা ঙাংলদুনা প্রধান মন্ত্রীনা ঙরাং শ্রী কৃষ্ণ জনমাঅস্তমী তাখিবা অমসুং শ্রীল প্রভুপাতকী ১২৫শুবা মপোক কুমওন পুন্না পালন তৌবদা নুংঙাইবা ফোঙদোকখি। ‘মসি সাধনাগী নুংঙাইবা অমসুং অপেনবা অনিমক অমত্তা ওইনা পুনশিনবা ওইনা থোক্লি।’ মহাক্না থৌরম অসি আজাদী কা অমৃত মহোৎসব পাঙথোক্লিঙৈ চৈরক্তা পালন তৌরি হায়নসু ফোঙদোকখি। ‘মসিগী ৱাখল্লোন অসি ঙসি মালেম পুম্বদা লৈরিবা শ্রীল প্রভুপাত স্বামিবু তুং ইল্লিবা মীওই করোর কয়ানা অমসুং কৃষ্ণগী ভক্তা করোর কয়ানা ফাওরি’ হায়না প্রধান মন্ত্রীনা ফোঙদোকখি।\nমন্ত্রী প্রভুপাদ স্বামি অসি কৃষ্ণবু থোইদোক হেন্দোক্না নীংজবা ভক্তা অমা ওইবতা নত্তনা মহাক অসি ভারতকী অথোইবা ভক্তা অমসু ওইখি হায়না ফোঙদোকখি। মহাক্না লৈবাক অসিগী নীংতম ইহৌগীদমক লান্থেংনখি। মহাক্না নন-কোওপরেতিব মুফমেন্তবু শৌগৎপা ওইনা স্কোতিশ কোলেজতগী মহাক্কী দিপ্লোমা ফাওবা লৌ হায়বা য়াখিদে, হায়না প্রধান মন্ত্রীনা ফোঙদোকখি।\nপ্রধান মন্ত্রীনা হায়খি মালেম পুম্বদা ঐখোয়গী য়োগগী লৌশিং, ভারতকী লৈরিবা তুংকোইনা চৎকদবা পুন্সি মহিং, আয়ুর্বেদকুম্বা বিজ্ঞান অসি শন্দোকখি। মসিগী কান্নবা মালেম পুম্বদা ফংহনবা হায়বা অসি ঐখোয়গী ৱারেপনি হায়না শ্রী মোদীনা ফোঙদোকখি। প্রধান মন্ত্রীনা হায়, ঐখোয়না অতোপ্পা লৈবাক অমা হেক্তদা চৎপা মতমদা অমসুং মফম অদুদা মীয়াম্না উনবদা ‘হরে কৃষ্ণ’ হায়না কৌনবা মতমদা ঐখোয়দা ঐখোয়গী মীনি হায়না খল্লি অমসুং চাউথোকচবা পোকই। অসিগুম্বা ঐখোয়গী ওইবা ৱাখল্লোন অসি ঐখোয়গী মেদ ইন ইন্দিয়া প্রদক্তশিংকীদমক লৈরবদি ঐখোয়দা চপ মান্নবা ৱাখল্লোন অসি ফাওগনি হায়না প্রধান মন্ত্রীনা ফোঙদোকখি। ঐখোয়না হীরম অসিদা ইস্কোনদগী তমজনীংঙাই কয়া লৈ।\nপ্রধান মন্ত্রীনা হায় মীনাই নাইথাংগী মতমদা ভক্তিনা ভারতকী থৌনা অদুবু য়োখৎতুনা থমখি। মহাক্না হায় করিগুম্বা ভক্তিগী মতমগী সোসিএল রিভোলুসন লৈরমদ্রবদি ভারতকী স্তেতস অমসুং মওং মতৌ অসি তোঙানবা মওং অমদা লৈরমগনি হায়না স্কোলরশিংনা ফোঙদোক্লি। ভক্তিনা থাজবা মাংহনবা, সমাজগী খেন্নবা অমসুং খুদোংচশিংগী মরক্তা খেন্নবা লৈহন্দনা ঐখোইবু শেম্বীরিবা মপুগা ইশ্বরগা শম্নহল্লি। মদিগী লুরবা মতমশিং অদুদা ফাওবদা ঐখোয়গী খুন্নাইদা ভক্তিগী ৱাখল্লোন ফংওহনখিবা, চৈতন্য মহাপ্রভুনা ‘ইশানা ইশাদা থাজবা থম্বগী’ লাইৱা পীবীখি।\nপ্রধান মন্ত্রীনা হায় মতম অমদা করিগুম্বা স্বামি বিকেকানন্দগুম্বা লাইপোক্না বেদ-বেদান্তনা নোংচুপতা য়ৌহনবা ঙম্লবদি, শ্রীল প্রভুপাত অমসুং ইস্কোন্না ভক্তি য়োগ অসি মালেমদা য়ৌহন্নবা হোৎনবা মতমদা অচৌবা থৌদাং অমা লৌখি। মহাক্না ভক্তি বেদান্তবু মালেমগী জ্ঞানগা শম্নহন্নবা থবক তৌখি হায়না প্রধান মন্ত্রীনা ফোঙদোকখি।\nপ্রধান মন্ত্রীনা হায় ঙসিদি মালেমগী তোঙান-তোঙানবা লৈবাকদা ইস্কোন লাইশঙ চা কয়ামরুম লৈরে অদুগা গুরুকুল কয়ামরুম্না ভারতকী নাৎ অসি য়োকখৎতুনা থম্মি। ইস্কোন্না ভারতকী ওইনা থাজবা অসি থৌনা, ইনোৎ হাপ্পা অমসুং হরাও তয়াম্বা অমদি মীওইবা খুনাইদা থাজবা থম্বনি হায়না মালেমদা শন্দোক্লি। শ্রী মোদীনা কুচ্ছতা থোকখিবা জ্বার হাবা, উত্তরাখন্দগী অৱাবা, ওরিশা অমসুং বেঙ্গলদা থোকখিবা সাইক্লোনশিংদা ইস্কোন্না পাংখিবা তেংবাংগী মতাংদা পনখি। প্রধান মন্ত্রীনা লাইচৎ অসিগী ইস্কোন্না লৌখিবা থৌদাংবুসু থাগৎপা ফোঙদোকখি।\n(Release ID: 1751216) Visitor Counter : 101\nRead this release in: Hindi , English , Urdu , Marathi , Assamese , Bengali , Punjabi , Gujarati , Odia , Tamil , Telugu , Kannada , Malayalam\n(Release ID: 1751216)


ওনলাইন বেঙ্ক ফ্রাউদ — Vikaspedia\nওনলাইন বেঙ্ক ফ্রাউদ\nঐগী শেন মাংখিবা য়াবা কমন ওইবা লম্বীশীংদু করি করিনো?\nঐহাক অসি মথক্তা পনখ্রিবা ফিভমশীং অসিদগী অমহেক্তগী ভিক্টিম অমা ওইবা তারবদি ঐনা করি তৌবা য়াবগে?\nখ্বাইদগী মনাক নকপা সাইবর ক্রাইম সেল/ পুলিস ষ্টেসনদা কমপ্লেন্ট অমা ফাইল তৌবীয়ু।\nমরি লৈনবা কঞ্জ্যুমর ফোরমদা কেস অমা ফাইল তৌবীয়ু\nঐগী একাউন্টতগী ঐনা মাংখিবা শেল পুম্নমক্তু রিকোভর তৌবা ঙমগদ্রা?\nওনলাইনদা ত্রাঞ্জেক্ট তৌরিঙৈদা ইশামকপু চেক্সিনজনবগীদমক ঐনা করি তৌবা তাবগে?\nকরিগুম্বা নহাক্না ওনলাইন্দা ত্রাঞ্জেক্সন পাংথোক্লিঙৈদা শেল মাংখ্রবদি নত্ত্রগা ওনলাইন ফ্রাউদকী ভিক্টিম অমা ওইরবদি, নহাক্কী শেনফমদু রিকোভর তৌনবগী থৌরাং নহাক্না লৌখৎপগী অধিকার লৈ। নহাক্না ওফেন্দর অদুগী মায়োক্তা ক্রিমিনেল কমপ্লেন্ট অমা ফাইল তৌবসু য়াই।\nনহাক্না থেংনবা য়াবা ফিভম খরা মখাদা পীরি:\nনহাক্কী ক্রেদিট নত্ত্রগা দেবিট কার্দ অদু নহাক্না দুকান নত্ত্রগা রেষ্টুরেন্ট অমদা শিজিন্নবা মতমদা মান্নবা মহুৎ অমা শেমখিবা (cloned) য়াই।\nনহাক্কী কার্দ নত্ত্রগা PIN নম্বর হুরান্নবা বেঙ্কতগী মালহনবা শাশিন্নবা কোলশীং।\nনহাক্কী লোগইনগী অকুপ্পা মরোলশীং হুরানগদবা সাইটশীংদা লিঙ্ক পীবা শাশিন্নবা ই-মেইলশীং (‘ফিশীং’ ই-মেইলশীং)।\nনহাক্কী কম্প্যুটরদগী ফাইনান্সিএল ইনফোর্মেসন হুরানগদবা ভাইরস এটেচমেন্টশীংগা লোয়নবা শাশিন্নবা ই-মেইলশীং।\nনহাক্কী একাউন্টতা শেল ত্রান্সফর তৌরক্নবা থাজবা পীবা, অদুবু মদুগী মহুত্তা নহাক্কী দেটা পুম্নমক হুরানখিগদবা স্কামশীং।\nকরিগুম্বা অসিগুম্বা থৌদোক অমা থোকপা তারবদি, নহাক্না মখাগী ওপশনশীং অসি পাংথোকপা য়াগনি:\nবেঙ্কতা কমপ্লেন্ট অমা পীশিনবা য়াই।\nঅয়াম্বা বেঙ্কশীংদা অসিগুম্বা থৌদোকশীংসি থেংননবখক্কী থম্বা ষ্টাফ লৈরে। মরি লৈনবা কন্টেক্টকী অকুপ্পা মরোলশীং অদু নহাক্কী কার্দকী মনিংদা ফংবগা লোয়ননা বেঙ্ককী ৱেবসাইত্তসু ফংগনি।\nকরিগুম্বা নহাক্না শেল মাংখিবা লৈরবদি নহাক্না খুদক্তা ফোনগী (হেন্না ফৈ) নত্ত্রগা ই-মেইলগী খুত্থাংদা কন্টেক্ট তৌগদবনি। কমপ্লেন্ট নম্বর অদু ইশিনবা কাউগনু অমসুং নম্বর অদু শিজিন্নদুনা নহাক্কী কমপ্লেন্ট অদুগী মরমদা মখা তানা (follow up) হংউ।\nবেঙ্কিং কোদস এন্ড ষ্টেন্দর্দস বোর্দ ওফ ইন্দিয়া (BCSBI)না শেম্বা কোদ ওফ বেঙ্কস কমিটমেন্ট টু কষ্টমরস (CBCC) না বেঙ্ক ব্রাঞ্চ খুদিংমকপু কষ্টমর গ্রিভান্সশীং কোকহন্নবগী দায়ত্ব লৌরিবা বেঙ্ক ব্রাঞ্চ অদুগী ওফিসিএলগী মমীং অদু থেত্তুনা থম্নবা খংহল্লি। করিগুম্বা নহাক্কী কমপ্লেন্ট অদু ব্রাঞ্চকী থাক্তা লৈখায় তাবা ঙমদ্রবদি, নহাক্না ব্রাঞ্চতা থেৎলিবা এদ্রেস অদু শিজিন্নদুনা রিজনেল নত্ত্রগা জোনেল মেনেজর, নত্ত্রগা প্রিন্সিপাল নোদেল ওফিসর (PNO)দা ৱাকৎপা য়াই।\nহেল্প দেস্কশীংগী টেলেফোন নম্বরশীংসু ATM মেছিন খুদিংমক্তা থেত্তুনা উৎলি।\nময়ামগী ওইনা, কমপ্লেন্ট অদু ফংবা নুমিৎ 30নিগী মনুংদা, বেঙ্ক অদুনা নঙোন্দা ফাইনেল রেস্পোঞ্জ (অরোয়বা পাউখুম) অমা থারক্কনি নত্ত্রগা করিগীদমক্তা মদু থীজিন্নবা অহেনবা মতম মথৌ তারিবনো হায়বা শন্দোক্না খংহল্লক্কনি। বেঙ্ক অদুদগী থারকপা অরোয়বা পাউখুম অদুদা নহাক্না পেন্দ্রবা ওইরবদি কমপ্লেন্ট অদুবু মাংলোমদা পুখৎনবগী প্রোসেস অদুসু বেঙ্ক অদুনা নঙোন্দা তাক্লক্কনি।\nনহাক্কী জুরিসদিক্সনদা লৈবা বেঙ্কিং ওম্বুদসমেন অদুদা কমপ্লেন্ট অমা ফাইল তৌবীয়ু।\nকরিগুম্বা বেঙ্ক অদুনা পীরকপা রিজোলুসন অদুদা নহাক্না পেন্দ্রবদি অমসুং ৱাফম অদু মখাতানা পুখৎপা পাম্লবদি, নহাক্না বেঙ্কিং ওম্বুদসমেন স্কিম, 2006গী মখাদা রিজর্ভ বেঙ্ক ওফ ইন্দিয়ানা লিংখৎপা বেঙ্কিং ওম্বুদসমেনদা এপ্রোচ তৌবা য়াই।\nবেঙ্ক খুদিংমক্না মসিগী ব্রাঞ্চশীংদা, ব্রাঞ্চ অদু করম্বা বেঙ্কিং ওম্বুদসমেনগী জুরিসদিক্সন মখাদা লৈবগে হায়বগী অকুপ্পা মরোল তাক্তুনা উৎপা মথৌ তাই। বেঙ্কিং ওম্বুদসমেন পুম্নমক্কী কন্টেক্ট তৌনবগী অকুপ্পা মরোল খংনবগীদমক মফমসিদা ক্লিক তৌবীয়ু। মরি লৈনবা বেঙ্কিং ওম্বুদসমেন অদুদা ওনলাইন কমপ্লেন্ট অমা পীশিন্নবগীদমক, মফমসিদা ক্লিক তৌবীয়ু।\nনহাক্না মসি বেঙ্ক অদুগা ৱারোইশিন পুরক্নবা হোৎনরুবদা মায় পাক্লক্ত্রবা মতমখক্তদা পাংথোকপা য়াগনি। করিগুম্বা নহাক্না কোর্টতা, হায়বদি কঞ্জ্যুমর কোর্টকুম্বদা, কেস অমা ফাইল তৌবা তারবদি, কেস অদু চত্থরিঙৈ মনুংদুদা নহাক্না ওম্বুদসমেনদা এপ্রোচ তৌবা য়াদে।\nকরিগুম্বা নহাক্না বেঙ্কিং ওম্বুদসমেনগী ৱারেপ অদুদা পেন্দ্রবদি, নহাক্না ওম্বুদসমেনগী ৱারেপ অদুগী মায়োক্তা এপেলেট ওথোরিটি (appellate authority) ওইরিবা দিপ্যুটি গবর্ণর, রিজর্ভ বেঙ্ক ওফ ইন্দিয়াদা এপ্রোচ তৌবা য়াই। আপিল অসি ওম্বুদসমেনগী ৱারেপ অদুগী নুমিৎ 30নিগী মনুংদা তৌবা তাই।\nমসি মশা চত্তুনা, নত্ত্রগা ষ্টেট খরদদি, ওনলাইন পোর্টেল অমগী খুত্থাংদসু তৌবা য়াই। মহৌশানা ক্রিমিনেল প্রোসিদিংস অদু মতম হেন্না চংই অমসুং নঙোন্দা কম্পেন্সেসন পীবখক্তা নত্তনা ওফেন্দর অদু জেলদা থম্বা নত্ত্রগা ফাইন লৌবা য়াউই।\nকঞ্জুমর ফোরম অসি দিষ্ট্রিক্ট, ষ্টেট অমসুং নেসনেল লেভেলশীংদা লৈ। নহাক্না কেস অমা মফমসিদা ফেক্টর 2দা য়ূম্ফম ওইদুনা ফাইল তৌবা য়াই:\nনহাক্না মাংখিবা শেলগী চাং.\nলুপা লাখ 20 ফাউবা\nলুপা লাখ 20দগী লুপা ক্রোর 1\nলুপা ক্রোর 1দগী হেনবা\nকরম্বা মফমদা শেলদু মাংবগী থৌদোক্তু থোকখিবগে? নহাক্না কমপ্লেন্ট অদু, শেল মাংখিবা মফম অদুদা, নত্ত্রগা ওপোজিট পার্টি (বেঙ্ক) অদুনা মখোয়গী ব্যুজিনেস তৌরিবা মফম অদুদা ফাইল তৌবা য়াই।\nবেঙ্ক অদুনা থৌশাবিদ্রে, অমসুং নঙোন্দা মতিক চাবা সর্ভিস পীদ্রে হায়না নহাক্না ফাউরবখক্তদা কঞ্জুমর ফোরমশীংদা নহাক্না এপ্রোচ তৌগদবনি। ফোরম অসিনা তশেংবা মরাল লৈরিবা মীওই (actual culprit) অদু প্রোসিক্যুট (prosecute) তৌদে।\nমহৌশানা, কঞ্জুমর কোর্ট অমসুং বেঙ্কিং ওম্বুদসমেন অনিমক্তা চপ মান্নবা মতমদা কেস ফাইল তৌনদে।\nকোড ওফ বেঙ্কস কমিটমেন্ট টু কষ্টমরসনা হায়রি মদুদি করিগুম্বা নহাক্না বেঙ্কতা য়াম্না থুনা (খুদক্তা) পাউ পীহৌরবদি বেঙ্কতা নঙোন্দা শেলদু হঞ্জিনফম (reimbursed) থোকই। নহাক্কী মাংখ্রিবা সেল অদু য়াম্লবদা লুপা 10,000দগী হেল্লোইদবনি, খুদম ওইনা, INR 50,000বু নমথাক তৌদুনা লৌথোকখ্রবদি, বেঙ্কনা নঙোন্দা INR. 40,000 হঞ্জিল্লক্কনি, অমসুং নহাক্না INR 10,000 মাংজগনি।\nকরিগুম্বা নহাক্না পুকচেল শেংদনা নত্ত্রগা থৌশাদনা থবক্তু পাংথোকখিবা নত্ত্রগা ইনফোর্মেসন অদু তাকথোকখিবদা/ অনওথোরাইজ ওইনা শীজিন্নবা য়াহনখিবদা নহাক্কী অশোয়বা লৈরবদি, লিমিট অসি এপ্লাই তৌরোই।\nবেঙ্ককী ওথোরাইজ রিপ্রেজেন্টেটিভনি হায়জবা মীওইশীংসু য়াউনা, কনাগুম্বা মীওই অমত্তদা পর্সোনেল ফাইনান্সিএল ইনফোর্মেসন (PIN, ইন্টরনেট বেঙ্কিং পাসৱার্দশীং, অসিনচিংবা) কৈদৌঙৈদা পীথোক্কনু।\nওনলাইন ত্রাঞ্জেক্সন পুম্নমক্কী ৱান টাইম পাসৱার্দ এনেবল তৌ, অমসুং ত্রাঞ্জেক্সনশীংগী নোটিফিকেসন পীরক্নবা মোবাইল অমসুং ই-মেইল এলর্টশীং সবস্ক্রাইব তৌ।\nয়ুনিক পাসৱার্দশীং (unique passwords) শিজিন্নৌ অমসুং পোকপগী তাংগুম্বা লনাইগী ইনফোর্মেসন খংখিবা য়াবা ইনফোর্মেসন শিজিন্নরোইদবনি।\nনহাক্কী ইন্টরনেট বেঙ্কিং পাসৱার্দ অদু চাং নাইনা হোংদোকউ।\nচিংনবা য়াবা ই-মেইলশীংদগী ফংবা লিঙ্কশীং হাংদোক্কনু, অমসুং নহাক্কী কম্প্যুটর অদু অপ-তু-দেট ওইবা এন্টি-ভাইরস সোফটৱায়ার হাপচিল্লু। করিগুম্বা নহাক্না অশেংবনি হায়না থাজবা (authentic) সাইট অমা হাংদোক্লুরবদি, সাইট অদুগী মথংদা লৈরিবা পেদলোক সিম্বোল (padlock symbol) অদু থীয়ু অমসুং পর্সোনেল ইনফোর্মেন এন্টর তৌদ্রিঙৈদা সাইট সর্টিফিকেট ফংনবগীদমক্তা মদুদা দবল ক্লিক তৌ।\nনহাক্না নহাক্কী মোবাইল দিভাইসতা পীরিবা পাসৱার্দ প্রোটেক্সনদু শোয়দনা শীজিন্নৌ।\nওইথোক্তবা মওংদা শেল ফংহনগনি হায়না থাজহনবা থৌওংশীংদা মিতারুনু! মসিগী মনুংদা লোটরি ফাউরে হায়বগুম্বা অমসুং ফোরেনরশীংনা নহাক্কী একাউন্টদা শেল হাপ্লক্কে হায়বনচিংবা য়াউবা য়াই।\nমতম পুম্নমক্তা বেঙ্কি ইনষ্ট্রক্সনশীং ইল্লু অমসুং পব্লিক কম্প্যুটরশীংদা বেঙ্কিং ত্রাঞ্জেক্সনশীং পাংথোক্তনবা হোৎনৌ। করিগুম্বা নহাক্না শীজিন্নবগী তঙাইফদবা লৈরবদি, ত্রাঞ্জেক্সন লোয়রবা মতুংদা নহাক্কী একাউন্টতু শোয়দনা লোগ আউট তৌ অমসুং ব্রাউজিং হিষ্টরি দিলিট তৌ।


পি.এম.না লাদাখতা লৈবা নিমুদা চৎতুনা ভারতকী লাম্মীশিংগা ৱারী-ৱাতাই শানখ্রে\nভারতকী য়েক্নবশিংনা ঐখোয়গী লান্মীশিংগী তমথীবা মশক উবা ফংলে: পি.এম.\nহৌখিবা চয়োল খরা অসিদা আর্ম ফোর্সশিংগী থোইদোক হেন্দোকনা শীংথানিংঙাই ওইরবা থৌনানা মরম ওইরগা মালেম পুম্বনা ভারতকী মপাঙ্গল অদু খংবা ঙমখ্রে: পি.এম.\nভারতনা শান্তিগীদমক কৎথোকপা অসি ভারতকী অশোনবা ওইনা উবদি লানগনি: পি.এম.\nঙমখৈ খোপচিনবগী মতম লোয়খ্রে, হৌজিক চাওখৎপা পুরকপগী মতমনি: পি.এম.\nঙমখৈগী ইনফ্রাস্ত্রকচরদা চাদিং শরুক অহুম হেনগৎখ্রে: পি.এম.\nPosted On: 03 JUL 2020 2:59PM by PIB Imphal\nপ্রধান মন্ত্রী শ্রী নরেন্দ্রা মোদীনা ঙসি অঙনবদা ভারত লান্মীশিংগা ৱারী শানবা লাদাখকী নিমুদা চৎখ্রে। নিমু অসি জান্সকার চীংশাংনা কোয়শিল্লি অমসুং ইন্দস তুরেল তোর্বানদা লৈ। ভারত লান্মীগী মকোক থোংবশিং প্রধান মন্ত্রীনা উনখি অমসুং মখা তারকপদা আর্মী, এয়র ফোর্স অমসুং আই.তি.বি.পি.গী পর্সনেলশিংগা ৱারি শানখি।\nলান্মীশিংগী মথৌনাবু ইকাই খুম্নবা\nপ্রধান মন্ত্রীনা ঐখোয়গী আর্ম ফোর্সশিংগী মথৌনাবু অৱাংবা থাক্কী ইকাই খুম্নবা উৎপগা লোয়ননা মখোয়গী থৌনা লিংজেল অমসুং ভারত ইমাগীদমক কৎথোকপা অসি চাংদমনিংঙাই লৈরোই হায়খি। ভারত মচাশিংনা শান্তিদা হিংবা ঙম্লিবগী মরমদি ঐখোয়গী আর্ম ফোর্সশিংনা থৌনা ফন্না লৈবাক অসি ঙাক শেল্লি হায়বা ঐখোয়না খঙবগীনি।\nহৌখিবা চয়োল খরা অসিদা আর্ম ফোর্সশিংগী থোইদোক হেন্দোকনা শীংথানিংঙাই ওইরবা থৌনানা মরম ওইরগা মালেম পুম্বনা ভারতকী মপাঙ্গল অদু উৎপা ঙমখ্রে হায়না প্রধান মন্ত্রীনা ফোঙদোকখি।\nগালৱান তম্পাক্তা থৱায় কৎখিববু নিংশিংবা\nগালৱান তম্পাক্তা থৱায়না পোন্থা কৎখ্রবা ভারত ইমাগী মথৌনা লৈবা মপারি পম্নমকপু প্রধান মন্ত্রীনা নিংশিংখি। মহাক্না থৱায় কৎখ্রবা মখোয়শিং অদু ভারতকী মফম কয়াদগীনি অমসুং মসিনা ঐখোয়গী লমদম অসিগী মথৌনা লিংজেলগী খুদম ওইখি।\nলেহ-লাদাখ, কারগিল নত্রগা সিয়াচেন গ্লেসিয়র ওইরবসু, অৱাংবা চীংজাও নত্রগা তুরেলশিংদা চেল্লিবা ঊনগী অইংবা ঈশিং ওইরবসু, মসিনা ভারতকী আর্ম ফোর্সশিংগী মথৌনা-মরিংজেল অদুগী শাখি ওই হায়না মহাক্না অমুক হন্না ফোঙদোকখি। ভারতকী য়েক্নবনা ঐখোয়গী থৌনা অমদি তমথিবা মতৌ অদু উখি হায়না প্রধান মন্ত্রীনা হায়খি।\nপ্রধান মন্ত্রীনা ইমা অনিদসু: ভারত ইমাদা অমদি থৌনা ফবা লান্মী পুম্নমক পোক্লিবা ইমাশিং অমসুং চোকথবা লৈতনা ভারত ইমাবু শেবা তৌরিবা ভারতকী সেক্ব্যুরিতি ফোর্সশিংদা ভক্তি তৌখি।\nঐখোয়না শান্তিগীদমক কৎথোকপা অসি ঐখোয়গী অশোনবা নত্তে\nমতম কয়াদগী হৌনা শান্তিগী ৱাখল্লোন, মরূপ ওইবগী মরী অমসুং থৌনা-লিংজেল অসি ভারতকী চৎনবিগী শরুক অমা ওইদুনা লাক্লি হায়বগী মতাংদা প্রধান মন্ত্রীনা শাংনা ঙাংখি। লৈরিবা শান্তি অমদি চাওখৎ থৌরাংদা অকায়বা পীরকপা খুদিংদা ভারতনা মতিক চাবা পাউখুম পীদুনা লাক্লি হায়না মহাক্না হায়খি।\nভারতনা শান্তি অমদি মরূপ ওইবগী মরী থম্নবা হোৎন্দুনা লাক্লি অদুবু শান্তিগীদমক কৎথোকপা অসি ভারতকী অশোনবা ওইনা উবদি লানগনি হায়না মহাক্না হায়খি। সমুদ্রগী লান্মীগী থৌনা, নোংথক্কী শক্তি, স্পেসকী শক্তি অমসুং ঐখোয়গী লান্মী মপাঙ্গলদা ওইরবসু ঙসি ভারতকী মপাঙ্গল কনখৎলাক্লি। অনৌবা মখলগী খুৎলাইশিং অমসুং মচাক-মথুম ফগৎহনবনা ঐখোয়গী ঙাকশেলগী মপাঙ্গল শরুক কয়া হেনগৎহনখ্রে।\nমালেমগী অনিশুবা লাঞ্জাও য়াওনা মালেমগী ওইবা মিল্তিরি কেম্পেনশিংদা ভারত লান্মীশিংগী থৌনা অমসুং মথৌ পাঙথোকপা ঙম্বগী শাংলবা ইতিহাস অদুবু প্রধান মন্ত্রীনা নিংশিংখি।\nচাওখৎপা পুরকপা মতম\nঙখৈ চাওথোকপগী মতম অদু লোয়খ্রে হায়না প্রাধান মন্ত্রীনা হায়খ্রে। মসি চাওকৎপা পুরকপা মতমনি। মসিগী ঙমখৈ আওথোকপগী ৱাখল্লোন অসিনা অচৌবা অমাং অতা থোকহনবনি হায়না মহাক্না নিংশিংখ্রে।\nমহাক্না মখা তারদুনা হৌখিবা চহি খরদা ভারতকী লান্মীশিংগী য়াইফনবা অমসুং ভারতকী সিক্যুরিতিগী শেমশাবদা মখল কয়াগী খোংথাং কয়া লৌখৎখি। মসিদা অনৌবা খুৎশধ-খুৎলাই ফংহনবা, ঙমখৈগী ইনফ্রাস্ত্রকচর, ঙমখৈগী মফমশিং শেমগৎপা অমসুং লম্বী-থোং ফগৎহনবা য়াওরি। ঙমখৈগী ইনফ্রাস্ত্রকচরগীদমক চাদিং শরুক অহুম থোক্না হেনগৎখ্রে হায়না মহাক্না মখা তাখি।\nনেসনল সেক্ব্যুরিতিগী খুৎলাই হেনগ*নবা অমসুং ঐখোয়গী আর্ম ফোর্সশিংগী য়াইফনবা হোৎনবশিং অদুসু প্রধান মন্ত্রীনা পনখি। সি.দি.এস. শেম্বা, অচৌবা নেসনল ৱার মেমোরিএল, দেকেদ কয়াগী মতুংদা ও.আর.ও.পি.গী অৱাৎপা মেনখৎপা অমসুং আর্ম ফোর্স পর্সনেলশিংগী ইমুং মনুংগী য়াইফনবা তৌবা অসিগুম্বা সরকারগী অনৌবা খোংথাংশিং মহাক্না পনখি।\nলাদাখকী নাৎপু ইকাই খুম্নবা উৎপা\nৱারী ৱাতাই শাবা অদুদা প্রধান মন্ত্রীনা লাদাখকী ফজরবা নাৎ লোয়ননা কুশোক বকুলা রিমপোচেগী অৱাংবা ৱাখল্লোন অদুবু শিংথখি। লাদাখ অসি কৎথোকপদনা মশরুক ওইকরবা লমদম অমা অমসুং মরৈবাক নিংবা কয়া পুথোক্লিবা লমদম অমনি হায়না মহাক্না শকতাকখি।\nথৌনা অসি অরানবা অমসুং অচুম্বগা মরী লৈন্নৈ হায়না লৌরিবা গৌতম বুদ্ধগী লমজিং-লমতাকপু ভারতকী মীয়ামনা ইল্লি হায়না প্রধান মন্ত্রীনা ফোঙদোকখি।\n(Release ID: 1636197) Visitor Counter : 6\n(Release ID: 1636197)


আধারগী মতাংদা তোইনা হংবা ৱাহংশীং — বিকাশপিডিয়া\nহোম / ই-গোভর্নান্স / ই-গভর্নান্স সর্ভিসেস ওনলাইন / গবর্নমেন্ট তু সিতিজেন সর্ভিসেস (G2C) / আধারগী মরমদা / আধারগী মতাংদা তোইনা হংবা ৱাহংশীং\nতোপিক অসিনা আধারগী মরমদা তোইনা হংবা ৱাহংশীং (FAQs) পীরি।\nবেঙ্ক একাউন্টগা আধারগা লিঙ্ক তৌনবা মথৌ তাব্রা?\nজুনগী তাং 1, 2017দা থোকখিবা, মিনিষ্ট্রি ওফ ফাইনান্সকী গেজেট নোটিফিকেসন মতুংইন্না, মীপুম খুদিংনা মখোয়গী আধার নম্বর অদু বেঙ্ক একাউন্ট পুম্নমক্তা লিঙ্ক তৌনবগীদমক দিসেম্বরগী তাং 31, 2017গী মমাংদা পীশিনবা মথৌ তাই।\nআধার লৈতবা মীওইশীংগী ওইনদি আধার অমা লৌনবগীদমক মখোয়বু এনরোল তৌনবা খংহল্লি।\nকরিগুম্বা মীওই অদু NRI/OCI কার্দ হোল্ডর অমা অমসুং ভারত্তা বেঙ্ক একাউন্ট লৈবা ওইরবা অদুবু আধার লৈতবা মীওই ওইরবদি নুপা/ নুপী অদুগী বেঙ্ক একাউন্ট অদুদা করি তৌগদগে?\nNRI শীংগীদমক্তদি, মখোয়গী বেঙ্ককী প্রুফকা লোয়ননা মখোয়গী নন-রেসিদেন্ট ষ্টেটস অদু তাক্নবা খংহল্লি।\nএকাউন্ট অদু ইন-ওপরেসনেল ওইরকপগী ষ্টেটসকীদমক্তদি, মরি লৈনবা বেঙ্ক অদুখক্তনা পাউখুম পীবা ঙমগনি।\nকরিগুম্বা ত্রাঞ্জেক্সন তৌরিবা এমাউন্ট অদু লুপা 50,000 নত্ত্রগা মসিগী মথক ওইরবদি বেঙ্কতা আধার সবমিট তৌবা মথৌ তাব্রা?\nজুনগী তাং 1, 2017দা থোকখিবা মিনিষ্ট্রি ওফ ফাইনান্সগী গেজেট নোটিফিকেন মতুংইন্না লুপা 50,000 নত্ত্রগা মসিদগী হেনবা এমাউন্টকী ত্রাঞ্জেক্সন পুম্নমক্তা আধার মথৌ তাগনি।\nসরকারনা ইসু তৌবা অতৈ আইদেন্টিটি অমহেক্তদগী আধারনা কমদৌনা খেৎনবগে?\nআধার অসি রেসিদেন্ট অমদা নুপী/নুপা অদুগী মপুন্সি চুপ্পা কোভর তৌনবা এসাইন তৌবা পেপরলেস ওনলাইন এনিতাইম-এনিয়েৱর আইদেন্টিটি অমনি। মহাক্কী আইদেন্টিটিগী ভেরিফিকেসন অদু UIDAIগী সেন্ত্রেল আইদেন্টিটি রিপোসিটরিদা কনেক্ট তৌবা ওথেন্টিকেসন দিভাইসশীংগী মতেংগা লোয়ননা ওনলাইন ওইনা পাংথোকই অমসুং – “নুপা/ নুপী অসিনা ক্লেম তৌরিবা মীওই অদু ওইব্রা?” হায়রিবা বেসিক ওইবা ৱাহং অসিগী পাউখুম অসি, UIDAIদা ফংলিবা দেটা অদুদা য়ুম্ফম ওইদুনা ‘য়েস’ অমসুং ‘নো’ হায়খুম অসিখক্তদা পীরকই।\nআধার ওথেন্টিকেসন সর্ভিস অসি মপুংফানা ফঙ্কসনেল ওইরে অমসুং লৈবাক শিনবা থুংনা পায়খৎলিবা সর্ভিস দেলিভরি স্কিম কয়াদা শিজিন্নরে। আধার কার্দ নত্ত্রগা ই-আধার (আধারগী ইলেক্ত্রোনিক কোপি) অসি মরুওইনা রেসিদেন্টশীংবু মখোয় মশাগী আধার খংজনবগীদমক পীবনি, অদুবু মমাংগী পেরা অদুদা তাকখিবগুম্না, ওনলাইন আইদি তশেংনা শিজিন্ননবগী অহানবা খোংথাংখক্তনি।\nভারত্তা টেক্স রিটর্নশীং ফাইল তৌবা নত্ত্রগা PAN গী এপ্লাই তৌবদা আধারগীদমক এনরোল তৌবা হায়বসি তঙাইফদব্রা? করি তঙাইফদবা ওইরবদি, NRI শীংগী ওইনদি করম্বা প্রোসেস লৈবগে?\nফাইনান্স এক্ট, 2017না খংহল্লিবা, ইনকম টেক্স এক্ট, 1961গী সেক্সন 139AAনা ইনকমগী রিটর্ন ফাইল তৌবা অমসুং পর্মেনেন্ট একাউন্ট নম্বর লৌনবগী এপ্লিকেসন অমা পীবদা জুলাইগী তাং 1, 2017দগী হৌদুনা আধার/ আধারগী এনরোলমেন্ত ID হাপ্পা তঙাইফদবা ওইহল্লে।\nমসিনা মখা তানা শেংদোক্লি মদুদি অসিগুম্বা আধার নত্ত্রগা এনরোলমেন্ট ID তঙাইফদনা হাপ্পসি আধার নম্বর লৌনবগী ইলিজিবল ওইরবা মীওই অমখক্তদা এপ্লাই তৌগনি।\nআধার (টার্গেটেদ দেলিভরি ওফ ফাইনান্সিএল এন্দ অদর সবসিদিজ, বেনিফিটস এন্ড সর্ভিসেস) এক্ট, 2016গী মতুংইন্না, রেসিদেন্ট ইন্দিভিজুএল অমখক্তনা আধার লৌবা য়াবগী খুদোংচাবা লৈগনি। হায়রিবা এক্ট অসিগী মতুংইন্না রেসিদেন্ট হায়বসিনা খংহল্লিবসি এনরোলমেন্টগীদমক এপ্লিকেসন পীশিনবা তাং অদুগী হেক মমাংগী থা তরানিথোই অদুগী মনুংদা নুমিৎ চামগা মরিফুনিথোইনিগী ওইবা মতম নত্ত্রগা মতম পরিংশীং অমা ভারত্তা লৈরক্লবা মীওই অমবুনি। মরম অদুনা, ইনকম টেক্স এক্টকী সেক্সন 139AAগী মতুংইন্না আধার হাপ্পগী মথৌ তাবসি আধার এক্ট, 2016গী মতুংইন্না রেসিদেন্ট ওইদবা মীওই অমদদি এপ্লাই তৌরোই (চৎনরোই)।\nমোবাইল নম্বর অসি ঐখোয়না ওনলাইন্দা রেজিষ্টর তৌবা/ হোংদোকপা য়াব্রা?\nমোবাইল নম্বর অপদেট তৌবা য়াউনা, ওনলাইন অপদেট রিক্বেষ্ট অমহেক্তগী ওইনা, রেসিদেন্ট অদুনা, মশামকপু ওথেন্টিকেট তৌবা য়াগদবা OTP SMS ফংবা য়াগদবা UIDAIদা রেজিষ্টর তৌরবা এক্টিভ নম্বর অমা হান্ননা লৈবা ওইগদবনি। মসি লৈত্রগদি, নহাক্না খ্বাইদগী নকপা UIDAI পর্মেনেন্ট এনরোলমেন্ট সেন্টর অমদা চৎপা মথৌ তাগনি।\nসর্ভিস প্রোভাইদরনা ই-আধার কোপি লৌশিল্লু য়াদ্রে। করি তৌবা তাবগে?\nদাউনলোদ তৌরবা আধার নত্ত্রগা ই-আধারদা মীং, লৈফম, নুপা-নুপী খংনবা, ফোটো অমসুং আধার হোল্ডর অদুগী পোকপা তাংগী অকুপ্পা মরোলশীং প্রিন্ট তৌরবা আধার লেটরদা য়াউরিবা মওং অদুগা মান্নবা মওংদা য়াউই। ই-আধার অদুদা আধার জেনেরেসনগী তাং অমসুং ই-আধার দাউনলোদ তৌবগী তাংসু য়াউই। দাউনলোদ তৌরবা আধার নত্ত্রগা ই-আধার অসি, দিজিটেল সিগ্নেচরশীংগা লোয়নবা ইলেক্ট্রোনিক রেকোর্দশীংগী লিগেল রিকগনিসন পীরিবা, UIDAIনা IT এক্ট, 2000গী মতুংইন্না দিজিটেল ওইনা সহি তৌরবা দোক্যুমেন্ট অমনি।\nমরম অদুনা দাউনলোদ তৌরবা আধার/ ই-আধার অসি প্রিন্ট তৌরবা আধার লেটরগা লেংমান্ননা লৌগদবা চৎনবা য়াবা অমসুং সেক্যুওর ওইবা ইলেক্ট্রোনিক দোক্যুমেন্ট অমনি।\nঐগী আধার অসি ঐনা থাদোকপা পাম্লে। মসি করম্না পাংথোক্কনি অমসুং মসিগীদমক্তা করি তৌবা তাবগে?\nহৌজিক্কী ওইনদি আধার থাদোক্নবগী (give up) পোলিসি অমত্তা লৈতে। অদুম ওইনমক, আধার হোল্ডরশীংনা মখোয়গী মথৌ তাবগী মতুংইন্না, UIDAI ওফিসিএল ৱেবসাইট "resident.uidai.gov.in"দা চংদুনা “লোক/ অনলোক বাইওমেত্রিক্স” ফঙ্কসনেলিটি শিজিন্নদুনা বাইওমেত্রিকশীং অদু লোক নত্ত্রগা অনলোক তৌদুনা মখোয়গী বাইওমেত্রিক ওথেন্টিকেসন অদু সেক্যুওর ওইহনবা য়াই।\nNRI শীংনসু আধার লৌবা য়াব্রা?\nআধার (টার্গেটেদ দেলিভরি ওফ ফাইনান্সিএল এন্দ অদর সবসিদিজ, বেনিফিটস এন্দ সর্ভিসেস) এক্ট, 2016গী মতুংইন্না, এনরোলমেন্টগী এপ্লিকেসন পীশিনবা তাং অদুগী হেক মমাংগী থা 12 অদুগী মনুংদা নুমিৎ 182 নত্ত্রগা মসিদগী হেনবা মতম নত্ত্রগা মতম পরিং অমদা ভারত্তা লৈখিবা রেসিদেন্ট অমখক্তনা লৌবা য়াগনি।\nকরিগুম্বা NRI / OCI হোল্ডরনা আধার এপ্লাই তৌবা পাম্লবদি মদুগী প্রোসেস অদু করিনো? অমসুং করিগুম্বা মখোয়গী এদ্রেস অদু হৌজিক ভারত্তা লৈতবা ওইরবদি করি তৌবা তাবগে?\nঐগী মীং অসি PAN অমসুং আধারদা তোঙান-তোঙাল্লি। মসিনা অনিসি লিঙ্ক তৌবা য়াহন্দ্রে। মসিদা করি তৌবা তাবগে?\nPANদা আধার লিঙ্ক তৌনবগীদমক, নহাক্কী লৈফম-চাফমগী (দেমোগ্রাফিক) অকুপ্পা মরোলশীং (হায়বদি, মীং, নুপা-নুপা খংনবা মরোল অমসুং পোকপগী তাং) অদুগা দোক্যুমেন্ট অনিমক্তুগা চান্নগদবনি।\nটেক্সপেয়র অদুনা পীরিবা আধার মমীং অদুগা, আধারগী তশেংবা দেটা অদুগা চাংদম্নদুনা য়েংবা মতমদা চান্নদবা খজিক্তং য়াউবা তারবদি, আধার অদুদা রেজিষ্টর তৌরিবা মোবাইল অদুদা ৱান টাইম পাসৱার্দ (আধার OTP) থাগনি। টেক্সপেয়রশীংনা PAN অমসুং আধারদা য়াউরিবা পোকপগী তাং অমসুং জেন্দর অদু শোয়দনা চপ মান্নহনগদবনি।\nতোইনা থোক্কন্দবা থৌদোক অমা ওইনা, আধারগী মমীং অদু PAN দা য়াউরিবা মমীং অদুগা মপুংফানা খেৎনরবদি, লিঙ্ক তৌনবদু য়াররোই অমসুং টেক্সপেয়র অদুদা আধার নত্ত্রগা PAN দেটাবেজদা য়াউরিবা মমীং অদু, অনিদুগী মনুংদগী অমদা হোংদোক্নবা খংহল্লক্কনি।\nPAN দেটা অপদেটকা মরি লৈনবা ৱাহংশীংগীদমক্তা, নহাক্না https://www.utiitsl.com দা চংদুনা য়েংবা য়াগনি।\nআধার অপদেটকা মরি লৈনবা ইনফোর্মেসনগীদমক্তা নহাক্না UIDAI ওফিসিএল ৱেবসাইট www.uidai.gov.in দা চংদুনা য়েংবা য়াগনি।\nলিঙ্ক তৌবদু মখা তানা প্রোব্লেম ওইরবদি, নহাকপু ইনকম টেক্সকী ওফিসিএল ৱেবসাইটতা চংনবা নত্ত্রগা IT দিপার্টমেন্টকী হেল্পলাইন্দা কোল তৌবীনবা খংহল্লি।\nPAN অমসুং আধারদা য়াউরিবা ঐগী পোকপগী তাং অসি চান্নদে। মখোয় অসি লিঙ্ক তৌবা য়াদ্রে। চানবীদুনা মতেং পাংবীয়ু।\nPANদা আধার লিঙ্ক তৌনবগীদমক, নহাক্কী লৈফম-চাফমগী (দেমোগ্রাফিক) অকুপ্পা মরোলশীং (হায়বদি, মীং, নুপা-নুপা খংনবা মরোল অমসুং পোকপগী তাং) অদু চান্নগদবনি। চানবীদুনা নহাক্কী মীংগী বনান অদু চানবা দোক্যুমেন্ট, হায়বদি PAN নত্ত্রগা আধারদা চুমথোকপীয়ু অমসুং অমুক হন্না লিঙ্ক তৌনবা হোৎনবীয়ু।\nলিঙ্ক তৌবদু মখা তানা প্রোব্লেম লৈরবদি, চানবীদুনা ইনকম টেক্স দিপার্টমেন্ট incometaxindia.gov.inগা পাউ ফাউনবীয়ু নত্ত্রগা https://www.utiitsl.comদা চংদুনা য়েংবীয়ু।\nকরিগুম্বা ঐগী PAN অসি আধারগা লিঙ্ক তৌদ্রবদি মসি নন-ফঙ্কসনেল ওইরক্কদ্রা?\nUIDAIনা আধার ইসু তৌবা অমসুং মদুবু ওথেন্টিকেট তৌনবগী পাম্বৈ পীবগী থবকখক তৌই। প্রদক্ট নত্ত্রগা স্কিম অমহেক্তগা মরি লৈনবা ৱাহংশীংগী ওইনদি, মরি লৈনবা প্রদক্ট/ স্কিম ওনর অদুগা পাউ ফাউনবীনবা ঐখোয়না নঙোন্দা খংহঞ্জরি।\nPANগা মরি লৈনবা ৱাহংশীংগী ওইনদি, চানবীদুনা ইনকম টেক্স দিপার্টমেন্ট incometaxindia.gov.inগা কন্টেক্ট তৌবীনবা নত্ত্রগা https://www.utiitsl.comদা চংবীনবা নঙোন্দা খংহঞ্জরি।\nরেসিদেন্ট অমনা ইনকম টেক্স রিটর্নগীদমক এপ্লাই তৌবা পাম্লে অদুবু আধার দেটানা চান্নদ্রে হায়না উৎলক্লে। করি তৌবা তাবগে?\nরেসিদেন্ট অমনা ইনকম টেক্স রিটর্ন ওনলাইন ওইনা ফাইল তৌবা মতমদা, আধার নম্বর ওথেন্টিকেট তৌরিঙৈদা অশোয়বা (error) অমা থেংনরে। করি তৌবা তাবগে?\nঐনা ভারতকী মপাল্লমদগী আধার ওনলাইন সর্ভিসেস/ ৱেবসাইট শিজিন্নবা (এক্সেস তৌবা) য়াদ্রে। চানবীদুনা করি তৌগদগে তাকপীয়ু।\nUIDAIগী ওফিসিএল ৱেবসাইট হায়বদি, www.uidai.gov.in দা অসিগুম্বা অথীংবা (restriction) অমত্তা লৈতে অমসুং মফম অমহেক্তদগী শিজিন্নবা য়াগদবনি। অদুম ওইনমক, রেসিদেন্ট পোর্টেল, ই-আধার, সেলফ সর্ভিস অপদেট পোর্টেল (SSUP), আধার লিঙ্কিং ষ্টেটস অসিনচিংবা ৱেবতা য়ুম্ফম ওইবা UIDAIগী ফিচর খরদি জিও-বেজ পোলিসি এনেবল ওই অমসুং মসিনা মরম ওইদুনা ভারতকী মপান্দগী শীজিন্নবা (এক্সেস তৌবা) য়ারোই।\nমতৌ করম্না ঐগী আধার অসি রেসন কার্দতা অপদেট তৌগদগে?\nরেসন কার্দকী কোপি অমগা লোয়ননা নহাক্কী আধারগী ফোটোকোপি অমা নহাক্কী PDS শোপ অদুদা সবমিট তৌনবা ঐখোয়না রিকমেন্দ তৌরি। মখোয়না নহাক্কী খুৎশা অদু সেন্সর অমদা নমহন্দুনা নহাক অমসুং নহাক্কী আধার নম্বর অদু চান্নরব্রা য়েংলকপা য়াই।\nআধার অমসুং সর্ভিস দেলিভরি দেটাবেজদা য়াউরিবা মমীং মান্নদ্রে। মসিদা করি তৌবা তাবগে?\nকরম্বা দোক্যুমেন্টতা মমীং অদু চুমথোকপা তাবগে হায়বগী মখা পোন্দুনা, মথৌ তারিবা দোক্যুমেন্ট অদু চুমথোক্কদবনি। করিগুম্বা মমীং চুমথোকপদু আধারদা পাংথোক্কদবা ওইরবদি, নহাক্না খ্বাইদগী নকপা পর্মেনেন্ট এনরোলমেন্ট সেন্টর অমদা চত্তুনা নহাক্কী মীং, চহি, লৈফম, মোবাইল নম্বর অমসুং অতৈ লৈফম লমগী অকুপ্পা মরোলশীং অদু অপদেট তৌবা য়াই (www.uidai.gov.inদা লিষ্ট অদু ফংগনি) নত্ত্রগা অকুপ্পা মরোলশীং অদু নহাক্না ওনলাইন্দা SSUP পোর্টেল (https://ssup.uidai.gov.in/web/guest/update) শিজিন্নদুনা অপদেট তৌবসু য়াগনি নত্ত্রগা ৱেবসাইত্তা ফংলিবা এদ্রেস অদুদা অপদেসন/ করেক্সন ফোর্ম অদু সপোর্টিং দোক্যুমেন্টশীংগা লোয়ননা পোষ্টকী খুত্থাংদা থাদুনা অপদেট তৌবসু য়াগনি। অপদেটকী মখল অদুদা য়ুম্ফম ওইদুনা মরি লৈনবা দোক্যুমেন্টরি প্রুফ পীশিনবা মথৌ তাগনি।\nঐগী খুৎশাশীং অসি প্রিন্ট দিভাইসতা থম্নবা হায়রকপা মতমদা মখোয়সি থবক পাংথোকপা য়াদ্রে। করি তৌবা তাবগে?\nনহাক্কী বাইওমেত্রিক্স অপদেট তৌনবগীদমক নহাক্না খ্বাইদগী নকপা পর্মেনেন্ট এনরোলমেন্ট সেন্টরদা (লিষ্ট অসি www.uidai.gov.inদা ফংগনি) চৎপা য়াই। নহাক্কী আইদেন্টিটি অমসুং করেস্পোন্দেন্স এদ্রেসকী প্রুফশীং পুদুনা চৎপনা হেন্না খুদোংচাগনি। মসিগী মথক্তা, নহাক্না মোবাইল নম্বর অদু পীনবা কন্না রেকমেন্দ তৌরি, মরমদি মসিনা নহাক্কী রেকোর্দশীং অদু অপদেট তৌরকপা মতমদা নহাক্না কনফার্মেসন মেসেজ ফংবদা মতেং ওইগনি।\nএকাউন্ট মশীং য়াম্না লৈরে, অদু ওইরবদি বেনিফিট ত্রান্সফরগী শেল অদু ঐনা কদাইদা ফংগদগে?\nচানবীদুনা নহাক্কী আধার লেটরগী কোপি অদুদা নহাক্কী বেঙ্ক একাউন্টগী নম্বর ইশীন্দুনা নত্ত্রগা নহাক্কী বেঙ্ক পাসবুককী কোপি অদু হাপচিন্দুনা পীশিনবীয়ু। বেঙ্কনা নহাকপু ফোর্ম অমসু মেন্সিনহনবা মথৌ তারকপসু য়াই। বেঙ্কতা পীশিল্লিবা নহাক্কী মোবাইল নম্বর অদু অপদেট তৌবনা খ্বাইদগী ফৈ। মসিনা নহাক্কী একাউন্টতা DBT ফংবা মতমদা নত্ত্রগা নহাক্কী একাউন্টতা নহাক্না ত্রাঞ্জেক্ট তৌবা মতমদা SMS এলর্টশীং ফংবা ঙমগনি। চানবীদুনা খংজিনবীগদবদি নহাক্না ইকোন কোন্না আধার নম্বরগা সিদ তৌখিবা বেঙ্ক একাউন্ট অদু DBTগী খুত্থাংদা শেল ফংগদবা একাউন্ট ওইগনি।\nঐগী DBT ফংনবগীদমক ঐনা আধার মথৌ তাগদ্রা?\nঅয়াম্বা স্কিমশীংনা মখোয়গী দেটাবেজদগী শাশিন্নবা অমসুং দুপ্লিকেট ওইবা বেনিফিসরিশীং মশক খংদোক্নবা আধার নম্বর পীশিন্নবা খংহল্লি। মখোয়বু মতেং পাংনবা নহাক্কী আধার অদু শোয়দনা পীশিন্নবা রেকমেন্দ তৌরি। মসিনা নহাকপু তোঙান-তোঙানবা গবর্নমেন্টকী স্কিমশীংনা পীরিবা কান্নবসিং নঙোন্দা ফংহনবদা মতেং পাংগনি। করিগুম্বা নহাক্কী আধার লৈত্রবদি, নহাক্না নহাক্কী এনরোলমেন্ট ID নম্বর (EID) পীবা য়াই নত্ত্রগা ID দোক্যুমেন্টশীং পীশিন্দুনা আধারগীদমক্তা এনরোল তৌবীনবা সর্ভিস দেলিভরি দেটাবেজ ওনর অদুদা রিক্বেষ্ট তৌবা য়াই। মসিনা নহাকপু বেনিফিটশীং, সবসিদি নত্ত্রগা সর্ভিসশীং অপন-অরাক লৈহন্দনা ফংবা য়াহনগনি।\nDBT ফন্দশীং ফংহনগদবা একাউন্টশীং ঐনা করম তৌনা হোংদোক-হোংজিন তৌগদগে?\nচানবীদুনা নহাক্কী আধার লেটরগী কোপি অদুদা নহাক্কী বেঙ্ক একাউন্ট নম্বর ইশীন্দুনা নত্ত্রগা নহাক্কী বেঙ্ক পাসবুক্কী কোপি অমা হাপচিন্দুনা নহাক্না ফন্দ ফংবা পাম্লিবা বেঙ্ক অদুদা পীশিনবীয়ু। বেঙ্ক অদুনা নঙোন্দা ফোর্ম অমা মেনশিনহনবা মথৌ তাবসু য়াই। বেঙ্কতা পীশিল্লিবা নহাক্কী মোবাইল নম্বর অদু অপদেট তৌবনা খ্বাইদগী ফৈ। মসিনা নহাক্কী একাউন্টতা DBT ফংবা মতমদা নত্ত্রগা নহাক্কী একাউন্টতা নহাক্না ত্রাঞ্জেক্ট তৌবা মতমদা SMS এলর্টশীং ফংবা ঙমগনি। চানবীদুনা খংজিনবীগদবদি নহাক্না ইকোন কোন্না আধার নম্বরগা সিদ তৌখিবা বেঙ্ক একাউন্ট অদু DBTগী খুত্থাংদা শেল ফংগদবা একাউন্ট ওইগনি।\nমতৌ করম্না ঐগী একাউন্টতা DBT ফন্দশীং লাক্লে হায়বা ঐনা খংগদগে?\nবেঙ্কতা লৈবা নহাক্কী মোবাইল নম্বর অদু নহাক্না অপদেট তৌনবা ঐখোয়না রেকমেন্দ তৌরি। নহাক্কী একাউন্টতা DBT ফংবা মতমদা নত্ত্রগা নহাক্না নহাক্কী একাউন্টতা ত্রাঞ্জেক্ট তৌবা মতমদা বেঙ্কনা SMS এলর্টশীং থারক্কনি। মসিগী মহুত্তা, নহাক্না নহাক্কী একাউন্ট বেলেন্স অদু ATM, মাইক্রোATM/ বেঙ্ক মিত্র, ইন্টরনেট বেঙ্কিং শীজিন্নদুনা নত্ত্রগা নহাক্কী ত্রাঞ্জেক্সনশীং অকুপ্পা মরোল খংদোক্নবা বেঙ্কতা ফোন তৌদুনা খংবসু য়াগনি।\nঐগী খুঙ্গংদা লাক্লিবা বেঙ্ক মিত্র অমা শিজিন্নদুনা ঐনা করি করি তৌবা য়াবগে?\nবেঙ্ক মিত্রনা খুৎনা পায়বা দিভাইস অমা (handheld device) পুদুনা চৎলি, অমদি মসিনা নহাক্কী আধার লিঙ্ক তৌরবা বেঙ্ক একাউন্ট অদুদা মখল কয়াগী বেঙ্কিং ত্রাঞ্জেক্সনশীং পাংথোকপা য়াহল্লি। মসিদা পাংথোকপা য়াবা ত্রাঞ্জেক্সনশীংদি বেলেন্স য়েংবা, এনক্বারি, কেস দিপোজিট, কেস ৱিদ্রোৱেল, বিল পীবা, অতৈ আধার কার্দ হোল্ডরদা ফন্দ রেমিট তৌবা অসিনি। বেঙ্ক মিত্রনা আধারগা লিঙ্ক তৌরবা বেঙ্ক একাউন্ট হাংদোকপদসু মতেং পাংই।\nমতৌ করম্না আধারদা য়ুম্ফম ওইবা DBT না ঐবু বেনিফিসরি অমগুম্না মতেং পাংবগে?\nনহাক্কী স্কিম দেটাবেজদা আধার লিঙ্ক তৌবনা নহাক্কী মহুৎ শিন্দুনা অতোপ্পা মীওই কনামত্তনা নহাক্কী বেনিফিটকী শেয়র অদু লৌবা য়াহল্লোই। মসিদা নত্তনা, কেস ত্রান্সফরগী মতাংদসু, শেল অদু নহাক্কী আধার লিঙ্ক তৌরবা বেঙ্ক একাউন্ট অদু চুমদ্রিংনা য়ৌগনি, অমসুং নহাক্না অতৈ তোঙান-তোঙানবা মীওই কয়াদা ফন্দ ফংনবা তান্নবগী মথৌ তাহল্লরোই। মসিগীসু মথক্তা, নহাক্না অপাম্বা বেঙ্ক একাউন্ট অমা লেপচদুনা নহাক্কী বেনিফিটশীং/ শেল অদু ত্রান্সফর তৌহল্লকপা য়াই। অদুবু, বেনিফিট পুম্নমক নহাক্কী খ্বাইদগী নৌনা লিঙ্ক তৌখিবা বেঙ্ক একাউন্ট অদুদা লাক্কনি, মরম অদুনা সবসিদি পুম্নমক সিঙ্গল বেঙ্ক একাউন্ট অমদা ত্রান্সফর তৌরক্কনি।\nকরিগীদমক্তা গবর্ণমেন্টকী স্কিমশীংনা আধার হংলিবনো?\nমসিনা স্কিমশীংবু দুপ্লিকেট অমসুং শাশিন্নবশীং (fakes) লৌথোকখিবদা মতেং পাংই, অমসুং মসিনা চপ চাবা অচুম্বা দেটা অদু পীবা ঙমহল্লি অমদি দাইরেক্ট বেনিফিট প্রোগ্রামশীং ইমপ্লিমেন্ট তৌবা ঙমহল্লি। আধার শিজিন্নবনা মীওইশীং মশক খংদোকপদা চংবা শেল হন্থহল্লি অমসুং গবর্ণমেন্টতা মসিগী স্কিমশীং ইমপ্লিমেন্ট তৌহনবদা অহেনবা ত্রান্সপরেন্সি পীহল্লি।\nঐনা ঐগী অঙাংগীদমক হিগোক মচুগী আধার কার্দ ফংলে। মসি চৎনবা য়াব্রা?\nহোয়, মদু চৎনবা য়াই। হিগোক মচুগী আধার অসি অতৈ আধার লেটরশীংগুম্না চৎনবা য়াই। অনৌবা পোলিসিগী মতুংইন্না, UIDAIনা চহি0দগী5ফাউবগী মনুংদা লৈবা অঙাংশীংগীদমক ব্লু কলর আধার (মমীংনা বাল আধার কৌবা) অসি ইসু তৌরি। অঙাং অদুনা চহি5শুরবা মতুংদা, আধার অসি চৎনবা য়াররোই অমসুং অঙাং অদুনা মহাক্কী দেমোগ্রাফিক অমসুং বাইওমেত্রিককী অকুপ্পা মরোলশীং অদু চপ মান্নবা আধার নম্বর অদুদা, খ্বাইদগী নকপা এনরোলমেন্ট সেন্টরদা চত্তুনা অপদেট তৌগদবনি। মসি নত্ত্রবদি আধার অদু চৎনবা য়াররোই।\nসোর্স : www.uidai.gov.in\nআধারগী তোপ-তোপ্পা মশকশীং\nকরম্না অমসুং কদাইদা এনরোল তৌগনি\nচাইল্ড দিভেলপমেন্ট অমসুং ঙন্না তম্বা\nঅকোনবা শেমদোকখিবা: Oct 29, 2018


চাইল্ড দিভেলপমেন্ট অমসুং ঙন্না তম্বা — Vikaspedia\nঙাক্লৌ ওইবা ইনফোর্মেসন\nঅঙনবা চহিগী শরুকশীং, মরুওইনা পুন্সিগী অহানবা চহি অহুম অসি অঙাংগী ব্রেইন শেমগৎপগীদমক য়াম্না মরুওই। নুপী নত্ত্রগা নুপা অদুনা উবা, শোকপা, মহাউ তংবা, মনম নম্বা নত্ত্রগা তাবা পুম্নমক্তুনা ব্রেইন অদু ৱাখল খনবা, ৱাখলদা ফাউবা, লেংবা অমসুং তম্নবগীদমক্তা শেম্বদা মতেং পাংই।\nঅঙাংশীংদি হেক পোকপা মীৎকুপ্তগী য়াংনা তম্বা হৌই। মখোয়বু চেক্সিন্না য়েংশীল্লিবা মমা মপা অমসুং অতৈ য়েংশিনবীরিবা মীওঈশিংনা মীনুংশি, পুক্নিং চংবা অমসুং হরাউ তয়াম তৌবগী মথক্তা অফবা মচি ওইবা চিঞ্জাক, চুনবা হেলথ কেয়র অমসুং প্রোটেক্সন পীরবা মতমদা মখোয়না খ্বাইদগী ফনা চাউখৎলি অমসুং খংজিল্লি।\nঅঙাংশিংবু শান্ননবা অমসুং অনৌবা পোৎশকশীং য়েংনবা পুক্নিং থৌগৎপনা মখোয়বু সমাজগী, পুক্নিংগী, হকচাংগী অমসুং ৱাখলগী ওইবা মওংদা তমশিনবা অমসুং চাউখৎহনবদা মতেং পাংই। মসিনা অঙাংশীংবু স্কুলদা চৎহন্নবগী থৌরাং তৌবদা মতেং পাংই।\nঅঙাংশীংনা মখোয়গা য়াম্না নক্নবা মীওইশীংগী লমচৎ-শাজৎ অদু মতৌ তমদুনা করম্বা লমচৎ-শাজৎ চৎকদগে (সমাজগী অমসুং পুক্নিংগী) হায়বদু তমশিল্লি।\nমতম চানা প্রাইমারি স্কুলদা চংবনা অঙাং অমগী চাউখৎপগী লেপ্তবা পরিং লৈহনবদা য়াম্নমক মরুওই। মমা মপাশীং, অতৈ য়েংশিনবীরিবশীং, ওজাশীং অমসুং কম্যুনিটিদগী সপোর্ট লৈহনবা হায়বসি য়াম্না মরুওই।\nঅঙাং পুম্নমক্না মান্নবা মওংদা চাউখৎলি অদুবু অঙাং অমমম্না মশা মশাগী ওইবা মওংদা চাউখৎলি। অঙাং খুদিংমক্কী মশা মশাগী ওইবা পামজবা, অশাউবা, মীগা লোন্দিন্নবা অমসুং তমশিনবগী মওং লৈজৈ।\nঅঙাংশীংনা করম্না দিভেলপ তৌবগে৬\nচাইল্ড দিভেলপমেন্ট হায়বসি অঙাং অমনা হকচাং ফনা, মেন্টেল এলর্ট ওইনা, পুক্নিং ৱাখল ফনা, সমাজদা তিনবা য়ানা অমসুং তম্নিংবগী শেম শাদুনা ইনখৎলকপা অমসুং চাউখৎলকপদা লাক্লিবা অহোংবশীং অদুবুনি।\nঅঙাং অমগী পুন্সিগী অহানবা চহি মঙা অসি মপুংওইনা মরুওই। মখোয় অসি অঙাংশীংগী তুংগী হকশেল, নুংঙাইবা, ইনখৎপা, চাউখৎপা অমসুং স্কুলদা, ইমুংদা অমসুং কম্যুনিটিদা অমসুং পুন্সিদা মীকোক থোংনবগী য়ুম্ফমনি।\nহন্দক্তা পাংথোকখিবা রিসর্চতগী খংলে মদুদি অহানবা চহি মঙা অসি মরুওইনা অঙাংগী ব্রেইন শেমগৎপদা য়াম্না মরুওই অমসুং অহানবা চহি অহুম অসিনা অঙাংগী ব্রেইন আর্কিটেকচর শেম্বদা খ্বাইদগী মরুওই। ঙন্না ফংবা এক্সপিরিএন্সশীংনা ব্রেইনগী ওর্গানাইজেসনেল দিভেলপমেন্ট অমসুং ফঙ্কসনিং অসিগী পুন্সি চুপ্পগী ওইবা য়ুম্ফম থোল্লি। মতৌ করম্না অঙাংনা লর্নিং স্কিলশীং অমসুং সোসিএল অমসুং ইমোসনেল এবিলিটিশীং শেমগৎলকপগে হায়বদুদা হকথেংনবা শাফু পী।\nঅঙাংশীংনা মখোয়গী পুন্সিগী অঙনবা চহি শরুকশীংদনা অতৈ মতমশীংদগী হেন্না খংবা থুই। মখোয়না চাউরবা মতমদা কনফিদেন্স ওইরক্কদবা থাজবগী অমসুং সেক্যুরিটিগী ৱাখল্লোন অসি শেমগৎনবা নুংশিবা অমসুং য়েংশিনবীবা হায়বসি মথৌ তাই।\nপীক্লিবা অমসুং পুংকক চাউরবা অঙাংশীং অসিনা নুংশিবা অমসুং মিনুংশী, পুক্নিং চংবা, পুক্নিং থৌগৎপা অমসুং মেন্টেল ষ্টিমুলেসনগা লোয়ননা মচি ওইবা চিঞ্জাকশীং অমসুং অফবা হেলথ কেয়র ফংবা মতমদা হেন্না য়াংনা চাউখৎপা, তম্বা অমসুং ইনখৎপা হায়বদু ওই।\nঅঙাংনা ইনখৎলকপগী ষ্টেজশীং খংজিনবনা মমা মপাশীংবু অঙাং অদুবু মহাক্না চাউখৎলকপা অমসুং ইনখৎলকপা মতমদা করি এক্সপেক্ট তৌগনি অমসুং করম্না সপোর্ট তৌগদগে হায়বদু খংহনবদা মতেং পাংই।\nসেটিং কয়াদা, অঙনবা চাইল্ডহুদ প্রোগ্রামশীংনা মমা মপা অমসুং মখোয়গী অঙাংশীংবু, য়ুমদগী স্কুলদা চৎপগী মরুওইবা ত্রান্সিসন মনুং চল্লিবা, পিক্লিঙৈদগী চহি 8 ফাউবদা সপোর্ট তৌই।\nঅঙাং পুম্নমক্না ইমুং অমদা য়োকপীবগী অমসুং ক্বালিটি হেলথ কেয়র, অফবা মচি ওইবা চিঞ্জাক, এজুকেসন, মাং-তাকপা, ফু-চৈবা অমসুং তুহৎপীবদগী ঙাকথোকপীনবগী খুদোংচাবা ফংবগী হক লৈ। অঙাংশীংনা মখোয়গী পুন্সিদা মপুংফাবা তৌবা ঙম্বদু য়ৌবা ঙমহনগদবা অকোয়রোন অমদা চাউরক্নবগী হক লৈ।\nহকশিং অসি শোয়দনা ইকাইখুম্নবা, ঙাকপা অমসুং ফংহনবা হায়বসি মমা-মপাশীং, অতৈ য়েংশিনবীরিবশীং অমসুং ইমুং-মনুংগী মেম্বরশীং, কম্যুনিটিশীং, সিভিল সোসাইটি অমসুং সরকারগী মথৌনি।\nঅঙাং অমগী ব্রেইন অসি পুন্সিগী অহানবা চহি মঙা, মরুওইনা অহানবা চহি অহুম অসিদা য়াম্না য়াংনা চাউখৎলি। মসি খোংজেল য়াংবা ৱাখল-লৌশীং, লোল, সমাজ, পুক্নিংগী অমসুং লেং ওৎপগী লমদা চাউখৎপা মতম্নি। খুদম ওইনা, অঙাং অমনা থা 15দগী 18 শুরকপা ফাউবদা ৱাহৈ কয়া তম্বা হৌই। স্কুল তমদ্রিঙৈগী মতমদা খোংজেল য়াংনা লোল তম্বা হৌই।\nঅঙাংগী ব্রেইন অসি মহাক্না উবা, পুক্নিংদা ফাউবা, মহাউ, মনম অমসুং তাবা মতমদা চাউখৎলকই। অঙাং অদুনা ৱাখল অমা শিজিন্নবা খুদিংগী, ন্যুরেল কনেক্সন অমা অঙাং অদুগী ব্রেইনদা শেম্মী। অনৌবা এক্সপিরিএন্সশীং কয়ারক হন্না ফংলবদি মদুনা অনৌবা কনেক্সনশীং শেম্বদা মতেং পাংই অমসুং মদুনা হৌজিক অমসুং কোন্না অঙাং অদুনা খনবা, পুক্নিংদা ফাউবা, চৎপা শাজৎ অমসুং তম্বগী মওং মতৌ লেপ্পি।\nঅঙাং অমসুং য়েংশিনবীরিবা মীওই অদুগী মরক্তা লৈনরিবা অচেৎপা মরি অদুনা অঙাংগী চাউখৎলক্লিবা ব্রেইন অদু শেমগৎনবগী খ্বাইদগী ফবা মরিনি। য়েংশিনবীরিবা মীওই অমনা শান্নবা অমসুং ঈশৈ শকপা, ঙাংবা নত্ত্রগা অঙাং অদুদা ৱারি অমা লিবা মতমদা অমসুং মহাক অদুবু অফবা চিঞ্জাক, নুংশিবা অমসুং মীনুংশি পীবা মতমদা অঙাং অদুগী ব্রেইন অদু চাউখৎলি। মশা মউ ফনা লৈবা, য়েংশিনবীরিবা মীওই অদুগা ৱারি-ৱাতাই তৌবা অমসুং শাফবা অমসুং তরু-তনানবা অকোয়রোন অমদা লৈবনা অঙাং অমগী চাউখৎপা, ইনখৎপা অমসুং তুংগী তৌবা ঙম্বদা অচৌবা খেৎনবা অমা লৈহনবা ঙম্মী।\nঅঙাংশীংনা অঙনবা চহিশীংদা য়াম্না চেক্সিনবীবা অমসুং নুংশিবীবা মথৌ তাই। অঙাং অদুবু পম্বীবা, নুংশিবা উৎপীবা অমসুং ৱারি শাবীবনা ব্রেইন চাউখৎহল্লি অমসুং পুক্নিং চাউখৎহনবদা মতেং পাংই। মমাগা নক্না লৈজবা অমসুং খোম্লাং ইনবীবনা ইমোসনেল সেক্যুরিটিগী ৱাখল্লোন লৈহল্লি। অঙাং অদুনা চিঞ্জাক অমসুং নুংঙাইবা ফংনবা খোম্লাং থকই।\nচহি য়ামদ্রিবা অঙাংশীংগীদমক্তদি কপ্পা হায়বসি পাউ ফাউননবগী লম্বী অমনি। অঙাং কপ্পদা লৌখৎপীবনা অমসুং/নত্ত্রগা মঙোন্দা নুংশিনা ৱারি শাবীবনা থাজনবা অমসুং সেক্যুরিটি শেমগৎপদা মতেং পাংগনি।\nমমা, মপা নত্ত্রগা অতোপ্পা নুংশিনা য়েংশিনবীরিবশিংগা অসিগুম্বা মখলগী ঙন্না নুংশিনবা অমসুং এটেচমেন্ট লৈহনবনা অঙাং অমনা পুন্সিগী ওইনা তৌবা ঙম্বশীং শাগৎপদা মতেং পাংই। মসিগী মনুংদা মখাগী তৌবা ঙম্বশীং অসি মনুং চল্লি:\nমশানা মশাবু থাজবা অমসুং মশাবু থাক ৱাংনা লৈজবা\nপোজিটিভ ওইবা সোসিএল স্কিলশীং\nতুংগী চহিশীংদা মায়পাকপা মরি লৈবা\nমীনুংশিগী ৱাখল্লোন শেমগৎপা\nঅঙাংশীংগী ব্রেইন চাউখৎলক্লিঙৈদা তশেংবা অমসুং মপাঙ্গল লৈবা মখোয়গী ইমোসনশীংসু শেমগৎলকই। অঙাংশীংনা করিগুম্বা মখোয়না পাম্লিবা পোৎশক অদু ফংদবা মতমদা খোইরাং খোইশাউনবা পোক্লকপা য়াই। মখোয় অসি অনৌবা শকখংদবা মীওইশীং, অনৌবা ফিভম নত্ত্রগা অমম্বনা তোইনা কিহল্লি। তৌথোরকপশীংদা নোক্নবীবা, দন্দি পীবীবা নত্ত্রগা থৌশাবীদবা অঙাংশীং অদু ইকাই থীগনবা অমসুং অনিংবা অপাম্বশীং ফজনা ফোংদোকপা ঙমদবা ওইগল্লি। অঙাংশীংনা পুক্নিংগী অপাম্বা ফোংদোকপা মতমদা করিগুম্বা য়েংশিনবীরিবা মীওইশীং অদুনা খাংবা কনবা অমসুং মীনুংশি লৈবা উৎপীরবদি অঙাং অদু নুংঙাইনা, সেক্যুওর ওইনা অমসুং তংদু লৈতানা চাউখৎপা ঙমগনি।\nনুপামচা অমসুং নুপীমচাশীংদা চপ মান্নবা হকচাংগী, পুক্নিংগী, ৱাখলগী অমসুং সমাজগী ওইবা মথৌ তাবশীং লৈ। খংজিনবা-তমশীনবদা অনিমক্কী চপ মান্নবা কেপাসিটি লৈ। অনিমক্কী ওইনা চপ মান্নবা মীনুংসি, পুক্নিং চংবা অমসুং অয়াবা পীবা মথৌ তাই।\nচহি য়ামদ্রিবা অঙাংশীংনা করিগুম্বা মখোয়বু মপান্থোংগী নত্ত্রগা পুক্নিংগী দন্দি পীবীরবা, হিংসা তৌবীরবা, থৌশাবীদবা নত্ত্রগা ফুবা-চৈবা তৌরবা, পুক্নিং ৱাবা অমসুং নুংসিনদবনচিংবা ৱাখলগী অনাবা লৈবা ইমুংশিংদা লৈরবদি মখোয়দা কা হেনবা পুক্নিংগী নুংঙাইতবা লৈবা য়াই। অসিগুম্বা পুক্নিংগী নুংঙাইতবা অসিনা চাউখৎলক্লিবা ব্রেইনদা ঈথীল পী অমসুং অঙাং ওইরিঙৈদা অমসুং মতুংগী পুন্সিদা লৌশীংগী, সমাজগী অমসুং পুক্নিংগী অশোনবা লৈহল্লকপা য়াই।\nশাউবগা লোয়ননা মপান্থোংগী নত্ত্রগা পুক্নিংগী দন্দি পীবা অঙাংশীং অসি মখোয় মশামক শাথীবা ওইগল্লি। অঙাংশীংগী লমচৎ-শাজৎ শেমদোক্নবা পোজিটিভ অমসুং ইফেক্টিভ ওইবা লম্বীশীংগী মনুংদা মখাগীসি চল্লি:\nঅঙাং অমদা করি তৌগনি অমসুং করি তৌরোইদগে হায়বদু শন্দোক্না তাকপীবা\nঅকক্নবা লমচৎ-শাজৎশীংদা লেপ্তনা পাউখুম পীবিবা\nঅফবা লমচৎ-শাজৎশীংদা থাগৎপীবা\nমমা মপাশীং অমসুং অতৈ য়েংশীনবীরবশীংনা তৌরিবা থৌওংশীং অসিনা অঙাংশীং অদুগী পুক্নিং থৌগৎলি অমসুং মরম অসিদগী মখোয় অসি ইমুং অদুগী ফজনা চুশিন্নবা অমসুং প্রদক্টিভ ওইবা মেম্বরশীং ওইরকই।\nমমা মপা অনিমক অমসুং অতৈ ইমুং মনুংগী মেম্বরশীং অসি অঙাংশীংনা চাউখৎপা, তমশিনবা অমসুং ইনখৎনবগী য়েংশিনবীবা অমসুং শেম্বীবগীদমক মথৌ তাই। মখোয়না নুপীমচা অমসুং নুপামচা অনিমক চপ মান্ননা লৌবা তাই অমসুং মখোয়বু খংজিন হৈজিন্নবা অমসুং থীজিন্নবা পুক্নিং থৌগৎপীগদবনি – মসিনা স্কুলদা থানবগী মরুওইবা শেম শাবনি।\nমালেমগী মমাশীংনা মহৌশানা মখোয়গী অঙাংশীংগী হক অমসুং মথৌ তাবশীং ফংহনবদা মরুওইবা শক্লোন লৌরি। মখোয়না মখোয়গী অঙাংশীংবু নুংশিবা, পীজবা, থেম্বীবা, তাকপীবা, শান্নমিন্নবা অমশুং য়েংশিনবগী থৌদাং লৌরি।\nমপা অমগী থৌদাং অসি মমা অদুগুম্না মখোয়গী অঙাংশীং য়েংশিনবা অমসুং পীজ পীথকপা অমসুং মখোয়গী হকশিং ঙাক-শেনবদা য়াম্না মরুওই। মপা অমনা মচানুপীশীং অমসুং মচানুপাশিংবু চপ মান্ননা মরুওই হায়বদু ফাউহনবা তাই। মমা অদুগা চপ মান্ননা, মপা অদুনা মখোয়গী অঙাং অদুগী মথৌ তাবা নুংশিবা, মীনুংশি, অয়াবা, পুক্নিং থৌগৎপা অমসুং য়েংশিনবীবা অসি ফংহনবদা মতেং পাংবীবা য়াই। মপা অমসুং মমা অনিমক্না পুন্দুনা অঙাং অদুবু মগুন লৈবা মহৈ-মশীং অমসুং অফবা মচি ওইবা চিঞ্জাক অমসুং হেলথ কেয়র শোয়দনা ফংহনবা য়াই।\nশোকপা-পায়বা, মনম নম্বা, উবা অমসুং মহাউ অসি অঙাং অদুনা মহাক্কী সংসার অসি খংজিনবদা শিজিন্নবা খুৎলাইশীংনি।\nমীনুংশি, পুক্নিং চংবা অমসুং ফজনা লোয়নবা\nঅঙাংশীংগি মকোক অসি মখোয়না ৱারি শাবা, থেংবা-শোকপা অমসুং লক্নবনচিংবা মতমদা, মখোয়না মশক খংবা মায়থোং অমসুং খোঞ্জেলশীং উবা মতমদা; অমসুং মখোয়না তোঙান-তোঙানবা পোৎশকশীং শিজিন্নবা মতমদা য়াংনা চাউখৎলি।\nঅঙাংশিংনা মখোয়বু নুংশিবিবা ফাউবা অমসুং পোক্লকপদগী সেক্যুওর ওইনা খঞ্জবা মতমদা অমসুং ইমুং মনুংগী মীওইশীং অমসুং মখোয়গা নক্নবা অতোপ্পা মীওইশীংগা শান্ন-খোৎনবা অমসুং ৱারি শান্নবা মতমদা থুনা তম্মী। মমা, মপা অমসুং অতৈ য়েংশিনবীরিবা মীওইশীংনা হেন্না তোইনা শান্নমিন্নবা, ৱারি-ৱাতাই তৌবা অমসুং অঙাংদুনা হায়বা তাবিবা মতমদা মহাক অদুনা হেন্না য়াংনা তম্মী।\nমমা মপা অমসুং অতৈ য়েংশিনবীরিবা মীওইশীংনা পিক্লিবা অঙাংশীং অমসুং পুংকক চাউরবা অঙাংশীংদা তোইনা ৱারি-ৱাতাই তৌবা, পাবা অমসুং ঈশৈ শকপীগদবনি। করিগুম্বা অঙাং অদুনা ৱাহৈশীং অদু খংদ্রবফাউবদা অসিগুম্বা অঙনবা ‘ৱারি ৱাতাই’ অসিনা সোসিএল অমসুং লোলগী স্কিলশীং অমসুং লর্নিং কেপাসিটিশীং হেনগৎহনবদা মতেং পাংই।\nমমা মপা অমসুং অতৈ য়েংশিনবীরিবা মীওইশীংদুনা অঙাংশীং অদুদা য়েংনবা, তানবা, মনম নম্নবা, পায়নবা অমসুং শান্ননবা অনৌবা, পুক্নিং চিংশিনগদবা অমসুং শাফবা পোৎশকশীং পীদুনা মখোয়বু তমশিনহনবা অমসুং চাউখৎহনবদা মতেং পাংবা য়াই।\nসেক্যুওর ওইরে অমসুং নুংশিরে খঞ্জবা অঙাংশীং অসিনা স্কুলদা হেন্না ফজনা মহৈ তম্মী, হেন্না মশানা মশাবু থাজজৈ, মশাগী থাক শেম্মী অমসুং পুন্সিগী শিংনবা কয়াদা হেন্না কোম্না মায়রোং য়াই।\nঅফবা মচি ওইবা চিঞ্জাক পীজবা\nঅহানবা থা তরুক্তা খোম্লাংখক্তা ইনবীবা, থা তরুক শুবদা শাফবা অমসুং মচি ওইবা চিঞ্জাক পীজবা অমসুং চহি অনি নত্ত্রগা হেনবা ফাউবদা খোম্লাং লেপ্তনা ইনবীবনা অঙাং অদুদা খ্বাইদগী হেনবা মচি ওইবা চিঞ্জাক অমসুং হকশেলগী কান্নবা পী। পীজ-পীথকপা মতম অসি অঙাং অদুনা মীনুংশি ফংনবগী অমসুং মমা, মপা নত্ত্রগা অতৈ য়েংশিনবীরিবা মীওই অদুগা কন্টেক্ট তৌনবগী তঞ্জা অমসুনি।\nঅফবা মচি ওইবা চিঞ্জাক হায়বসি অঙাং অমনা চাউখৎপগী অমসুং ইনখৎপগিদমক য়াম্না মরুওই। মীরোল্লিবী নুপী অমা অমসুং চহি য়ামদ্রিবা অঙাং অমগী চানবা চিঞ্জাক অসি মখল-মখা কয়াগী ওইগদবনি অমসুং মচি ওইবা চিঞ্জাক ওইগদবনি। মসিগী মনুংদা চংদ্রবা য়াদবা ন্যুত্রিএন্টশীং হায়বদি অঙাং অমগী মশানা চাউখৎপদা অমসুং এনর্জি লৌবদা মতেং পাংগদবা ফেট অমসুং প্রোটিনশীং, অনাবা থীংবদা মতেং পাংনবা ভিটামিন A, অঙাং অমগী ব্রেইন মশা ফনা চাউখৎহল্লিবা আইওদিন অমসুং অঙাং অমগী মেন্টেল অমসুং ফিজিকেলগী তৌবা ঙম্বা ঙাক্লিবা আইরন অসি য়াউরি।\nমমা অদুনা অঙাং অদু খোম্লাং ইনবদা মরুওইবা থৌদাং লৌরবসু মপা অদুনা মচি ওইবা চিঞ্জাক শোয়দনা পীজদুনা, ইমুং মনুংগী অমসুং অঙাং শেন্নবগী দায়ত্ব লৌদুনা অমসুং মহাকপু, অঙাংবু, মথক্কী অঙাংশীং অমসুং অতৈ ইমুং মনুংগী মেম্বরশীংবু পুক্নিংগী ঙাক্লৌ পীদুনা মতেং পাংবীবা য়াই।\nমওং চুম্বা হেলথ কেয়র\nহেলথ ৱার্কর অদুনা মমা মপা অমসুং অতৈ য়েংশিনবীরিবা মীওইশীং অদুদা মখাদা পীরিবশীংসিগী মরমদা খংহনবা তাই:\nমথৌ তাবা ইমুনাইজেসনশীং অমসুং ইনগদবা মতম তাকপা\nএনেমিয়া অমসুং পেরাসাইটনা থোকহনবা লায়নাশীং থা6হেল্লবা অঙাংশীংদা করম তৌনা চংহল্লোইদগে তাকপা\nকরিগীদমক্তা তিন লৌথোকপা (deworming) অসি মরুওইরিবনো তাকপা\nমতৌ করম্না অঙাং অদুদা মহাক্কী অফবা মেন্টেল অমসুং ফিজিকেলগী দিভেলপমেন্ট লৈহন্নবগীদমক আইরন অমসুং ভিটামিন Aগুম্বা মতিক চাবা মচি ওইবা চিঞ্জাকশীং শোয়দনা ফংহনগদগে তাকপা\nএনেমিয়ানা নাবা, মতিক চানা পীজদ্রবা নত্ত্রগা তোইনা নাগনবা অঙাংশীংনা মশা-মউ ফবা অঙাংশীংদগী হেন্না কোম্না কিগনবা অমসুং পুক্নিং শোন্থবা থোকপা য়াই। মখোয় অদু অতৈ অঙাংশীংগা শান্নবা, খংনবা হোৎনবা অমসুং ৱারি ৱাতাই শাবা ৱাৎকনি। অঙাংশীং অসিবু মশা মউ ফবা ওইহন্নবা অখন্ননা পুক্নিং চংবীবা, য়েংশিনবীবা অমসুং চানবা, শান্ননবা অমসুং অতৈগা ৱারি ৱাতাই শান্ননবা পুক্নিং থৌগৎপীবা মথৌ তাই।\nমতম চানা ইমুনাইজেসন লৌখ্রবা, মওং চুম্না মচি ওইবা চিঞ্জাক পীজরবা, হকশেলগী চেক্সিন থৌরাং লৌরবা অমসুং নুংশিবা উৎপীরবা অঙাংশীং অদুনা হেন্না ফজনা হিংবগী থাজবা লৈ। মখোয় অদুনা লোল, সমাজগী, পুক্নিংগী অমদি লেং ওৎপগী মতাংদা হেন্না তমশিনবা, খংজিনবা অমসুং চাউখৎপা ঙম্মী।\nহেন্না কুপ্না য়েংসিনবিবা অমসুং চেক্সিন থৌরাং লৌবীবা মমা মপা অমসুং/নত্ত্রগা অতৈ য়েংশিনবীরবশীংদগী ফংবা ঙাক-শেনবা অমসুং য়েংশিনবা\nঅপীকপা অমসুং পুংকক চাউবা অঙাংশীং অসি মতম শাংনা মথন্তা থাদোকপীরোইদবনি। মসিনা মখোয়গী ফিজিকেল অমসুং মেন্টেল দিভেলপমেন্ট থীন্থহল্লি। মসিনা মখোয়বু এক্সিদেন্ট থোকহনবা য়াবগী খুদোংথীবসু লৈহল্লি।\nনুপামচাশীংনা মথৌ তারিবা চিঞ্জাক্কী চাং, নুংশিবীবা, পুক্নিং চংবীবা অমসুং য়েংশিনবা অদু চপ মান্ননা নুপীমচাশীংগী ওইনসু মথৌ তাই। অপিকপা অমসুং পুংকক চাউবা অঙাং পুম্নমকপু মখোয়না অনৌবা খরা তম্বা অমসুং অনৌবা ৱাহৈ খরা হায়বা হৈরকপদা পুক্নিং থৌগৎপীবা অমসুং থাগৎপীবা মথৌ তাই।\nহেলথ কেয়র, এজুকেসন অমসুং লিগেল অমসুং সোসিএল সর্ভিসকুম্বদা পীরিবা নুপামচা অমসুং নুপীমচাশীংগী অধিকার অদু ফংহনবদা মতেং ওইনবগীদমক মখোয়গী পোকপদু রেজিষ্টর তৌশিনবীগদবনি।\nঅঙাংশীংনা শান্নৈ মরমদি মসি নুংঙাই। শান্নবা হায়বসিসু মখোয়না তমশিনবগী অমসুং চাউখৎপগী মরুওইবা মচাক অমনি। নিয়ম নাইনা অমসুং নাইদনা শান্নবা অনিমক্না অঙাং অমগী তুংগী খংজিন হৈজিনবা অমসুং পুন্সিগী স্কিলশীং শেমগৎপদা য়ুম্ফম অমা ওই। মসিনা অঙাংশীংবু:\nমখোয়গী লৌশীং, এক্সপিরিএন্স, খংনিংবা-হৈনিংবা অমসুং থাজবা হেনগৎহনবদা মতেং পাংই\nঅনৌবা থবকশীং তৌদুনা, ফলশীং চাংদম্নদুনা, ৱাহংশীং হংদুনা অমসুং শিংনবশীং থেংনদুনা খংজিন-তমশিনবদা মতেং পাংই।\nলোলগী, খনবগী, থৌরাং শেম্বগী, শিন্দোক-শিঞ্জিন তৌবগী অমসুং ফিরেপ লৌবগী স্কিলশীং শেমগৎপদা মতেং পাংই।\nমীমান্নদ্রবা নত্ত্রগা ক্রোনিক ওইনা নারবা হায়বদি HIVগা লোয়ননা হিংলিবা অঙাংগুম্বশীং অসি অতৈ অঙাংশীং অমসুং অহলশীংগা পুন্না শান্নহনবা অমসুং পুক্নিং থৌগৎপা অসি য়াম্না মরুওই।\nমমা মপা অমসুং অতৈ য়েংশিনবীরিবা মীওইশীংনা অঙাংশিংগা লোয়ননা মখোয়গী মমালোন্দা ৱারি-ৱাতাই তৌবনা অঙাংশীংবু মখোয়গী খনবগী অমসুং ফোংদোকচনবগী তৌবা ঙম্বশীং হেনগৎহল্লি। অঙাংশীংদা ঈশৈ শকপীবা, ৱারি লিবীবা অমসুং পাবীবা, শৈরেং থীবীবা অমসুং গেমশীং শান্নহনবনা অঙাংশীংনা লোল অসি লায়না অমসুং থুনা খংই।\nনুপীমচা অমসুং নুপামচাশীংনা মচিন-মনাউশীং অমসুং মপুবোক মনেম্বোকশীং য়াউনা ইমুং মনুংগী মেম্বরশীংগা চপ মান্ননা শান্নবা অমসুং ৱারি ৱাতাই তৌবা অমসুং ইমুংগী মপান্দা থবক তৌবগী তঞ্জা অদু মথৌ তাই। মমা অমসুং মপাগা শান্নবা অমসুং ৱারি ৱাতাই তৌবনা অঙাং অমসুং মমা মপা অনিমক্কা লৈনবা মরি হেন্না ফগৎহনবদা মতেং পাংই।\nইমুং মনুংগী মীওইশীং অমসুং অতৈ য়েংশিনবীরিবা মীওইশীংনা ময়েক শেংবা ইনষ্ট্রক্সনশীংগা লোয়নবা অচম্বা থবকশীং পীদুনা, শান্ননবা পোৎশকশীং পীদুনা অমসুং অনৌবা থবক থৌরমশীং খংহন্দুনা অঙাংশীংনা খংজিন তমশিনবদা মতেং পাংবা য়াই।\nঅঙাং পুম্নমক্না মখোয়গী দিভেলপমেন্ট অমসুং লর্নিংগীদমক অচম্বা শান্নবগী পোৎ-চৈ কয়া মথৌ তাই। ঈশীং, লৈঙোই, কার্দবোর্দকী বোক্সশীং, উগী বিল্ডিং ব্লোকশীং অমসুং চফু অমসুং মখুমশীং অসি শান্নপোৎ ওইনা দুকান্দগী লৈরক্তুনা তম্বা য়াবনা অঙাংশীংনা শান্ননবগীদমক য়াম্না ফৈ।\nচহি নৌরিবা অঙাং অমনা করিগুম্বা অমা মতেং য়াউদনা তৌনবা হোৎনরকপা মতমদা মমা মপা অমসুং শেন্নরিবা মীওইশীং অদু য়াম্না খাংবা কনবা তাই। অঙাংশীংনা মখোয়না হেক মায়পাক্ত্রিফাউবা হোৎনদুনা তমশিল্লি। অঙাং অদুবু খুদোংথীবদগী হেক ঙাকথোক্লিবমখৈ, অনৌবা অমসুং অরুবা থবক অমা তৌবা হায়বসি অঙাং অদুগী দিভেলপমেন্টদা পোজিটিভ ওইবা খোংথাং অমনি।\nঅঙাংশীং অসি লেপ্তনা হোংই অমসুং অনৌবা তৌবা ঙম্বশীং শেমগৎলি। শেন্নরিবা মীওইনা অহোংবশীং অসি য়েংগদবনি অমসুং অঙাংদুনা চৎলিবা মায়কৈ অদুগী মতুং ইনবীগদবনি। অঙাংশীংদা পাউখুম পীবীবা অমসুং পুক্নিং থৌগৎপীবনা মখোয়বু হেন্না য়াংনা দিভেলপ তৌবদা মতেং পাংই।\nপুংকক চাউরবা অঙাংশীংনা চহি য়ামখৎলকপগা লোয়ননা মখোয়না খং-হৈজিনবগী অমসুং মখোয়গা চহি মান্নবা অঙাংশীংগা তোৎন-তিন্নবগী তঞ্জা মথৌ তারকই। য়ুমদা নত্ত্রগা নর্সরি স্কুল নত্ত্রগা কিন্দরগার্টেন অমদা ত্রেন তৌরবা শেন্নবা মীওই নত্ত্রগা ওজা অমনা তাকপীবা গ্রুপ লর্নিং এক্টিভিটিশীং অসি অঙাংশীং অদুনা স্কুল চৎপা হৌনবগী শেম-শাবদা মতেং পাংই।\nঅতোপ্পশীংদা য়েংদুনা অমসুং মতৌ তমদুনা চহি য়ামদ্রিবা অঙাংশীংনা মতৌ করম্না সমাজগী মরক তিনগদগে হায়বদু খং-হৈজিল্লি। মখোয়না ময়াম্না য়াবা অমসুং য়াদবা লমচৎ-শাজৎ মখলশীং তমশিল্লি।\nমপুং-মরৈ ফারবা নহাশীং, ময়াম্বা-মচেশীংনা শেম্বা খুদমশীং অসিনা অঙাং অমগী লমচৎ-শাজৎ অমসুং মগুন শেম্লিবা খ্বাইদগী কনবা ঈথীলনি। অমরোমদা হায়রবদা অঙাংশীংনা অতোপ্পগী মতৌ তমদুনা খং-হৈজিল্লি। করিগুম্বা নুপা অমসুং নুপীশীংনা অমনা অমবু মান্ননা লৌনদ্রবদি অঙাং অদুনা মদু য়েংগনি, তমগনি অমসুং মদুগী মচৎ অদু লৌশীনখিবসু য়াই। করিগুম্বা অহলশীংনা লাউ-খোংলবা, অশাউবা লমচৎ চৎলবা, তুহৎলবদি অঙাংশীংনসু লমচৎ শাজৎ মখল অসি তমশিনগনি। করিগুম্বা অহলশীংনা অতোপ্পশীংবু মীনুংশি, ইকাই খুম্নবা অমসুং খাংবা কনবগা লোয়ননা তিন্নরবদি, অঙাংশিংনসু মখোয়গী লমচৎ অদু ইনগনি। করিগুম্বা মমা অমসুং মপা অদুনা অমনা অমবু নুংশিনবা অমসুং ইকাই খুম্নবগা লোয়ননা লোয়নরবদি মসি মখোয়গী অঙাংশীং অদুনা তমগনি অমসুং মখোয়না চাউরক্লবা মতমদা মদুগা মান্ননা তৌরকপা য়াই।\nঅঙাংশীংনা তৌশিন্নবা পাম্মি। মসি পুক্নিং থৌগৎপীগদবনি মরমদি মসিনা মখোয়গী ৱাখলনা শাবগী অমসুং শেমগৎপগী তৌবা ঙম্বা হেনগৎহল্লি। মসিনা অঙাং অদুবু মীওই কয়াগী তোঙান-তোঙানবা লমচৎশীং খংবদসু মতেং পাংই।\nঅয়াম্বা লৈবাকশীংদদি, অঙাংশিংনা চহি6নত্ত্রগা7শুরকপদগী প্রাইমারি স্কুল চৎপা হৌই। স্কুল চৎপা হৌবা হায়বসি অঙাং অমনা ইনখৎলকপদা খ্বাইদগী মরুওইবা তাংকক অমনি।\nনুপীমচা অমসুং নুপামচা অনিমক্না স্কুল অসি মতাং চাবা চহিদা (মখোয়গী লৈবাক অদুগী পোলিসিগী মতুংইন্না) চৎহৌগদবনি। মখোয়না স্কুলদা চংবা হৌবা মতমদা স্কুলগী ফোর্মেল সেটিংদা লাইরিক তম্বদা হরাউ তয়াম্না তম্নবগীদমক লোলগি স্কিলশীং অমসুং সমাজদা পুনবা ঙম্বা অমসুং ইমোসনেল দিভেলপমেন্ট অসি লৈবা মথৌ তাই।\nঅঙাংশীংনা মায়পাক্না স্কুলদা চুশিন্নবা ঙম্নবগিদমক মমা মপা অমসুং অতৈ শেন্নরিবা মীওইশীংগী সপোর্ট মথৌ তাই। মমা মপা অমসুং অতৈ য়েংশিনবীরিবশীংনা নুপামচা অমসুং নুপীমচা অনিমকপু স্কুল চাং নাইনা চৎহন্নবা অমসুং ফজনা শেম শান্নবগীদমক চপ মান্ননা অমসুং মপুং ফানা সপোর্ট তৌবীগদবনি। মখোয় অদু সমাজগী ওইনা পাংথোকপা থবক থৌরমশীংদা য়াউগদবনি। মসিনা অঙাংশীংবু স্কুলগী সেটিংদা চুশিন্নহনবদা মতেং পাংই, স্কুলগী লর্নিংগী অকোয়রোন্দা থুনা লৈতাহল্লি অমসুং স্কুল চাং নাইনা চৎহল্লি।\nওজাশীংনা লর্নিংগীদমক্তা মখোয়গী বেসিক পোটেন্সিএল অদু শেমগৎলক্লিবা নহা ওইরিবা অঙাংশীংবু সপোর্ট তৌনবগীদমক শেম-শাবা তাই। ওজাশীংনা নুপামচা অমসুং নুপিমচা অনিমক্কী কনফিদেন্স অদু শেমগৎপদা মরুওইবা থৌদাং লৈ। মসিনা মখোয়বু তম্বা মতমদা হরাউ তয়ামহনগনি অমসুং মায় পাকহনগনি। অঙনবা স্কুলগী মতমদদি তম্বা অমসুং খংবগী বেসিক মেদিয়ম অসি শান্নবা হায়বসিনা ওই। এক্টিভ লর্নিং অমসুং শরুক য়াববু পুক্নিং থৌগৎলিবা অঙাংগা মরি ফবা স্কুল অদুনা অঙাংশীংগীদমক্তা খ্বাইদগী ফবা তম্বগী অকোয়রোন পী।\nইমুং মনুং অমসুং স্কুলগা লোয়ননা লোকেল ওথোরিটি অমসুং সিভিল সোসাইটি অনিমক্কী কম্যুনিটিনা মখাগীশীংসি শেম্বদা শরুক য়াবা য়াই:\nকম্যুনিটি অদুগী মনুংদা স্কুল অসি প্রাইওরিটি অমা ওইনা শেম্বা।\nস্কুল অদু অঙাংশীংগিদমক্তা শাফবা অমসুং পুক্নিং চিংশিনবা মফম অমা শোয়দনা ওইহনবা।\nস্কুল মেনেজমেন্টদা কম্যুনিটি মেম্বরশীং য়াউহনবা অমসুং মমা মপা অমসুং ওজাগী এসোসিএসন লৈহনবা য়াউনা স্কুল অদুগী মথৌ তারিবা রিসোর্সশীং শোয়দনা লৈহনবা।\nঅঙাংগী ইনখৎলকপগী চহি অমসুং তাংককশীং খংজিনবনা মমা মপাশীংবু অঙাং অমনা চাউরকপদা অমসুং ইনখৎলকপদা লাক্কদবা অহোংবশীংদু খংবা ঙমহল্লি (মখাগী চার্ট অসি য়েংউ)। মমা মপা অমসুং অতৈ শেন্নরিবশীং অদুনা করিগুম্বা অঙাং অদু মখোয়না খল্লম্বগা মান্নদনা দিভেলপ তৌরে হায়না খল্লবদি মতেং লৌবা য়াই।\nথেংবা, ঙাংবা অমসুং য়েংবদা অপিকপা অঙাংশিংনা করম্না পাউখুম পীরকপগে হায়বদু য়েংদুনা মমা মপাশীংনা ওইথোকপা য়াবা চাউখৎলকপগী প্রোব্লেমশীং নত্ত্রগা মীমান্নদবশীংদু খংদোকপা য়াই। করিগুম্বা পুংকক চাউরবা অঙাং অমনা তপ্না চাউখৎলক্লবদি মমা মপা অমসুং অতৈ শেন্নরিবা মীওইশীংনা অঙাং অদুগীদমক মতম হেন্না কায়থোক্তুনা শান্নমিন্নবা, ৱারি শাবীবা অমসুং অঙাং অদুগী মশা অদু মালিস তৌবীবা য়াই।\nকরিগুম্বা অঙাং অদুনা অতোপ্পশীংনা ঙাংবা শকপদা পুক্নিং থীংজিন্দ্রবদি, মমা মপা অমসুং অতৈ য়েংশিনবীরিবা মীওইশীং অদুনা ত্রেন তৌরবা হেলথ ৱার্কর অমদগী মতেং লৌবা মথৌ তাই। ঙন্না থবক লৌখৎহৌবা হায়বসি অঙাংশীংনা তপথবা অমসুং মীমান্নদবদু হেঞ্জিনখিদনবগীদমক য়াম্না মরুওই। মমা মপা অমসুং অতৈ শেন্নরিবা মীওইশীংনা অঙাংগী খ্বাইদগী তৌবা ঙম্বদু পুক্নিং থৌগৎপীবা মথৌ তাই।\nমীমান্নদবা নুপীমচা নত্ত্রগা নুপামচা অমদা অচৌবা মীনুংশী অমসুং অহেনবা ঙাকপী-শেনবীবা মথৌ তাই। নুপামচা নত্ত্রগা নুপীমচা অদুনা অতৈ অঙাং খুদিংমক্না মথৌ তারিবা পুক্নিং চংবা, য়েংসিনবীবা অমসুং ঙাক্লৌ, পোকপদা রেজিষ্টর তৌবা, খোম্লাং ইনবীবা, ইমুনাইজেসন, মচি ওইবা চিঞ্জাক, হিংসা অমসুং তুহৎপীবদগী ঙাকথোকপীবা অসি মথৌ তাই। অঙাং পুম্নমক্কা মান্ননা, মীমান্নদ্রবা অঙাংশিংবু অতৈ অঙাংশীংগা লোয়ননা শান্ননবা অমসুং ৱারি-ৱাতাই তৌনবা পুক্নিং থৌগৎপীগদবনি।\nমপুক্নিং নুংঙাইতবা নত্ত্রগা পুক্নিংগী অৱাবা লৈরবা অঙাং অমনা মহৌশাগা মান্নদবা লমচৎ-শাজৎ উৎলকপা য়াই। মখোয়দুগী মনুংদা খুদম ওইনা:\nখংহৌদনা পুক্নিং নুংশিবা, মরুপ মপাং ওইদবগী মতৌ, পুক্নিং ৱাবা, তনবা নত্ত্রগা মতেং পাংনিংদবা\nথবক লৈথোকপা নত্ত্রগা নিংথীনা লোয়নরক্তবা\nঅতৈ অঙাংশীংদা হিংসা তৌরকপা\nইমুং মনুং নত্ত্রগা মরুপ মপাংশীংগা শান্নবগী মহুত্তা মথন্তা ফম্বা\nতোয়না তৌরিবা থবকশীং নত্ত্রগা স্কুলগী থবক্তা খংহৌদনা পুক্নিংদা অপাম্বা লৈরক্তবা\nঅঙাং অদুগী মমা মপা নত্ত্রগা অতৈ শেন্নরিবা মীওইশীংবু অঙাং অদুনা হায়বা তানবা অমসুং ৱারি-ৱাতাই তৌনবা পুক্নিং থৌগৎপীগদবনি। করিগুম্বা সমস্যা অদু মখা তানা লৈরবদি, মখোয়না ত্রেন তৌরবা হেলথ ৱার্কর নত্ত্রগা ওজা অমদগী মতেং লৌগদবনি।\nকরিগুম্বা অঙাং অমনা কোক্কী নত্ত্রগা পুক্নিংগী নুংঙাইতবা লৈরবা নত্ত্রগা ওৎপী নৈবীরবদি, নুপামচা নত্ত্রগা নুপীমচা অদু মেন্টেল হেলথ নত্ত্রগা কাউন্সেলিংগী সর্ভিস মথৌ তারে। অঙাং অদুদা করম্বা সপোর্ট অমসুং লাইয়েং মথৌ তাবগে হায়বদু এসেস তৌবীগদবনি।\nমখাগী চার্ট অসিনা মমা মপাশীংদা অপীকপা অঙাংশীংনা করম্না চাউখৎলকপগে হায়বগী শক্তম অমা পীরি। চাউখৎলকপগী তাংকক খুদিংমক অসি মমাংগী তাংকক অমদা শেমগৎপা অমসুং মথংগীদুদা শোকহল্লকপা লেপ্তনা চত্থরকপা পরিং অমগী শরুক অমনি। অঙাং পুম্নমক চপ মান্নবা খোংজেল অমদা চাউখৎলক্তে অমসুং ইনখৎলক্তে। তপ্না চাউখৎলকপদুসু নোর্মেল ওইবা য়াই নত্ত্রগা মতিক চানা মচি ওইবা চিঞ্জাক পীজদবদগী, ষ্টিমুলেসন ৱাৎপা নত্ত্রগা হেন্না শাথীবা প্রোব্লেম অমদগী ওইবা য়াই। মমা মপাশীংনা মখোয়গী অঙাং অদুগী প্রোগ্রেস অদু ত্রেন তৌরবা হেলথ ৱার্কর নত্ত্রগা ওজা অমগা তান্নবা য়াই।\nথা 1 শুরকপদা\nঅঙাং অমনা মসি তৌবা ঙম্বা তাই:\nমহাক্কী মকোক অদু অঙাং অদুগী মখজাই নত্ত্রগা মচিন্দা পাইরিবা খৎ অমগী নাকল্লোমদা লৈশিল্লকপা\nমখুৎ অনিমক মহাক্কী মচিন্দা পুশিল্লকপা\nমশক খংবা খোঞ্জেল অমসুং ৱাঙাংলোমদা লৈশিল্লকপা\nখোম্লাং চিংবা অমসুং মদু মহাক্কী মখুৎনা শোকপা ঙম্বা.\nমমা মপা অমসুং অতৈ শেন্নরিবা মীওইশিংনা খংজিনগদবা:\nমশাগা-মশাগা থেংনবা অমসুং পোকপা মতুং পুং অমগী মনুংদা খোম্লাং পীথকপা\nঅঙাং অদু চুম্না পম্বা মতমদা অঙাংদুগী মকোক অদুদা ঙাক্লৌ পীবীবা\nঅঙাং অদুবু তোইনা মালিস অমসুং লক্নবীবা\nকরিগুম্বদা নহাক চোকথরবা নত্ত্রগা পুক্নিং নুংঙাইত্রবসু, মতম চুপ্পদা অঙাং অদুবু তপ্না লৌবীগনি\nতোয়না অমসুং পাম্লকপা মতমদা খোম্লাং ইনবীগনি\nমতম পুম্বদা অঙাংগী অমাংবা শাফবা মওংদা লংথোক্কনি অমসুং সাপোন অমসুং ঈশীং নত্ত্রগা মদুগী মহুৎ শিনবা অমা, হায়বদি উৎ অমসুং ঈশীং শিজিন্নদুনা খুৎ হামদোক্কনি\nঙম্লিবমখৈ অঙাং অদুদা ৱারি শাবীগনি, পাবীগনি অমসুং ঈশৈ শকপীগনি\nমীনুংশী অমসুং লুনা তৌবীগনি\nপোক্লবা মতুং অহানবা চয়োলদুগী মনুংদা অমসুং অমুক হন্না চয়োল তরুক্কী মনুংদা অঙাং অদুবু ত্রেন তৌরবা হেলথ ৱার্কর অমগী মনাক্তা পুবীগনি\nকুপ্না য়েংশিনগদবা চেক্সিন খুদমশিং:\nখোম ফজনা চিংদবা নত্ত্রগা চিংউ য়াদবা\nমখুৎ অমসুং মখোংশীং য়াম্না লেংদবা\nঅহৌবা মখোল নত্ত্রগা অঙানবা মৈঙালদা খজিক্তং নত্ত্রগা শুকথৌ থৌশাদবা\nমরম ইরৈ লৈতনা মতম শাংনা কপ্পা\nদিহাইদ্রেসন তৌহল্লকপা য়াবা ওবা অমসুং খোং হাম্বা .\nথা6শুরকপদা\nলোংনা নত্ত্রগা উপ্না হিপ্পা মতমদা মকোক অমসুং মথবাক অদু থাংগৎলকপা\nয়াল্লিবা পোৎশকশীংদা লাম্বা\nপোৎ-চৈশীং পায়শীনবা অমসুং নিকপা\nমায়কৈ অনিমক্তা ওনবা\nঙাক্লৌ পীরগা ফম্বা\nখুৎ অমসুং চিন্না পোৎ-চৈশীং খংনবা হোৎনবা\nমখোল অমসুং মায়থোংগী মওংশীং মতৌ তম্বা হৌরকপা\nমহাক্কী মমীং কৌবদা অমসুং তোয়না উবা মায়থোংশীং খংলকপা\nমমা মপা অমসুং অতৈ শেন্নরিবশীংনা খংজিনগদবা:\nঅঙাং অদু তরু-তনানবা, অপাকপা, শাফবা লৈমায় অমদা মহাক্না কোম্না অমসুং শান্নপোৎশীং পাইজনবা হিপহনবা\nঅঙাং অদুবু নুমিৎ খুদিংগী পম্বীবা অমসুং লক্নবীবা, লেপ্তনা মীনুংশি উৎপীবা\nমনাক নকপদা করি তৌরিবগে হায়বদু উনবা মওংদা অঙাং অদুবু শাফবা মওং অমদা লেপহনবা অমসুং পম্বীবা\nঅয়ুক-নুমিদাং খোম্লাং পীথকপা মখা চত্থবীবা অমসুং অতোপ্পা চিঞ্জাকশীং হাপ্পা হৌবা (থা6তগী হৌদুনা নোংমদা চানবা অনি নত্ত্রগা অহুম্লক পীজবা; থা 9দগী হৌদুনা নোংমদা অহুম নত্ত্রগা মরিরক পীজবা)\nঅঙাং অদুনা লাম্লবা নত্ত্রগা তুম্লমদাইখক্তদা নত্তনা য়ারিবমখৈ তোয়না অঙাং অদুদা ৱারি-ৱাতাই তৌবীবা, লাইরিক পাদুনা তাহনবা নত্ত্রগা ঈশৈ শকপীবা\nকুপ্না য়েংশিনগদবা চেক্সিন খুদমশীং:\nখোং-খুৎ চিংবা নত্ত্রগা লেং-ওৎপদা ৱাবা\nলেপ্তনা মকোক লেং-ওৎলবা (মসিনা নাকোংগী ইনফেক্সন অমা লৈরে তাকপা ওইবা য়াই, করিগুম্বা মদু লায়েংদ্রগদি না তাথীহনবা ফাউবা য়াই)\nমখোলদা, তোইনা উরবা মায়থোংদা নত্ত্রগা খোম ইনবদা খজিক্তং নত্ত্রগা শুংখং খংলক্ত্রবা\nখোম্লাং অমসুং অতৈ চিঞ্জাকশীং চাউ-থকউ য়ারক্তবা.\nচহি2শুরকপদা\nঅঙাং অমনা মসি তৌবা ঙম্বা তাই\nচৎপা, কাখৎপা অমসুং চেনবা\nপোৎ-চৈশীং নত্ত্রগা পিকচরশীংগী মমীং হায়বদা মখুৎনা থীনবা (খুদম ওইনা, নাতোন, মিৎ, নাকোং)\nৱাহৈ কয়া হায়বা ঙম্বা (থা 15মুক শুরকপদগী)\nঅচম্বা ইনষ্ট্রক্সনশীং ইনবা\nকরিগুম্বা পেন্সিল নত্ত্রগা ক্রেয়োন অমা পীবা মতমদা ইদুনা শান্নবা\nঅচম্বা ৱারিশীং অমসুং ঈশৈশীংদা হরাউবা ফাউবা\nঅতোপ্পশীংগী মওং-মতৌ তম্বা\nমশামক্না চাবা হৌবা\nঅঙাং অদুদা পাদুনা তাহনবা অমসুং ঈশৈ শকপা নত্ত্রগা গেম শান্নমীন্নবা\nখুদোংথীহনবা য়াবা পোৎ-চৈশীং পায়দনবা অঙাংদুদা তাকপীবা\nঅঙাং অদুদা নোর্মেল ওইনা ৱারি শাবীবা – অঙাংনা ঙাংবগী মওংদা ৱারি শাবীদবা\nখোম্লাং পীথকপা লেপ্পীদবা অমসুং অঙাং অদুবু চিঞ্জাক অমসুং ইমুং মনুংগী চানবশীং শোয়দনা পীজবীবা\nঅঙাং অদুবু মপুং ফানা ইমুনাইজেসন পীবীবা\nপুক্নিং থৌগৎপীবা, অদুমকপু অঙাং অদুদা নমদুনা পীজনা হোৎনবীদবা\nঅচম্বা নিয়মশীং পীবীবা অমসুং মরম চাবা এক্সপেক্টেসনশীং সেট তৌবা\nঅঙাং অদুগী এচিভমেন্টশীংদা থাগৎপীবা, অঙাং অদুনা কিরবা মতমদা থাজবা পীবা অমসুং নুমিৎ খুদিংগী মীনুংশি উৎপীবা\nমী অতৈদা পাউখুম পীদবা\nচৎপা মতমদা চাং পুবদা ৱাবা\nঅশোক-অপন অমসুং লমচৎ-শাজত্তা খংবা ঙমদবা অহোংবা লাকপা (মরুওইনা করিগুম্বা অঙাং অদু অতোপ্পা মীওইশীংনা শেন্নবা ওইরবদি)\nচহি3শুরকপদা\nকোম্না চৎপা, চেনবা, কাখৎপা, কাউবা অমসুং চোংবা\nকমন ওইবা পোৎ-চৈশীং মশক খংবা অমসুং মখুৎনা থীন্দুনা মশক তাকপা\nৱাহৈ অনি নত্ত্রগা অহুমগী ৱাহৈ পরেংশীং শেম্বা\nমহাক মশাগী মমীং অমসুং চহি হায়বা\nশান্নবদা শেম্বা-শাবা তৌবা\nঅঙাং অদুগা লোয়ননা লাইরিকশীং পাবা অমসুং য়েংবা অমসুং পিকচরশীংগী মরমদা হায়বা\nঅঙাং অদুদা ৱারি লিবীবা অমসুং শৈরেং অমসুং ঈশৈশীং তাকপীবা\nঅঙাং অদুয়া মহাক মশাগী ওইবা পুখম নত্ত্রগা তেঙ্গোৎ পীবীবা\nঅঙাং অদুবু মহাক্না মথৌ তারিবা মতমশীং মতিক চানা পীবীদুনা চান্ননবা পুক্নিং থৌগৎপা\nঅঙাং অদুবু ফি-রোল শেৎপা তম্বীবা, তোইলেট নত্ত্রগা লেত্রিন শিজিন্নবা তম্বীবা অমসুং খোং হাম্লবা মতুংদা অমসুং চানবশীং শোক্ত্রিঙৈ অমসুং চাদ্রীঙৈদা শাপোন অমসুং ঈসীং নত্ত্রগা উৎ অমসুং ঈশীংগুম্বা মহুৎ শিন্নবা মচাকশীং শিজিন্নদুনা খুৎ হামদোকপা তম্বীবা\nঅঙাং অদুগী ৱাহং পুম্নমক্তা পুক্নিং চংনা তাবীবা অমসুং পাউখুম পীবীবা\nক্রিএটিভ ওইবা মশান্না, শেম্বা-শাবা অমসুং য়েকপা পুক্নিং থৌগৎপা\nঅঙাং অদুদা অচম্বা থবকশীং হায়বদি শান্নপোৎশীং মখোয়গী মফমদা থমজিনহনবগূম্বা পাংথোকহন্দুনা দায়ত্ব লৈহন্নবা শেমগৎপা\nটেলিভিজন য়েংবা লিমিট লৈহনবনা অমসুং হিংসা উৎপা প্রোগ্রামশীং য়েংহন্দবা\nপোজিটিভ ওইবা লমচৎ-শাজৎশীং খংবীবা অমসুং পুক্নিং থৌগৎপীবা অমসুং তশেং-তশেংবা লিমিটশীং সেট তৌবীবা\nনুমিৎ খুদিংগী মীনুংশী উৎপীবা\nকরিগুম্বা ফংলবদি, অঙাং অদুবু অতৈ অঙাংশীংগা লোয়ননা শান্নমিন্ননবা মীং চনবীবা\nশান্নবদা পুক্নিং চংদবা\nঅপিকপা পোৎ-চৈশিং পায়বা ঙমদবা\nঅচম্বা ৱাফমশীং খংবা ঙমদবা\nৱাহৈ কয়া শিজন্নদুনা ঙাংবা ঙমদবা\nচানবা চিঞ্জাক্তা পুক্নিং য়াম্না নত্ত্রগা শুংচং চংদবা.\nচহি5শুরকপদা\nচানবা মওংদা চৎপা\nৱাহৈ পরেং ওইনা ঙাংবা অমসুং তোঙান তোঙানবা ৱাহৈ কয়া শিজিন্নবা\nওন্ন-তৈনবশীঙ খংবা (খুদম ওইনা, অনোইবা অমসুং অপাবা, অৱাংবা অমসুং অনেম্বা)\nঅতৈ অঙাংশীংগা শান্নবা\nমতেং য়াউদনা ফি-রোল শেৎপা\nঅচম্বা ৱাহংশীংগী পাউখুম পীবা\n5দগী 10 ফাউবগী পোৎ-চৈশীং মশীং থীবা\nমহাক মশাগী মখুৎ হামদোকপা\nঅঙাং অদুনা হায়বা পুক্নিং চংনা তাবীবা\nঅঙাং অদুগা তোয়না ৱারি শাবীবা\nৱারিশীং পাবা অমসুং লিবিবা\nঅঙাং (নুপামচা অমসুং নুপীমচা অনিমক) অদুবু শান্ননবা অমসুং অনৌবা খংদোক্নবা পুক্নিং থৌগৎপা\nঅঙাং অদুগী ৱাহং পুম্নমক তাবীবা অমসুং পাউখুম পীবীবা, ৱারি-ৱাতাই তৌবীবা (নুপামচা অমসুং নুপীমচা অনিমক্কা)\nক্রিএটিভ ওইবা মশান্না, শেমগৎ-শাগৎপা অমসুং য়েকপদা পুক্নিং থৌগৎপা\nটেলিভিজন য়েংবদা লিমিট লৈহনবনা অমসুং হিংসা য়াউবা প্রোগ্রামশীং য়েংহন্দবা\nঅঙাং (নুপামচা অমসুং নুপীমচা অনিমক) অদুবু স্কুল চৎপা হৌনবগী শেম-শাবদা মতেং ওইগদবা প্লে প্রোগাম অমদা মীং চনবীবা .\nপুক্নিংগী প্রোব্লেম নত্ত্রগা তুহৎপীবগী খুদমশীং ওইবা য়াবা অকিবা, অশাউবা নত্ত্রগা হিংসা অসি অতৈ অঙাংশীংগা শান্নমিন্নবা মতমদা উৎলকপা.\nচহি 8 শুরকপদা\nফিজিকেল দিভেলপমেন্ট অসি চহি নৌরিঙৈ মতমদগী খোংজেল হেন্না য়াংই\nমসল চাউবা হেনগৎলি অমসুং অপিকপা অমসুং অচৌবা মোটোর স্কিলশীং ফগৎলি\nএবষ্ট্রেক ওইবা ৱাখল্লোনশীং অমসুং কমপ্লেক্স ওইবা আইদিয়াশীং খংবা অমসুং পাউ ফাউনবা ঙম্বা হেনগৎলকই\nপুক্নিং চংবা হেনগৎলকই অমসুং মহাক্না হৌখ্রবা মতম অমসুং তুংদা লাক্কদবগা লোয়ননা হৌজিক্কী মতম অসি ফোকস তৌবা ঙম্মী\nখংজিন-হৈজিনবগী কেপাসিটি অসি চাউথোরকই অমসুং মহাক্না স্কুলগী অকোয়রোন অমদা পাবা, ইবা অমসুং অঙ্ক হোৎপা তম্লকই\nমরুপ-মপাংশীং অমসুং মহাক্কী মমান্নবশীংগা ৱারি-ৱাতাই তৌবসি য়াম্না মরুওইরকই\nমরুপ মপাং ওইনবদা পুক্নিং চংবা হায়বসিদা মহাক্কী মমান্নবশীংগা লোয়নবদা হরাউবা অমসুং ইনফোর্মেসনগীদমক মমান্নবশীংদা হংবা অসি য়াউই।\nমশাবু কন্ত্রোল তৌজবা অমসুং হেন্না কমপ্লেক্স ওইবা ইমোসনশীং খংবা হেনগৎলকই\nনুপীমচা অমসুং নুপামচা অনিমক্কী ওইনা ফিদম্নিঙাই ওইবা মীওই অমা ওইবা\nনহাক্কী অঙাংদা পুক্নিংদা ফাউবশীং অমসুং থাজবশীং ফোংদোক্নবা অমসুং প্রোব্লেমশীং কোকহন্নবা পুক্নিং থৌগৎপীবা\nনহাক্কী অঙাংগী থৌনা অমসুং স্কিলশীং লোয়ননা লিমিটেসনশীং খংবীবা অমসুং সপোর্ট তৌবিবা\nনহাক্কী অঙাংগীদমক্তা মতম কায়থোকপা অমসুং মহাক্না ঙাংবশীং তাবীবগা লোয়ননা ৱারি-ৱাতাই তৌবা\nঅঙাং অদুনা মায়পাক্লে, সেক্যুওর ওইরে অমসুং নুংশিবিরে খঞ্জনবা নখোয় অনি পুন্না তৌমিন্নবা য়াবা থবক খংদোকপা\nশান্নবগী মতমদা অমসুং এক্সট্রা-করিকুলর স্কুল এক্টিভিটিগী মতমদা নহাক্কী অঙাংনা মরুপ-মপাংশীংগা লোয়ননা শান্নবদা সপোর্ট তৌবীবা\nপোজিটিভ ওইবা লমচৎ-শাজৎশীং মশক খংবীবা অমসুং পুক্নিং থৌগৎপা অমসুং তশেং তশেংবা অমসুং কনসিষ্টেন্ট ওইবা লিমিটশিং সেট তৌবা\nনহাক্কী অঙাংগী স্কুলগা লোয়নবা অমসুং ইণ্টরেষ্ট উৎপীবা- নিংশীংগদবনি মমা, মপা অমসুং/অতৈ শেন্নরিবা মীওইশীং অসিনা অঙাং অমগী অহানবা অমসুং খ্বাইদগী মরুওইবা ওজানি.\nকুপ্না য়েংশিনবীগদবা চেক্সিন খুদমশীং:\nমরুপ মপাংগা তিন্নবদা অৱাবা ওইবা অমসুং গ্রুপকী ওইবা মশান্নশীংদা শরুক য়াবা ঙমদবা\nহোৎনবা য়াউদনা নত্ত্রগা উপাই লৈত্রে হায়বা উত্তনা থবক অমা তৌদবা\nমথৌ তাবশীং, খল্লিবা অমসুং পুক্নিং অদু ফাউদোক্নবদা অৱাবা ওইবা\nথবক-থৌরমদা পুক্নিং চংবা, খংবা অমসুং স্কুলগী থবকশীং পাংথোকপদা অৱাবা ওইবা\nমরুপ-মপাংশীং অমসুং ইমুং-মনুংগা লোয়নবদা কা হেন্না শাথীবা ওইবা নত্ত্রগা ইকাইগনবা ওইবা.


দি.আর.দি.ও.না লমদমসিদা শেমগৎচবা এন্তি-রেদিএসন মিসাইল (রুদ্রম) মায় পাক্না ফ্লাইত চাংয়েং তৌখ্রে\nPosted On: 09 OCT 2020 3:12PM by PIB Imphal\nঅনৌবা জেনেরেসনগী এন্তি রেদিএসন মিসাইল (রুদ্রম) ঙসি ওরিসাগী সমুদ্র খোঙবালগী ৱাংমদা লৈবা হ্বীল্লর ইথত্তা লৈবা রেদিএসন তার্গেত অমতা মায় পাক্না ফ্লাইত চাংয়েং তৌখ্রে। মিসাইল অদু এস.য়ু.-৩০ মার্ক১ ফাইতর এয়রক্রাফ্ততগী কাপখিবনি।\nরুদ্রম অসি ইন্দিয়ন এয়র ফোর্স (আই.এ.এফ.)কীদমক লৈবাকসিদা দিফেন্স রিছর্চ এন্দ দেভেলপমেন্ত ওর্গনাইজেন্না অহানবা ওইনা শেমগৎচবা এন্তি রেদিএসন মিসাইলনি। মিসাইল অদু এস.য়ু.-৩০ মার্ক১ ফাইতর এয়রক্রাফ্ততা কাপ্পগী ফীভমগী মতুং ইন্না খেন্নবা রেঞ্জকী মতিং লৈবা লোঞ্চ প্লেতফোর্ম অমা ওইনা হাপচিনবনি। মসিদা অরোয়বা লান্দাগীদমক পেসিব হোমিং হেদকা লোয়ননা আই.এন.এস.-জি.পি.এস. নেভিগেসন য়াওরি। রুদ্রম্না রেদিএসন তার্গেত অদুদা মপা চপ চানা পানখি।\nপেসিব হোমিং হেদ অদুনা প্রোগ্রাম তৌবগী মতুং ইন্না পাক চাউরবা ফ্রিক্বেন্সীশিংদা লৈবা পান্দমশিং খঙদোকপা, খন্দোকপা অমদি এঙ্গেজ তৌবা ঙম্মী। মিসাইল অসি পাক চাউরবা স্তেন্দ-ওফ রেঞ্জশিংদগী য়েক্নবগী নোংথক্কী ঙাকশেলবু মায় পাক্না নমথবা ঙমগদবা আই.এ.এফ.কী মতিং লৈবা খুৎলায় অমনি।\nমসিগা লোয়ননা লৈবাক অসিদা য়েক্নবগী রেদারশিং, কম্ম্যুনিকেসনগী মফমশিং অমসুং অতৈ আর.এফ. থাদোকপা তার্গেতশিং মাঙ তাকহনবা ঙমবা অশাংবা রেঞ্জকী নোংথক্তগী কাপ্পা য়াবা এন্তি রেদিএসন মিসাইল লমদমসিদা শেমগৎপা ঙম্বগী মতিং লৈরে।\n(Release ID: 1663105) Visitor Counter : 56\n(Release ID: 1663105)


ভারতকী রাস্ত্রপতি, শ্রী রাম নাথ কোবিন্দনা ৭২শুবা গনতন্ত্রা দিবস নুমিৎকী মাংওইননা ৱা ঙাংবা\nPosted On: 25 JAN 2021 7:41PM by PIB Imphal\nঐহাক্কী নুংশীজরবা লৈবাক মীয়ামশিং,\nমীয়াম খুদিংগী মফমদা মালেমগী খ্বাইদগী চাউবা অমসুং মগুন লৈবা গনতন্ত্রগী ৭২শুবা গনতন্ত্রা দিবস নুমিৎকী মাংওইননা খুরুমজরি। তোঙানবা মওংনা মগুন হাপ্পা, হরাও-কুমহৈ য়াম্বা ঐখোয়গী লৈবাক অসিদা ঐখোয়গী লৈবাক্কী ওইবা কুমহৈশিং অসি মীয়াম খুদিংনা লৈবাক নীংবগী ইথিলগা লোয়ননা হরাওবা ফোংদোকই। ঐখোয়না লৈবাক্কী কুমহৈ ওইরিবা গন্তন্ত্রগী নুমিৎ অসিসু থৱাই য়াওনা পাংথোকই অমসুং ঐখোয়না ঐখোয়গী সংবিধান, জাতিগী ফিরালদা ইকায় খুম্নবসু উৎলি।\nমসিগী নুমিৎ অসিবু লৈবাক অসিদা অমসুং মপান্দা লৈরিবা ভারত মচা খুদিংমক্না য়াম্না লুনা লৌনরক্লি। চহি ৭১গী মমাংগী ঙসিগী নুমিৎ অসিমক্তদা, ভারত মচা ঐখোয়না য়াম্না তোপ-তোপ্পা সংবিধান অমা শেমদুনা ইশাদা পীজখি। মতম অদুদা ঐখোয় খুদিংমক্কী ওইনা ঙসিগী নুমিৎ অসি ঙৈহাক্তা ওইরবসু লেপ্তুনা ঐখোয়গী সংবিধান্না হায়রিবা মরু ওইবা ভেল্যুশিং অসিগী মরমদা খন্থগদবা নুমিৎনি। অচুম্বা ৱায়েল পীবা, অপাম্বা তৌবা য়াবা, মান্নবা থাক অমসুং নুংশী-চানবগী ভেল্যুশিং অসি ঐখোয়গী সংবিধানগী ৱাহৌদোক্তা য়াওরিবনি অমসুং ঐখোয়গী পুম্নমক্কী য়াম্না শেংলবা পোৎশক অমনি। মসিগী কাঙলোনশিং অসি লৈঙাক্লিবা মীওইশিং খক্তা নত্তনা মীয়াম খুদিংনা ইনগদবনি।\nসংবিধান অসিবু শেম্বীরম্বা খঙ-হৈরবা নুপা, নুপীশিং অদুনা ৱাহৈ মরি অসিবু সংবিধানগী খ্বাইদগী অহৌবা মকোক্তা থম্বীরম্লিবা অসি য়াম্না চাউবা মরম অমা লৈবগীনি অমসুং মসিদা য়ুম্ফম ওইদুনা ঐখোয়গী গনতন্ত্রা অসিসু লৈরিবনি। তসেংনমক, মসিগী ৱাখল্লোনশিং অসিনা ঐখোয়গী নিং-তম লান্দসু লমজিংবীখিবনি। বাল গঙ্গাধর ‘তিলক’, লালা লাজপৎ রাই, মহাত্মা গান্ধী অমসুং সুভাস চন্দ্র বোসকুম্বা শক্নাইরবা লুচিংবা অমসুং ৱাখল লৈবা মীওইশিংনা ঐখোয়গী নিং-তম লান্দা ইথিল পীখি। মখোয়দা ঐখোয়গী ইমা লৈবাক অসিনা তুংদা ওইরকপগী মতাংদা তোঙান-তোঙানবা ৱাখল লৈরমখি, অদুবু মখোয় পুম্নমক্কী মান্নবা অপাম্বদিঃ অচুম্বা ৱায়েল পীবা, অপাম্বা তৌবা য়াবা, মান্নবা থাক অমসুং থবক পুনবা অসিনি।\nমসিগী ৱাখল্লোনশিং অসিনা ঐখোয়গী লৈবাকপু শেম্বীরম্বা মীওইশিংদা মতৌ করম্না ইথিল পীরম্বগে হায়বদু খঙনবা ঐখোয়গী পুৱারী নৈনহন্নীংই। অদুগা মসিগী পাউখুমদি ঐখোয়না খঙলবা অদুনিঃ মসিগী লমদম, লৈরিবা মীওইশিংনা ৱাখল্লোনশিং অসিদা নীংশিংবা থোক্ত্রবা মতমদগী পাম্নদুনা লাক্লিবনি। অচুম্বা ৱায়েল পীবা, অপাম্বা তৌবা য়াবা, মান্নবা থাক অমসুং থবক পুনবা অসি ঐখোয়গী পুন্সিগী মতম কুইনদগী চেল্লক্লবা ৱাখল্লোন্নি। মখোয়শিং অসি কায়বা য়াদ্রবা মরী অমগী খুত্থাংদগী ঐখোয়গী চাউখৎপা অসিনা হৌরকপদগী লাকপনি। মসিগী মতমগী ওইবা অশেংবা ৱাহন্থোক খঙনবা হোৎনবা অসি চারোন-শুরোন খুদিংমক্কী পাংথোকফম থোকপা থবক্নি। নিং-তম লান্মীশিংনা মখোয়গী মতমদা পাংথোক্লম্বগুম, ঐখোয়না ঐখোয়গী মতম অসিদসু পাংথোক্কদবনি। মসিগী মরু ওইরবা ৱাখল্লোনশিং অসিনা ঐখোয়গী চাউখৎপগী লম্বীবু ঙালহনগদৌরিবনি।\nনুংশীরবা লৈবাক মচাশিং,\nভারত মচা খুদিংনা ঐখোয়গী মীশিং য়াম্লবা লমদম অসিবু হৱাই-চেংৱাই অমসুং শঙ্গোমগী পোত্থোকশিংদা মরোমদোম লেপচবা ঙমহল্লিবা লৌমীশিংবু ইকায় খুম্নরি। মহৌশাগী খুদোংচাদবা, তোঙান-তোঙানবা অতোপ্পা শিংনবশিং অমসুং কোবিদ-১৯গী লাইচৎ লৈরবসু, ঐখোয়গী লৌমীশিংনা লৌউ-শিংউগী পোত্থোকশিং ৱাৎহনখিদে। ৱা খঙবা লৈবাক অসিনা মখোয়গী য়াইফ-য়ুম্বালগীদমক্তা খোঙফম চেৎলি।\nঐখোয়গী লৌমীশিংনা লৈবাক অসিদা চানবা চিঞ্জাক ৱাৎহন্দনবা কন্না হোৎনবগুম্না, আর্ম্দ ফোর্সকী থৌনা ফরবা লান্মীশিংনা ঐখোয়গী লৈবাক্কী ঙমখৈবু শাথিরবা ফিভমশিংগী মরক্তা ঙাক-শেন্দুনা থম্লি। উনমুক ইঙলবা সিয়াচেন অমসুং মাইনস ৫০দগী ৬০গী দিগ্রী সেলসিয়সকী অইং-অশাগী মতৌ লৈবা লদাখকী গলৱান তম্পাক্তগী দিগ্রী সেলসিয়স ৫০ ফাওবগী চাংদা শাবা জয়শলমের ফাওবদা, কংফালদা, নোংথক্তা অমসুং পাক-চাউরবা সমুদ্র মপানগী মফমশিংদা ঐখোয়গী লান্মীশিংনা মীকুপ খুদিংগী মিৎ-না শিংনা লৈরি। লৈবাক মীয়াম খুদিংনা ঐখোয়গী লান্মীশিংগী মরক্তা লৈরিবা থৌনা ফবা, লৈবাক নীংবা অমসুং কত্থোকপগী ইথিল অসিগীদমক্তা চাউথোকচবা ফাওনরি।\nমখোয়না চিঞ্জাক ৱাৎহন্দবা, লৈবাকপু ঙাক-শেনবা, লায়নাগী মাইয়োক্তগী ঙাকথোকপা অমসুং অমাং অতা থোকপদগী কনবীবা অমসুং চাউখৎপগী অতোপ্পা লমশিংদা তেংবাংবীবদগী ঐখোয়গী সাইন্তিস্তশিংনা ঐখয়গী লৈবাক্কী খোঙথাংশিংবু মপাঙ্গল লৈহল্লি। স্পেতগী লৌফমশিং ফাওবদা, মহৈ তমফমশঙশিংদগী হোস্পিতাল ফাওবা, সাইন্তিস্তশিংগী খুন্নাই অসিনা ঐখোয়গী পুন্সি অমসুং থবকশিংবু হেন্না নুংঙাইহল্লি। ঐখোয়গী সাইন্তিস্তশিংনা অহিং-নুংথিন খঙদনা কোরোনা ভাইরসকী মতাংদা খঙনবা হোৎনদুনা অপিবা মতমগী মনুংদা ভেক্সিন মাই পাক্না পুথোকপা ঙমখ্রে। মসিগী মাই-পাকপা অসিগা লোয়ননা, ঐখোয়গী সাইন্তিস্তশিংনা মীওইবা খুন্নাইনা নুংঙাইনা লৈনবা তেংবাংবগী শীংথানিংঙাই ওইরবা তাঙ্কক অমা হাপ্পীরে। ঐখোয়গী সাইন্তিস্তশিংনা, দাক্তর, লৈঙাক্লোই অমসুং পুন্সিগী হীরম খুদিংগী মীওইশিংগা লোয়ননা ভাইরস অসিবু লাকশিনবদা থাগৎনিংঙাই ওইনা তেংবাংদুনা অতোপ্পা চাউখৎলবা লৈবাকশিংগা চাংদম্নবদা লৈবাক অসিগী মী শিবগী চাং হন্থহল্লি। মতৌ অসুম্না, ঐখোয়গী লৌমী, লান্মী অমসুং সাইন্তিস্তশিং অসিবু অখন্ননা থাগৎফম থোকই অমসুং ৱা খঙবা লৈবাক অসিনা মখোয়বু শেংলবা গনতন্ত্রা নুমিৎ অসিদা থাগৎচরি।\nনুংশীরবা লৈবাক মীয়ামশিং,\nমমাংগী চহিদা, পাক চাউরবা অৱা-অনা অমগী মমাংদা মীওইবা খুন্নাই অসি চপ লেপখিবগুম্বা অদুদা ঐহাক্না সংবিধান্দা য়াওরম্লিবা নুংগী মরু ওইবা ৱারোলগী মতাংদা তত্তনা খনখি। ঐখোয়গী সংবিধান্দা য়াওরিবা “থবক পুনবগী” ৱাখল্লোন অসি লৈরমদ্রবদি ঐখোয়না লাইচৎ অসিবু নীংথিজনা থেংনরম্লিবা অদু ঙম্লম্লোই। ভারতমচাশিং অসি অচেৎপা ইমুং-মনুংগী মীওইশিংগুম্না, মান্নবা য়েক্নবা “কোরোনাভাইরস”কী মাইয়োক্তা কত্থোকপগী থৌওং কয়া পাংথোক্তুনা অমনা অমবু ঙাক-শেন্দুনা লাক্লি। মতাং অসিদা ঐহাক্না মশাগী পুন্সিবু খুদোংথীবদা থমদুনা কোবিদ-১৯ নারবশিংগী সেবা তৌরিবা দাক্তর, নর্স, পেরামেদিক্স, হেল্থকেয়র এদমিনিস্ত্রেতর অমসুং সেনিতেসনগী থৌমীশিংগী মতাংদা খল্লি। মখোয়গী মরক্তগী খরদি, মপুন্সি ফাওবা মাঙবা য়াওরিবনি। মখোয়শিংগা লোয়ননা, মীওই লাখ ১.৫ রোম্না লাইচৎ অসিগী অৱা-অনা নঙখি। ঐহাক্না লৈখিদ্রবশিংগী ইমুং মনুংগী অৱাবদা শরুক য়ারি। ঐখোয়গী ফ্রন্তলাইনগী কোরোনাগী লান্মীশিং অসি অচমবা মীয়ামশিংনি অমসুং মখোয়না মীয়ামগা মান্নদবা মীওইশিং ওমখ্রিবনি। মসিগী লাইবক থীবা তাঙ্কক অসিগী পুৱারী, হৌজিক্কী ওইনদি ইদ্রিবা, ইবা মতমদা তুংগী চারোন-শুরোন্না মখোয়বু মখোয়না মীওই অমত্তনা শেম-শাদুনা লৈররোইদবা অসিগুম্বা ইরাং অসিবু থেংনখিবদগীদমক্তা থৌনা ফবা মীওইশিং হায়না নীংশিংলগনি।\nঐখোয়গী লমগী পাক-চাউবা, মী কুঙনা তাবা, নাৎ অমসুং চৎনবীগী খেৎনবা নায়বা, মহৌশা অমসুং লম-তুগী ওইবা শিংনবশিং অসি য়েংলদুনা কোবিদ-১৯দগী ঙাকথোক্নবা চেকশিন থৌরাং লৌবা অসি য়াম্না অরুবা থবক অমা ওইখি। অদুবু, ঐখোয়না মদুবু পাংথোক্তুনা ভাইরস অসি য়াম্না পাক চাউবা মওংদা লাকশিনবা ঙমখি।\nমসিগী লুরবা থৌদোকশিং অদু লৈখ্রবসু, ঐখোয়না হীরম কয়াদা থবক থৌরম কয়া মাই-পাক্না পাংথোকপা ঙমখি। লাইচৎ অসিনা নহা ওইরিবশিংনা মহৈ-তম্বগী থৌওংদা অয়েৎপা পীনবা হোৎনখি, অদুবু ইন্সতিত্যুসনশিং অমসুং ওজাশিংনা অনৌবা তেক্নোলোজী শিজিন্নদুনা মহৈ তম্বা লেপহনখিদে। মীওই মশিং য়াম্না অমসুং কুঙনা তাবা বিহার অমসুং য়ৌশিনবদা ৱাবা অমসুং অতোপ্পা শিংনবা কয়া লৈবা জম্মু অমসুং কশ্মির অমদি লদাখকী য়ুনিয়ন তেরিতরীদা তেক্ত কায়দবা অমসুং কাঙলোন ইনবা মীখল পাঙথোকখিবা অসিসু মসিগী তোপ-তোপ্পা থবকশিং অসিগী মনুংদনি। জুদিসিএরীনা তেক্নোলোজীগী মতেং লৌরগা মথৌ লেপ্তনা পাংথোক্তুনা অচুম্বা ৱায়েল কয়াসু পীবা ঙমখি। মসিগী পরিং অসি য়াম্না শাঙগনি।\nমীয়ামগী পুন্সিবু খুদোংথিবদা থমদনা শেন্মিৎলোন হিঙ্গৎহন্নবা হোৎবগীদমক্তা, অনলোক তৌবগী থৌওংশিংসু য়াম্না নীংথিনা য়েংশিন্দুনা পাংথোকখি। থৌওং অসি মাই-পাকপা ওইখি অমসুং হান্না খন্নরম্বা চাংদগী হেন্না থুনা-য়াঙনা শেন্মিৎলোন অসি অমুক হিঙ্গৎখি। মাংদা অমুক হন্না থোকখিদ্রিবা জি.এস.তি. খোমজিনবগী থৌওং অমসুং ভারতনা মীরমগী লমকোয়বশিংগী খ্বাইদগী পাম্নবা মফম ওইরকখিবা অসিনা ঐখোয়গী শেন্মিৎলোন্না খোঙজেল থুনা ফগৎলকপগী খুদম অমনি। সরকারনা অপিকপা অমসুং ময়াই ওইবা ইন্দস্ত্রীশিংদা অরায়বা লোন পীদুনা অমসুং কারবারগী ওইবা অনৌবা ৱাখল্লোন পুথোকপগী পুক্নিং থৌগত্তুনা ওন্তোপ্রিনরগী ইথিল লৈহনখি।\nমমাংগী চহিদা থেংনখিবা খুদোংচাদবশিং অসিনা ঐখোয়না মতম কুইনদগী থম্মোইনুংদা থাজদুনা লাক্লবা ৱাফম – “মীওইবা খুন্নাইবু চেকশিন্না অমসুং থৱাই লুম্না লৌবা অমসুং মান্নবা থবক পাংথোকমিন্নবগী ৱাখল্লোন অসিনা ঐখোয়বু চহি চা কয়াদগী অমত্তা ওইহন্দুনা লাক্লিবনি” অসি অমুক্কা হন্না ঐখোয়দা নীংশিনহনখি। ভারতনা হীরম খুদিংমক্তা মাং-থানা থোক্লক্তুনা মীয়ামগী খ্বাইদগী মমাংদা থমজখি। ঐখোয় ভারত মচাশিংদি মীওইবা খুন্নাইগীদমক্তা হিংবনি অমসুং শিবনি। মসিগী ভারতকী নীংথিরবা ৱাখল্লোন অসি শক্নাইরবা কবি, মাইথিলি শরন গুপ্তনা মখাগী ৱাহৈশিং অসিদা ফোংদোক্লম্মিঃ\nউসি উদার কি সদা, সজিৱ কির্তী কুজতী;\nতথা উসি উদার কো, সমস্ত সৃস্তী পুজতী।\nঅখন্দ আত্মভাৱ জো, অসিম বিস্ব মে ভরে,\nৱহি মনুস্য হে কি জো, মনুস্য কে লিএ মরে।\nৱাহৈশিং অসি মনিপুরীদা অসুম্না ৱাহন্থোক পীবা য়াগনিঃ\nমতম নাইদ্রবা ঈশৈদা হিংবা মখোয়গী পুন্সিনি,\nমালেম্না ইকায় খুম্নবা পুকচেল চাউবা মখোয়নী।\nমখোয়গী অমত্তা ওইবগী ইথিলনা য়ুনিভর্সপু থনহল্লি,\nমখোয়দি অতোপ্পা মীওইগীদমক্তা শিজবা অশেংবা মীওইনি।\nঐখোয়গী অসিগুম্লবামীওইবা খুন্নাইবু নুংশীবগী ইথিল অসিনা ঐখোয়বু অৱাংবা থাক্তা পুগনি হায়বগী ঐহাক্না থাজবা থম্মি।\nতমজনবা ওইনা ঐখোয়না ইং ২০২০বু য়েংশি। মীওইবা খুন্নাইদা অপিকপা অসিনা লোইবা নত্তে, মসিদি অচৌবগী মখা পোনবনি হায়বা অচৌবা পরা অমা তম্বীখিবা মহৌশা ইমাবু অমুক্কা হন্না তগৎ-তগৎ তেকহনবগী থৌওং থোকখি। অসিগুম্বা লাইচৎ থোকপা অসিবু হন্থহন্নবা হায়দুনা অইং-অশা হোংবগী শিংনবা অসি মালেমগী থাক্তা খ্বাইদগী হান্না তৌগদবা থৌওংনি হায়না খন্নরগনি হায়বগী ঐহাক্না হৌজিক থাজবা লৈরে।\nইরাং অমবু খুদোংচাবদা ওন্থোকপা ওইনা, প্রধান মন্ত্রীনা “মরোমদোম লেপচবা ঙম্বা ভারত অভিয়ান’ নত্ত্রগা ‘মরোমদোম লেপচবা ভারত মিসন’গী খোল্লাও লাউখি। ঐখোয়গী মতিক-মগুন লৈরবা গনতন্ত্রা, হৈ-শিংলবা লৈবাক মীয়ামশিংনা, মরু ওইনা নহাশিং, ঐখোয়না মরোমদোম লেপচবা ঙম্বা ভারত অমা শেম্বা অসিদা পাঙ্গল হাপ্পীরি। লৈবাক অসিদা লৈরিবা পোত্থোক অমসুং সেবাগী অপাম্বা লৈরিবা, মসিবু থেংনবা ঙম্নবা লমদম অসিদা হোৎনরিবশিং অমসুং অসিগুম্বা থৌওংশিং অসিদা তেক্নোলোজী শিজিন্নবা অসিনা পুক্নিং য়াম্না ‘আত্মানির্ভর অভিয়ান’বু থৌগৎপীরি। মিসন অসিগী মখাদা, শেন্মিৎলোনগী শাহৌ অমসুং মাইক্রো, স্মোল অমসুং মেদিয়ম ইন্তর্প্রাইসশিংবু খুমাং চাউশিলহন্দুনা থবক পীবগী খোঙথাং কয়া অমা পায়খৎলি অমসুং মসিগা লোয়ননা স্তার্ত-অপ ইকোসীস্তেমসু য়াম্না পাকথোক চাউথোকহল্লে। মসিগী থৌওং অসি মীয়াম মশানা থৱাই হাপচবা ইহৌ অমা ওইরক্লে।\n‘আত্মানির্ভর ভারত অভিয়ান’ অসি ইং ২০২২ ফাওবগী মনুংদা ঐখোয়গী লৈবাক অসিনা চহি ৭৫ শুরকপা ওইনা অনৌবা ভারত অমা শেম্বগী অপাম্বা লৈরিবা অসিগা মরী লৈনবনি। ঐখোয়না অচৌবা পান্দম অমা তানবগী লৈবাক্কী ওইবা খোঙচৎ অসিদা মসি য়াম্না শীংথনিংঙাই ওইবা মাই-পাকপা অমা ওইগনি। ঐখোয়গী পান্দমশিং অদুদি- ইমুং-মনুং খুদিংদা তঙাই ফদবা খুদিংমক য়াওবা য়ুম পীবদগী হৌদুনা লৌমীশিংগী চাগাসু শরুক অনি থোক্না হেনগৎহনবনি। মীয়াম পুন্না শরুক য়ামিন্নবা অনৌবা ভারতকী খুন্নাই অমা শেম্নবগীদমক্তা, ঐখোয়না এজুকেসন, হকশেল, ন্যুত্রিসন, শোত্থরবশিংবু চিংখৎপা অমসুং নুপীশিংগী য়াইফ-য়ুম্বালগী হীরমশিংদা অহেনবা মিৎয়েং চঙলি।\nঅৱা-অনা তাবগী থৌদোকশিং অসিনা করিগুম্বা মতমদা অফবা ওজা অমগী থৌদাং লৌই। মসিনা ঐখোয়বু পাঙ্গল হেন্না কনহল্লি অমসুং ইশাদা থাজবসু হেনগৎহল্লি। মসিগী থাজবা অসিগা লোয়ননা, ভারতনা সেক্তর কয়াদা মাই-পাকপা থবক কয়া পাংথোকপা ঙম্লে। শেন্মিৎলোনগী শেমদোকপা কয়া অমসু পাংথোক্লি অমসুং মতম কয়াদগী পন্দুনা লৈরুরবা লেবর, লৌউ-শিংউগী শেমদোকপশিংনা মসিবু লেজিএলেসনগী খুত্থাংদা অমুক তেংবাংলি। শেমদোকপগী থৌওংশিং অসিনা হৌরকপদদি মীয়াম্না থাজবা খরা ৱাৎনরম্মি। অদুবু, সরকার অসিনা লৌমীশিংগী য়াইফ-য়ুম্বালগীদমক্তা খোঙফম চেৎলি হায়বসিদি য়েৎপা য়াররোইরদবা ৱাফম্নি।\nচপ মান্নবা অদুবু মীওইবগী পুন্সিদা হকথেংননা কান্নহনবা অসিদি মতম কয়াদগী পাংথোক্তনা লাক্লবা মহৈ-তম্বগী মতাংদা পাক-চাউবা শেমদোকপনি। চৎনবী অমসুং তেক্নোলোজীদা মিৎয়েং চঙবা ‘নেস্নেল এজুকেসন পোলিসী ২০২০” অসিনা মালেমগী থাক্তা লৈবা লৌশিংগী তুংফম অমা ওইনা থোক্নিংবগী অপাম্বা লৈরিবা অনৌবা ভারতকী য়ুম্ফম থোনগনি। মসিগী শেমদোকপা অসিনা মহৈরোইশিংগী নুংগী হৈ-শিংববু শেমগত্তুনা মখোয়গী ৱাখল্লোনশিংবু পুন্সিগী শিংনবা কয়া থেংননবগীদমক্তা হৌদোক্কনি।\nহোৎনরিবা ময়াম অসিগী অপুনবা মহৈ অদো ঐখোয়গী মাংদা তাদুনা লৈররে। অসিগুম্বা তম্বা ঙমদবা অৱাবা চহী অমরোম হেন্না খাঙলবা মতুংদা ঙসিদি ভারতনা নিংহন্নবা লৈতনা থৌনা লৈনা লেপ্পা ঙম্লে। তপথখিবশিং অদু মতম খরখক্তগী ওইদুনা হৌজিক্তি শেন্মিৎলোন অমুক মাইকৈ থুংনা ফগৎলে। মরোমদোম লেপচবা ঙম্লবা ভারতনা ঙসিদি মশাগী ওইবা কোবিদ-১৯গী তিকা পুথোকচবা ঙম্লে, অমসুং হৌজিক্তি পাক শন্না তিকা থাদোকপগী দ্রাইব অমা চত্থরি হায়রিবসিসু পুৱারীদা অসিগুম্বা ৱারীশিংগী মনুংদা অহানবা ওইগদৌরি। এদমিনিস্ত্রেসন অমসুং হকশেলগী সর্বিসশিংনা অসিগুম্বা এক্সর্সাইস অসিবু মাই পাক্নবগীদমক মপুং ফানা হোৎনরি। ঐহাক্না লৈবাক মচাশিংদা চৎনকাংলোনগী মতুং ইন্না পুন্সিগী ইরিক অসিবু লৌশিনবীয়ু অমসুং তিকা থাদোকপীনবা পুক্নিং চিংশিঞ্জরি। অদোমগী হকশেলনা অদোমগী চাউখৎপগী মাইকৈদা পুগনি।\nঙসিদি ভারতপু য়াম্না চুম্না "মালেমগী ফার্মাসী" হায়না কৌনরে মরমদি মালেমগী তোঙান-তোঙানবা লৈবাক কয়াদা লাইচৎ অসিদগী কন্নবগীদমক হিদাক লাংথক অমসুং হকশেলগী পোৎলম কয়া য়েল্লি। হৌজিক্তি ঐখোয়না অতোপ্পা লৈবাকশিংদা তিকা পীরিবনি।\nহৌখিবা চহী অদু অৱাবগী মতম্নি অমসুং মদু তোঙান তোঙানবা মাইকৈদগী চঙলকখি। ঐখোয়না ঐখোয়গী ঙমখৈদা ঙমখৈ খোপচিনবশিংগা মাইওক্নখি, অদুবু ঐখোয়গী থৌনা লৈরবা লান্মীশিংনা ঙাকথোকখি। অসিগুম্বা পান্দম অসি ফংনবগীদমক, মখোয়গী মনুংদগী ২০দি থৱাই থাখি। লৈবাক অসিনা মতম চুপ্পদা থৌনা ফরবা লান্মীশিং অদুগী মফমদা লমন তোনশিল্লগনি। ঐখোয়না শান্তি পুরক্নবগীদমক ৱাশকখিবা তারবসু ঐখোয়গী ঙাকশেলগী ফোর্সশিং – আর্মী, এয়র ফোর্স অমসুং নেভীনা ঐখোয়গী মনুংগী ওইবা সেক্যুরিতীদা অকাইবা পীরকপশিংবু মতম চানা ঙাকথোক্নবগীদমক হোৎনরি। ঐখোয়না ভারতকী অচেৎপা ফিরেপ অসিবু মালেমগী লৈবাকশিংদা পাক শন্না খঙহল্লি।\nভারত হৌজিক মাংজিল থানা চৎলি অমসুং মালেমদা মানা লেপকদবা মফমদা মতীক চানা মফম কল্লি। হৌখিবা চহী খরসিদা, মসিগী তৌবা ঙম্বা শক্তি অদু পাকথোক চাওথোক্লি অমসুং মালেমগী মফম কয়া অমদা শন্দোক্লি। ভারতনা মালেমগী খুন্নাইদগী হন্দক চহীদা সেক্যুরিতী কাউন্সিলগী নোন-পার্মনেন্ত মেম্বর অমা ওইনবগী মতেং ফংলিবগী মওং মতৌ অসি য়াম্নমক মশক থোকপা অমনি। মালেমগী থাক্তা লৈবা লুচিংবশিংগা ঐখোয়গা লৈনরিবা মরী অসি মগুন হেনগৎলক্লি। ভারতনা মতীক চাবা গনতন্ত্র অমগা লোইননা মতীক চানা ইকাই খুম্নবা ফংলি অমসুং থাজবা য়াবা লৈবাক অমা হায়বদু ওইরি।\nঐখোয়না ঐখোয়গী সংবিধানগী মন্ত্রশিংবু নিংশিংজদুনা লৈগদবনি। ঐহাক্না মসি মমাংদসু হায়জখ্রে, অদুবু অমুক্কসু হন্না হায়জগে মদুদি ঐখোয়না ঐখোয়গী পুন্সিদা চংবা নোংমগী ইথৌশিংদা ঐখোয়গী লৈবাক অসিগী মপা ওইরিবসিগী পুন্সি অমসুং ৱাখল্লোন য়াওহনগদবনি। মীৎলু খুদিংদগী পিরাং তৈথোকপীনবা হোৎনমিন্নগদবনি। ঐখোয়গী রিপব্লিক্কীদি থোং মান্নবা হায়বসিনা খ্বাইদগী চাওবা প্রোজেক্ত অমনি। মান্নবা খুন্নাই অমনা ঐখোয় খুদিংমক্কী, খুঙ্গংদা লৈরিবা মীয়াম, নুপী, ঐখোয়গী খুন্নাই অসিগী শোত্থরবা কাংলুপ, মমিং ওইনা পল্লবদা সেদ্যুল কাস্ত অমসুং সেদ্যুল ত্রাইব, নাম্ম শোইরবা কাংবু অমসুং অহল ওইরবশিংবু ইকাই খুম্নবা পীবি। শেন্মিৎলোন্দা মান্নবা হায়বসিনা শোত্থরবশিংগা খুৎশম্ননা চৎমিন্নবা ফংবগী খুদোংচাবা পীরি। ঐখোয় মীওইবা অমনা অমবু মতেং পাংনবনা নুংশিবগী লিপুন হেনগৎহল্লি। মাংদা তারিবা ঐখোয়গী অপুনবগী লম্বী অসিদা, ফ্রেতর্নিতীনা ঐখোয়গী ৱাখলবু য়োমশিনবী। ঐখোয় পুম্নমক্না 'কন্সতিত্যুসনেল মোরালিতী' হায়বা বাবাসাহেব দা. ভিম্রাও অম্বেদকারনা নবেম্বর ৪, ১৯৪৮তা সংবিধানগী দ্রাফ তৌবদা কন্সিতিত্যুএন্ত এসেম্বলীদা পীখিবা মহাক্কী ৱারোলদা পল্লিবা অসিগী লম্বীদা চৎমিন্নসি। মহাক্না 'কন্সতিত্যুসনেল মোরালিতী ' হায়রগা সংবিধান্দা লংনা ঙাল্লিবা ভেল্যুশিংগী শক্তিদুবুনি হায়না ময়েক শেংনা তাকপীরম্মি।\nঐখোয়না ঐখোয়গী রিপব্লিক্কী মপোক কুম্মোন পালন তৌগদৌরিবনা, ঐহাক্না মপান্দা লৈরিবা ঐখোয়গী ইনাও অমসুং ইচলশিংবুসু নিংশিংলি। মপান্দা লৈরিবা ঐখোয়গী দাইস্পোরাশিংনা ঐখোয়বু চাওথোকচহল্লিবনি। মপান্দা লৈরিবা ভারত মচাশিংনা তোঙান তোঙানবা হীরমশিংদা মাই পাকপা কয়া অমা পুরকখ্রে, কনাগুম্বা খরনা রাজনিতীগী লমদা থাক ৱাংখিবা, কনাগুম্বা খরনা সাইন্স, আর্তস, একাদেমিক, সিবিল সোসাইতী অমসুং কর্বারদা শরুক য়াবা, মখোয় খুদিংমক্না মখোয়গী অনৌবা য়ুম্ফমদুদা মাই পাকপা পুরক্লি অমসুং ভারতকীসু মাই পাকপা পুরক্লি। অদোমগী ইপা ইপুগী লমদগী রিপব্লিক দেগী য়াইফ-পাউজেল পীজরি! মখোয়গী ইমুং মনুংশিংদগী লাপনা লৈদুনা কুম্মৈ পাঙথোকচরিবা আর্ম্দ ফোর্সেস্কী মীহুৎশিং, পেরামিলিতরী ফোর্স অমসুং পুলিসশিংগী মফমদা য়াইফ-পাউজেল পীজরি। জৱানশিংগী মফমদা ঐহাক্কী অখন্নবা য়াইফ পাউজেল পীজরি।\nঅমুক্কা হন্না ঐহাক্না পুম্নমক্কী মফমদা রিপব্লিক দেগী হরাও তয়াম্বা ফোংদোকচরি।\n(Release ID: 1692297) Visitor Counter : 16\nRead this release in: Marathi , Odia , Gujarati , Tamil , Telugu , Kannada , English , Urdu , Hindi , Bengali , Assamese , Punjabi , Malayalam\n(Release ID: 1692297)